
£. IV Piinsias 


Šis knygos „Mokykitės mąstyti“ 32-asis leidimas parengtas norint 
paminėti minčių žemėlapių pristatymą 1974 m. pavasarį išleistoje 
knygoje (Mokykitės mąstyti), taip pat pradėtame transliuoti dešim- 
ties dalių televizijos seriale Use Your Head. Šiam įvykiui pažymėti 
BBC išleido proto lavinimo knygų seriją — pirmąją enciklopediją 
apie smegenų panaudojimą. Ši enciklopedija sudaryta iš penkių 
pagrindinių knygų — „Mokykitės mąstyti“, taip pat „Lavinkite at- 
mintį, „Įvaldyk savo atmintį“, „Minčių žemėlapių knyga“ ir „Grei- 
tojo skaitymo menas“. 

Knygos Use Your Head istorija prasidėjo 1973 m., kai BBC va- 
dovai ir autorius susitiko norėdami suplanuoti knygą ir televizijos 
programų seriją kaip pirmąjį Smegenų panaudojimo vadovą. Abu 
projektai netrukus sulaukė tokio didelio pasisekimo, kad televizijos 
serialą imta kartoti kas dešimt metų, o knyga tapo pasaulinio mas- 
to populiariausia knyga, paskatinusia Tony Buzaną pradėti svarbią 
naują profesinę veiklą ir be perstojo keliauti po pasaulį. 

XX amžiaus aštuntojo dešimtmečio pabaigoje pasklido pirmie- 
ji pasakojimai apie sėkmę; ypač nuostabi bei įkvepianti Edwardo 
Hugheso istorija (žr. 17 psl.). Devintojo dešimtmečio pradžioje 

skaitytos pirmosios iš iki šiol tebesitęsiančių įspūdingų paskaitų di- 
delėms mokinių grupėms. Vienas labiausiai įsidėmėtinų — „Soveto 
2000“ renginys Johanesburge, Pietų Afrikos Respublikoje, kai 2000 
paauglių iš Soveto miestelio savanoriškai dalyvavo trijų dienų rengi- 
nyje Use Your Head. Devintojo dešimtmečio pabaigoje buvo išleista 
knyga „Lavinkite atmintį“, išplėtusi knygos „Mokykitės mąstyti“ 
5-e skyriuje įvestą sąvoką iki ištiso įsiminimo metodų žinyno. 

Dešimtojo dešimtmečio pradžioje buvo išleista „Minčių žemė- 
lapių knyga“, knygos „Mokykitės mąstyti“ „duktė“, ir įsteigtas Brain 
Trust, labdaros organizacija, kurios veikla pagrįsta šioje knygoje 
išdėstytais principais. Vienas iš pagrindinių šios labdaros įstaigos 
įsipareigojimų buvo įkurti klubą Use Your Head. Klubas skirtas 
kiekvienam, kas turi smegenis ir nori sužinoti, kaip geriau jas pa- 
naudoti, - jam šiuo metu priklauso ne vienas tūkstantis narių. Iš- 
samesnės informacijos rasite 174-175 psl. | 

1995 m. balandžio 21 d. knyga „Mokykitės mąstyti“ sulaukė 
„pilnametystės“ — atšventė savo 21-ąjį gimtadienį ir jau perkopė 
milijono egzempliorių pardavimo pasaulinėje rinkoje ribą. Šia pro- 
ga Karališkojoje Alberto salėje Londone buvo surengtos didžiausios 
kada nors knygai skirtos iškilmės — Proto šventė, 21-ojo, „pilname- 
tystės“, gimtadienio pobūvis. 

Baigiantis XX amžiui BBC išleido du naujus „Mokykitės mąs- 
tyti“ „kūdikius“: „Įvaldyk savo atmintį“ ir „Greitojo skaitymo me- 
nas“, ir kiekviena iš šių knygų tapo skaitomiausia. Waterstone 
knygynų tinklas bendrai su Express laikraščių leidybos korporacija 
išrinko „Mokykitės mąstyti“ viena iš 1000 įžymiausių antrojo 
tūkstantmečio knygų ir rekomendavo visoms ateinančio Proto 
tūkstantmečio bibliotekoms! 

Dabar rankose laikote paskutinę šios knygos versiją, ir reikia 
tikėtis, kad pasisemsite iš jos naudos, kaip jau pasisėmė vis didėjan- 
ti milijoninė skaitytojų auditorija. 


NN 


— 
/ ras 


HAMLETAS: Kas gi tad žmogus, 

Jei jo gyvenimo aukščiausias gėris — 
Tik ėdalas ir miegas? Gyvulys! 

Tik tiek! Tasai, kurs suteikė mums galią 
Įžvelgti ateitin tr praeitin, 

Tą dieviškąjį protą, — davė juos ne tam, 
Kad supelytų... 


HAMLETAS, Danijos princas 
4 veiksmo 4 scena 
Vertė A. Nyka-Niliūnas 


Knyga „Mokykitės mąstyti“ parašyta taip, kad padėtų jums daryti 
tai, ką, pasak Šekspyro, turėtumėte daryti — veiksmingiau panau- 
doti savo proto galimybes! Perskaitę šią knygą daug daugiau supra- 
site apie tai, kaip veikia smegenys ir kaip geriausia jas panaudoti, 
kaip greičiau ir produktyviau skaityti, veiksmingiau sudaryti ir 
panaudoti minčių žemėlapius, lengviau spręsti problemas ir išplės- 
ti savo atminties gebėjimus. 

iame įžanginiame skyrelyje pateikiami bendri nurodymai, kaip 
naudotis knyga. 


o Skyriai 
Kiekviename skyriuje smegenų veikla nagrinėjama vis kitu aspektu. 
Pirmiausia knygoje trumpai pateikiama naujausių žinių apie žmogaus 
smegenis, paskui kalbama apie tai, kaip šias žinias pritaikyti, kad 
būtų galima geriausiai panaudoti vaizduotę. 

Penktame skyriuje aiškinama, kaip pagerinti atmintį mokymo- 
si laikotarpiu ir jam pasibaigus. Be to, pateikiama atskira sistema 
įvairių dalykų sąrašams įsiminti. 

6-8 skyriuose tyrinėjami vidiniai proto „žemėlapiai“. Čia rasite 
informacijos apie tai, kaip galite panaudoti kalbą, žodžius, vaizdinius 
ir minčių žemėlapius informacijai užrašyti, tvarkyti, įsiminti, kū- 
rybiškai mąstyti ir problemoms spręsti. 

Devintasis skyrius skirtas naujam organizuoto mokymosi taikant 
minčių žemėlapius metodui, kuris tinka studijuoti bet kuriam da- 
lykui, nesvarbu, ar tai būtų lietuvių kalba, ar matematika, ar filo- 
sofija, ar užsienio kalbos. 

Baigiamajame skyriuje apibendrinami per pastaruosius trisdešimt 
metų įvykę milžiniški pokyčiai, pateikiamas naujas požiūris į senė- 
jančias smegenis ir atkreipiamas dėmesys į ateities perspektyvas. 

Spalvotų iliustracijų dalyje rasite minčių žemėlapius, kuriuos 
patariame peržiūrėti prieš pradedant skaityti atitinkamą skyrių ir 
perskaičius jį — jie atlieka pirminės ir baigiamosios peržvalgų san- 
traukos vaidmenį. 

Kai kuriuose skyriuose svarbios pagrindinės sąvokos paryškintos, 
kad būtų lengviau susirasti išankstinę ir baigiamąją peržvalgas. 


Jūsų pastangos 

Jei norite veiksmingai panaudoti čia išdėstytus metodus ir Žinias, bū- 
tinai turite lavintis. Įvairiose šios knygos dalyse pateikta pratimų ir 
patarimų, susijusių su tolimesne veikla. Be to, turėtumėte parengti savo 
pratybų bei mokymosi tvarkaraštį ir kaip galima griežčiau jo laikyus. 
Asmeniniai užrašai ir pritaikymo pavyzdžiai 

Kiekvieno skyriaus pabaigoje ir 165-173 puslapiuose rasite tuščius 
puslapius, skirtus asmeniniams užrašams ir pritaikymo pavyzdžiams. 
Čia galėsite užsirašyti, ką panorėję, skaitydami knygą, taip pat kai 
rasite papildomos informacijos ir pritaikymo atvejų, „užbaigę“ 


knygą. 


Įvadas 


— 


1 () Jūs ir jūsų savimonė 
> Knygos „Mokykitės mąstyti“ tikslas - padėti plėtotis asmenybei, kad 
stiprindami savimonę sugebėtumėte ugdyti savus mąstymo būdus. 
Kiekvienas, naudodamasis šia knyga, pradės nuo jam priimtino 
gebėjimo mokytis lygio ir žengs į priekį jam tinkamiausiu tempu. 
Todel, vertinant padarytą pažangą, pirmiausia ją reikėtų palyginti 
su pradiniais savo paties gebėjimais. 


f 


pavartykite, kad išsiaiškintumėte, kokiose kitose savo gyvenimo 
srityse galėtumėte naudingai pritaikyti šias žinias. 


4 4 
Pabaigos žodis £ 
Nors knygoje pateikiama daug informacijos, susijusios su skaitymu, > 
tinkamu užrašymu ir mokymusi, iš tikrųjų jos pritaikymo sfera yra 2P 
daug platesnė. Kai užbaigsite ir peržiūrėsite šią knygą, dar kartą ją * 


Knygos „Mokykirės mąsryTi“ įraka: 
NEjGyVENdiNAMA SVAjONĖ 


EdwaRdo Hugheso isroRija 


| ( Pradžia 


Po pirmosios 1974 m. knygos „Mokykitės mąstyti“ publikacijos 
„vienas gana vidutiniškas, ne itin geros fizinės būklės penkiolikme- 
tis mokinys, kuriam neypatingai sekėsi visi dėstomieji dalykai“, 
1982 m. išlaikė O (pagrindinio) lygio egzaminus. 

Kaip ir tikėtasi, kaip visada būdavo, jis gavo tik C (vidutiniškai) 
ir B (gerai) įvertinimus. Rezultatai liūdino, nes jis svajojo stoti į 
Kembridžo universitetą — suprato, kad mokydamasis taip, kaip iki 
šiol, neturi jokių galimybių. 

Šis mokinys buvo vardu Edwardas Hughesas. 

Kiek vėliau Edwardo tėvas George'as supažindino jį su knyga ir 
apginklavo naujomis žiniomis apie jį patį ir apie tai, kaip naudotis 
minčių žemėlapiu, mokytis bei studijuoti. Edwardas grįžo į moky- 
klą kupinas naujų jėgų ir motyvuotas. Jis pareiškė ketinąs pelnyti 
A lygio įvertinimus iš visų dalykų ir neabejotinai norįs būti pasiū- 
lytas kandidatu į Kembridžą. 

Mokytojai, suprantama, buvo suglumę ir reagavo įvairiai. 

— Argi tu rimtai? Neturi jokių galimybių — tavo mokymosi re- 
zultatai niekada nė iš tolo neprilygo Kembridžo reikalavimams, — 
kalbėjo vienas. 

— Nebūk kvailas! Tu net nesugebėsi gauti B, tikriausiai tik 
C, - atkirto kitas. 

Kai Edwardas pareiškė norįs laikyti ne tik paprastą egzaminą, bet 
ir rašyti mokslinį darbą, klasės vadovas kategoriškai paprieštaravo: 

— Ne, rašyti paraišką tokiam egzaminui būtų mokyklos pinigų 
ir tavo laiko švaistymas. Mes nemanome, kad tu galėtum išlaikyti, 
nes egzaminai labai, /2564i sunkūs — net geriausi mūsų kandidatai 
ne visada išlaiko. 

Vis dėlto, Edwardui atkakliai prašant, mokykla sutiko pasiūly- 
ti jo kandidatūrą, tačiau jis turėjo sumokėti 20 svarų sterlingų 
mokestį už dalyvavimą, kad „nešvaistytų mokyklos pinigų“. 

Trečias mokytojas tvirtino, kad šio dalyko moko jau dvylika 
metų, kad esąs šios srities specialistas ir žinąs, ką kalba - Edwardas 
gaus B arba C įvertinimus. Mokytojas paminėjo „kitą vaikiną“, 
kuris buvo daug geresnis mokinys negu Edwardas, ir pareiškė, kad 
Edwardas niekad nepasieks tokių rezultatų kaip anas. Kaip Edwar- 
das tuomet sakė, „aš nesutikau su tokiu situacijos vertinimu!“ 

Ketvirtas mokytojas tik šaipėsi, sakydamas, kad jis, žinoma, 
žavisi Edwardo siekiu, kad Edwardo svajonė galima, bet neįgyven- 
dinama, net jeigu jis ir labai atkakliai padirbėtų, vis dėlto gautų tik 
B įvertinimą, tačiau linkįs jam sėkmės, jam visada patinkąs tas, 
kuris rodo truputį iniciatyvos. 


„Aš pelnysiu A lygio įvertinimą“ 
Visiems mokytojams ir kiekvienam, kas imdavo jo klausinėti apie 
tikslus, Edwardas atsakydavo paprastai: „Aš gausiu A.“ 

Iš pradžių mokykla net nenorėjo įtraukti Edwardo pavardės į 
Kembridžo kandidatų sąrašą, tačiau vėliau sutiko, pranešdama 
kolegoms Kembridže, jog iš tikrųjų nė nepanašu, kad šis mokinys 
galėtų gauti vietą, į kurią pretenduoja. 

Netrukus sekė kitas etapas — koledžo pokalbiai. Jų metu Kem- 
bridžo dėstytojai išsakė Edwardui mokyklos mokytojų nuomonę 
apie jį ir pritarė, kad jo galimybės laimėti labai menkos, ir — nors 
žavisi tokia iniciatyva — vis dėlto jam reikės gauti mažiausiai du B 
ir vieną A, bet greičiau jau du A ir vieną B arba tris A įvertinimus, 


ir palinkėjo sekmės. 

Edwardas nepabūgo ir tęsė „Mokykitės mąstyti“ studijų ir fizi- 
nio lavinimosi planą. Jis pasakojo: 


Egzaminai vis artėjo. Savo paskutinių dvejų metų mokyklinius 
užrašus tvarkingai apibendrinau pasitelkdamas minčių žemė- 
lapius. Veliau tuos žemėlapius nuspalvinau, paryškinau ir 
sudariau didžiulius pagrindinius minčių žemėlapius kiekvie- 
nam kursui, o kai kuriais atvejais kiekvienai svarbesnei kurso 
daliai. Taip galėjau pamatyti, kur ir kaip dera smulkesnieji 
elementai, be to, pasidarė patogu viską apžvelgti - galėjau 
greitai peržvelgti didžiulius kurso skyrius, visiškai tiksliai at- 
kurdamas atmintyje. 

Šiuos minčių žemėlapius peržiūrėdavau kartą per savaitę, 
o artėjant egzaminams ir dažniau. Stengdavausi atkurti minčių 
žemėlapius, nežiūrėdamas nei į savo knygas, nei į kitus užrašus, 
paprasčiausiai stengdavausi ištraukti iš atminties turimas tų 
dalykų žinias bei supratimą ir palygindavau šiuos minčių že- 
mėlapius su savo pagrindiniais minčių žemėlapiais, tikrindamas 
skirtumus. 

Taip pat įsitikinau, kad perskaičiau visas svarbiausias tų 
dalykų knygas, atsirinkdamas sumažinau jų skaičių iki kelių, 
nuodugniai jas išstudijavau ir sudariau jų minčių žemėla- 
pius, kad maksimaliai išnaudočiau savo supratimą ir atmin- 
tį. Dar išstudijavau gero rašinio formą bei stilių ir panau- 
dojau savo minčių žemėlapius kaip pagrindą esė ir egzaminų 
rašiniui lavinti. 

Sykiu gerinau savo fizinį pajėgumą — nubėgdavau dvi tris 
mylias du tris kartus per savaitę, daug laiko praleisdavau gry- 
name ore, ailikdavau daug atsispaudimų ir pritūpimų ir 
mankštindavausi gimnastikos salėje. Aš sutvirtėjau fiziškai, 0 
tai man nepaprastai padėjo susikaupti mokantis. Kaip sakoma, 
sveikame kūne — sveika siela; sveika siela — sveikas kūnas. Išau- 
go pasitikėjimas savimi ir savo darbu. 

) Egzaminai ir jų rezultatai 
“ Galiausiai Edwardas išlaikė keturis egzaminus: geografijos, rašinį 
geografijos tema, verslo studijų ir viduramžių istorijos. Štai kokie 
buvo jo rezultatai: 


Dalykas Įvertinimas Vieta mokinių sąraše 

Geografija A Geriausias mokinys 

Rašinys geografijos Pagyrimas Geriausias mokinys 

tema 

Viduramžių istorija A Geriausias mokinys 

Verslo studijos A su dviem Geriausias visų laikų 
pagyrimais mokinys 


Nepraėjus nė parai po rezultatų paskelbimo, Edwardo pirmuoju 
numeriu pasirinktas Kembridžo koledžas patvirtino jo vietą uni- 
versitete ir patenkino prašymą suteikti jam „laisvus metus“, kad 
pasidairytų po pasaulį, prieš pradėdamas universitetinę veiklą. Per 
šias metų „atostogas“ jis padirbėjo Singapūre, kaip kaubojus Aus- 
tralijoje, be to, paatostogavo Fidžyje ir Havajuose. Paskui perskrido 
vandenyną į Kaliforniją, kur dirbo embrionų perkėlimo grupėse ir 
galvijų ganyklose. Dirbdamas ūkiuose, jis išmaišė Ameriką, paskui 
sugrįžo į Angliją. 

Prieš vykdamas į Kembridžą, Edwardas nusprendė, kad ne tik 
sėkmingai studijuos universitete, bet ir per tą laikotarpį įkurs nau- 
ją studentų draugiją, aktyviai užsiims sportine veikla, įgis daug 
naujų draugų ir šiaip jau „nuostabiai leis laiką“. 


| |) Kembridže 
Sportas jam iškart ėmė sektis: jis žaidė koledžo futbolo, teniso ir 
sieninio komandose. O studentų draugijose jį net imta vadinti mak- 
simalistu. Jis ne tik įsteigė Jaunųjų įmonininkų bendriją, didžiau- 
sią tokio pobūdžio organizaciją Europoje, bet ir buvo pakviestas 
pirmininkauti Very Nice Society, labdaringai 3600 narių draugijai, 


kuri jam pirmininkaujant išaugo iki 4500 narių — tai buvo didžiau- 

sia draugija šio universiteto istorijoje. Turėdami omeny jo nuveiktą 
darbą šioms dviem draugijoms, kitų draugijų prezidentai pakvietė 
Edwardą sudaryti draugijų prezidentų bendriją ir jai pirmininkauti. 
Jis taip ir padarė ir tapo Prezidentų klubo prezidentu! 

Akademinėje srityje jis ištyrinėjo „vidutinio studento“ įpročius 
ir priėjo prie išvados: 


Rengdamiesi rašyti rašinį, jie skaito apie 12-13 valandų, lini- 

jiniu būdu užsirašinėdami visą informaciją, kurią tik gali 

gauti, skaitydami visas galimas knygas, paskui praleidžia apie 

3-4 valandas rašydami patį rašinį (kai kurie studentai iš tikro 

perrašinėja savo rašinį, kartais tam sugaišdami visą savaitę). 

Atsižvelgdamas į savo patirtį ruošiantis O lygio ir stojamiesiems 
egzaminams, Edwardas nusprendė skirti mokymuisi 2—3 valandas 
per dieną, 5 dienas per savaitę. 


Per šias tris valandas imdavausi pagrindinės paskaitos, apiben- 
drindamas visą susijusią informaciją minčių žemėlapio pavi- 
dalu. Iškėliau sau uždavinį, kad kai tik bus užduotas rašinys, 
aš pasišalinsiu ir susikursiu minčių žemėlapį iš to, ką žinau apie 
tą dalyką ar kas, mano manymu, su juo susiję. Tada porai 
dienų jį atidėdavau, apgalvodavau, apsvarstydavau mintyse, 0 
paskui greituoju skaitymu, plačiu žvilgsniu perskaitydavau su 
šia tema susijusias knygas, įtraukdamas į minčių žemėlapius 
svarbiausias žinias. Tada darydavau pertrauką ar mankštin- 
davausi ir sugrįžęs kurdavau paties rašinio minčių žemėlapį. 
Užbaigęs rašinio planą, vėl darydavau pertrauką, paskui sės- 
davau ir visada maždaug per 45 minutes užbaigdavau savo 
rašinį. Šis metodas man garantuodavo tik aukštus balus. 


Prieš baigiamuosius Kembridžo egzaminus Edwardas iš esmės 
dirbo pagal tokį pat tvarkaraštį kaip ruošdamasis A lygiu. Jis laikė 
šešis baigiamuosius egzaminus. 

Kokių pasiekė rezultatų? 

Pirmas egzaminas buvo įvertintas „išlaikė“; paprastai laikomas 
patenkinamu, tačiau šiuo atveju — „labai gerai“, nes 50 procentų 
laikiusiųjų šio egzamino neišlaikė ir niekas negavo aukščiausio 
įvertinimo. Antras, trečias ir ketvirtas buvo įvertinti trimis 2.1 
(„gerai“), o paskutiniai egzaminai ne tik dviem aukščiausiais balais, 
bet Starred Firsts, dalyko aukščiausiojo laipsnio įvertinimais Kem- 
bridžo universitete. 

Po diplomo įteikimo Edwardui nedelsiant buvo pasiūlytos stra- 
tegijos kūrėjo pareigos tarptautinėje verslo bendrovėje; šį darbą 
universitetas apibūdino kaip „vieną iš geriausių bet kada pasiūlytų“ 
Kembridžo absolventui. Edwardas savo studijų Kembridže laiko- 
tarpį apibendrino taip: 


Kembridžo metai buvo nuostabūs. Man iš tikro pasisekė daug 
gauti — daug draugų, daug patirties, daug fizinės veiklos, dide- 
lio susidomėjimo akademiniu gyvenimu bei sėkmės jame ir 
trejus metus neabejotinai didžiulio pasitenkinimo. Pagrindinis 
skirtumas tarp manęs ir kitų paprasčiausiai buvo tai, kad ži- 
nojau, kaip galvoti — kaip panaudoti smegenų galimybes. Aš 
buvau C ir B lygių mokinys, kol sužinojau, kaip gauti A. Aš tai 
padariau. Kiekvienas tai gali. 


(Skaitytojau, gal ir js žinote įdomų atvejį apie „Mokykitės mąsty- 
ti“ metodų sėkmingą taikymą? Jei taip, prašom atsiųsti Tony Bu- 
zanui p. 164 nurodytu tinklalapio adresu.) 


Jūsų SMEGENYS 


GERESNES, 
NEi MANOTE 

< «> Parengiamoji apžvalga 
. Žmogaus supratimas apie savo protą 
+ Daugiau nei vienos smegenys 
+ Smegenų „mažų pilkųjų ląstelių“ tarpusavio ryšiai 
+ Suvokimo modeliai: akis - smegenys — fotoaparatas 
+ Holograma kaip smegenų modelis 
+ Intelekto koeficientas ir įgimtas talentas 
+ Žmogaus kūdikis — puikiausių galimybių modelis 


Tik pastaraisiais metais mokslininkai pradėjo pažinti tikras 
smegenų veiklos galimybes. Daugiau žinantiems apie savo 
smegenis gali atsiverti nepaprastų protinių galimybių. ; 


m 


| 1 () Žmogaus supratimas apie savo protą 

“> "Nuo tada, kai parašiau įvadinį skyrių apie smegenis pirmajam 
„Mokykitės mąstyti“ leidimui 1974 m., šią sritį tyrinėjantys moks- 
lininkai padarė daug naujų ir labai įdomių atradimų. Užuot teigęs, 
kaip tada, kad „tik per pastaruosius 150 metų“ įvyko didžioji pa- 
žanga, dabar galiu pareikšti, jog mūsų pažinimo didžiuma sukaup- 
ta vien per paskutinius :ris2ešim2 metų. Atrodytų, nepaprastai vėlai, 
kai pagalvoji, kad gyvybė Žemėje atsirado prieš 3 500 000 metų. 

1 pav. Smegenys 
Šaltinis: žurnalas SC/ENTIFIC AMERICAN (išsamiau 10 puslapyje) 


Tačiau turėkime omeny, kad smegenų kaip mąstymo organo buvi- 
mo vietg žmonija žino tik 500 metų. Kai kurias atžvilgiais visai 
nenuostabu. Minutę įsivaizduokite, kad neturite supratimo, kur yra 
jūsų smegenys, o draugas ima ir paklausia: „Kur yra tavo jausmų, 
emocijų, minčių, prisiminimų, paskatų ir troškimų centras?“ Jūs, 
kaip ir daugelis kitų (taip pat ir Aristotelis!), galbūt racionaliai nu- 
spręstumėte, kad smegenys yra kažkur širdies ir skrandžio srityje, 
nes būtent ten dažniausiai ir ryškiausiai patiriate tiesioginį fizinį 
protinės veiklos pasireiškimą. 

Net dabar, kai pasitelkę kompiuterius ir elektroninius mikro- 
skopus stengiamės atskleisti, ko gero, sunkiausiai atveriamą iš 


žmonijos tyrinėtų paslapčių, turime pripažinti, kad visos mūsų iki 

šiol įgytos žinios sudaro turbūt mažiau nei vieną procentą to, ką 
reikėtų žinoti. Kai tik bandymais, regis, patvirtinama, kad protas 
veikia tam tikru būdu, atliekamas dar vienas tyrimas, kuris atveria 
kitokį vaizdą, arba atsiranda dar vienas žmogus, verčiantis mus 


taisyti visą įsivaizduojamą modelį. 


Tai, ką šiuo metu sužinome iš tyrimų, rodo, kad smegenys daug subti- 
lesnės, negu anksčiau manėme, ir kad kiekvienas, kurio smegenys iro- 
niškai vadinamos „normaliomis“, turi daug didesnių protinių gebėjimų 
ir galimybių, negu anksčiau manyta. 


Keli pavyzdžiai padės tai paaiškinti. 

Nemaža dalis įvairių mokslo disciplinų, nepaisant tariamų jų 
skirtumų, yra įtraukiamos į sūkurį, kurio centre atsidūrė smegenys. 
Chemikai dabar tyrinėja painias chemines struktūras, kurios egzis- 
tuoja mūsų galvose; biologai atskleidžia biologines smegenų funk- 
cijas; fizikai randa paralelių su tyrinėjimais kosmoso platybėse; 
psichologai mėgina aiškiai nusakyti, kas tai yra protas, ir patiria, 
kad jų pastangos panašios į mėginimą uždėti pirštą ant mažo gyv- 
sidabrio rutuliuko; o matematikai, sudarę sudėtingiausių kompiu- 
terių ir net pačios Visatos modelius, vis dar negali rasti formuluotės 
operacijoms, nuolat vykstančioms kiekvieno iš mūsų galvoje kie- 
kvieną gyvenimo dieną. 


Daugiau negu vienos smegenys 
Bene svarbiausias atradimas per paskutinius trisdešimt metų yra tai, 
kad žmogus turi dvejas, o ne vienas, viršutines, smegenis ir kad jos 
skirtingu mastu veikia skirtingas psichikos sritis; kad struktūrų, 
kurias gali sudaryti jūsų smegenys, galimybės yra netgi didesnės, 
nei buvo manyta XX a. septintojo dešimtmečio pabaigoje, ir kad 
norint palaikyti jų gyvybingumą, reikia joms duoti visiškai skirtin- 
gų rūšių „maisto; žr. 2 pav. p. 27 

Kalifornijos laboratorijose septintojo dešimtmečio pabaigoje ir 
aštuntojo pradžioje buvo pradėti moksliniai tyrimai, galiausiai 

pakeitę mūsų supratimo apie žmogaus smegenis istoriją ir pelnę 
Kalifornijos technologijos instituto mokslininkui Rogeriui Sperry 
(Rodžeriui Speriui) Nobelio premiją, o Robertui Ornsteinui pa- 
saulinę šlovę už jo darbą smegenų bangų ir jų veiklos specializaci- 
jos srityse. Šį tiriamąjį darbą devintąjį dešimtmetį tęsė Eranas 
Zaidelis ir kiti. 

Apibendrinant galima būtų pasakyti, kad Sperry ir Ornsteinas 
atrado, jog dvi smegenų pusės ar dvi smegenų žievės, sujungtos 
tarpusavy fantastiškai sudėtingu nervinių skaidulų tinklu, vadina- 
mu didžiąja jungtimi, atlieka svarbiausią vaidmenį įvairių rūšių 
protinėje veikloje. 

Daugumos žmonių kairiojo smegenų pusrutulio žievė susijusi 
su logika, žodžiais, sąrašais, skaičiais, linijiškumu, analize ir t. t., 
tai yra vadinamąja akademine veikla. Kai kairiojo smegenų pusru- 
tulio Žievė užsiima tokia veikla, dešiniojo pusrutulio žievė esti labiau 
„alfa bangos“ arba ramybės būsenos, pasirengusi padėti. Dešiniojo 
smegenų pusrutulio žievė susijusi su ritmu, vaizduote, spalva, sva- 
jojimu, erdvės suvokimu, gešta/tu (vientisu psichiniu dariniu) ir 


matmenimis. 


Paskesni tyrimai parodė, kad kai žmonės skatinami ugdyti tą proto 
sritį, kurią anksčiau laikė silpna, ši plėtra, užuot gožusi kitų sričių 
veiklą, regis, sukuria sinergetinį poveikį, dėl kurio pagerėja visos pro- 


tinės veiklos sritys. 


Profesorius Zaidelis tęsė Sperry darbą Kalifornijos universitete 
ir pasiekė stulbinamų rezultatų. Jis atrado, kad kiekvienas smegenų 
pusrutulis turi daug daugiau „kitos pusės“ gebėjimų, negu anksčiau 
manyta, ir kad kiekvienas pusrutulis gali apimti daug platesnį ir 
subtilesnį protinės veiklos spektrą. 

Tačiau iš pradžių mokslininkai buvo linkę neigti šią išvadą, 
nes dauguma „didžiųjų protų“ protinės veiklos atžvilgiu atrodė 
labai vienpusiškai: Einsteino ir kitų įžymiųjų mokslininkų mąs- 


tymo dominantė, regis, buvo kairiojo smegenų pusrutulio žievė, 

2 pav. Dviejų smegenų pusrutulių (atgręžtų į jus) vaizdas iš priekio ir jų žievėje 
vyraujantys procesai. 


Šaltinis: L. GILL 


D K 
ritmas žodžiai 
erdvės suvokimas logika 
geštaltas (vientisas skaičiai 
psichinis darinys, visetas) 
vaizduotė seka 
svajojimas linijiškumas 
spalva analizė 
matmuo sąrašai 


o Picasso, Cėzanne'o ir kitų didžiųjų dailininkų - dešiniojo pus- 
rutulio žievė. 

Išsamesni tyrimai atskleidė nepaprastai įdomių tiesų: Einsteinui 
mokykloje nesisekė prancūzų kalba, o jo mėgstami užsiėmimai buvo 
griežimas smuiku, dailė, buriavimas ir vaizduotės žaidimai! 

Pasak Einsteino, už daugelį svarbesniųjų mokslinių įžvalgų jis 
turi būti dekingas savo vaizduotės žaidimams. Svajodamas ant 
kalvos vieną vasaros dieną jis įsivaizdavo save ant saulės spindulių 
skriejantį į tolimąsias Visatos erdves, o pasijutęs „nelogiškai“ sugrį- 
žęs į Saulės paviršių, suprato, kad Visata iš tikro turi būti kreiva 
(uždara) ir kad ankstesnis „loginis“ traktavimas nepakankamas. 

Šį naują vaizdinį apipynęs skaičiais, lygtimis ir žodžiais jis gavo 
garsiąją reliatyvumo teoriją — kairiojo 77 dešiniojo smegenų pusru- 
tulių žievės sintezę. 

Paaiškėjo, kad įžymieji dailininkai buvo taip pat visomis sme- 
genimis mąstantys žmonės. Jų užrašuose aptikta ne daugybė girto- 
se kompanijose išgirstų istorijėlių, kaip paskubomis, atsitiktinai 
uždrėbti dažų sukuriant šedevrus, bet įrašai, panašūs į šiuos: „At- 
sikėliau 6 val. ryto. Septynioliktą dieną praleidau tapydamas pa- 
skutinės serijos šeštąjį numerį. Sumaišiau keturias dalis oranžinių 
su dviem dalimis geltonų, kad sukurčiau spalvų derinį, kurį panau- 
dojau kairiajame viršutiniame drobės kampe, kad veiktų kaip 
vaizdinė priešingybė dešiniajame apatiniame kampe esančioms 
spirališkoms struktūroms, sudarydama norimą pusiausvyrą stebė- 
tojo akyse.“ Akivaizdūs pavyzdžiai, kaip kairiojo smegenų pusru- 
tulio žievės veikla įsiterpia į tai, ką paprastai laikome „mėgstamu“ 
dešiniojo pusrutulio žievės užsiėmimu! 

Be Sperry ir Ornsteino mokslinių tyrimų rezultatų, eksperimen- 
tinių duomenų apie padidėjusį visuminį smegenų žievės veikimą ir 
patvirtinto istorinio fakto, kad daugelis „didžiųjų protų“ iš tikrųjų 
naudojosi abiem savo smegenų pusėmis, vienas žmogus šiame tūks- 
tantmetyje išsiskiria kaip žymiausias pavyzdys, ką žmogus gali 
nuveikti, jei tuo pat metu ugdomos abidvi smegenų žievės pusės. 
Tai Leonardo da Vinci. Kadaise jis neabejotinai buvo geriausias šių 
sričių specialistas ir žinovas: dailės, skulptūros, fiziologijos, bendrų- 
jų mokslų, architektūros, mechanikos, anatomijos, fizikos, išradybos, 
meteorologijos, geologijos, inžinerijos ir aviacijos. Be to, jis mokėjo 
groti, sugebėjo kurti ir dainuoti spontaniškas balades, kai jam Eu- 
ropos dvaruose tekdavo paimti į rankas bet kurį styginį muzikos 
instrumentą. Užuot atskyręs šias skirtingas savo slaptų gebėjimų 
sritis, jis jas ju2g4. Leonardo moksliniai užrašai pilni trijų matmenų 
brėžinių bei piešinių; ir įdomu tai, kad galutiniai jo didžiųjų tapybos 
šedevrų eskizai dažnai atrodo panašūs į architektūrinius planus: 
tiesios linijos, kampai, kreivės ir skaičiai, pagrįsti matematika, lo- 


gika ir tiksliais matavimais. 

Taigi, atrodo, kai save apibūdiname kaip gabius tam tikrose 
srityse, bet negabius kitose, ;š tikryjy nurodome tas savo galimybių 
sritis, kurias sėkmingai išlavinome, ir tas, kurios dar „snaudžia“, bet 
teisingai lavinamos iš tikro galėtų suklestėti. 

Gauti duomenys apie dešiniojo ir kairiojo smegenų pusrutulių 
žievę papildomai padeda darbui, kurį atliksite naudodamiesi įsimi- 
nimo sistemomis, užsirašydami informaciją, bendraudami ir taiky- 
dami pažangius minčių žemėlapių sudarymo metodus, nes kiekvie- 
nai iš šių sričių būtina naudoti 26idv/ viršutinių smegenų puses. 


Smegenų „mažųjų pilkųjų ląstelių“ tarpusavio ryšiai 


Veizmanno instituto daktaras Davidas 
Samuelsas (Deividas Samiuelsas) apytikriai 
apskaičiavo, kad smegenų veiklos pagrindas 
yra įvairios cheminės reakcijos, kurių per 
Minutę įvyksta nuo 100 000 iki 1 000 000! 


Jūsų smegenyse yra mažiausiai 1 000 000 000 000 neuronų, arba 
nervinių ląstelių. Šis skaičius tampa dar labiau neįtikėtinas, kai 
suvokiama, kad kiekvienas neuronas gali įvairiais būdais sąvei- 
kauti su nuo 1 iki 100 000 kitų neuronų. Tuo metu, kai 1974 m. 
rašiau pirmą knygos „Lavinkite atmintį“ redakciją, neseniai buvo 
apytikriai apskaičiuota, kad šių derinių skaičius gali siekti viene- 
tą su 800 nulių. Kad suvoktumėte, koks milžiniškas yra šis skai- 
čius, palyginkite jį su matematiniu faktu apie Visatą: vienas 
mažiausių elementų Visatoje yra atomas (žr. 6 pav., p. 32). Di- 
džiausias mums žinomas objektas — pati Visata (žr. p. 32, 5 pav.). 
Atomų skaičius stebimoje Visatoje, kaip ir laukta, yra milžiniškas: 
10 su 100 nulių po jo. Tačiau net šis skaičius atrodo mažytis 
palyginti su galimu minčių žemėlapių v7e20se smegenyse skaičiu- 


mi (žr. 3 ir 4 pav., p. 31.). 

Netrukus po pirmojo knygos „Mokykitės mąstyti“ leidimo 
Maskvos universiteto daktaras Piotras Anochinas, paskutinius ke- 
lerius savo gyvenimo metus praleidęs tyrinėdamas smegenų gebėji- 
mą apdoroti informaciją, pareiškė, kad vienetas su 800 nulių yra 
pernelyg nepakankamas įvertinimas. Naujas skaičius, kurį jis ap- 
skaičiavo, irgi buvo sumažintas dėl santykinio dabartinių matavimo 
prietaisų netobulumo, palyginti su neįtikėtinu smegenų jautrumu. 
Tas skaičius buvo ne vienetas su 800 nulių. Smegenų gebėjimas 
sudaryti įvairius neuronų derinius, arba jų „laisvės laipsnis“, yra 


toks didžiulis, kad, rašant normaliais rankraščio skaitmenimis, eilutė 
nusitęstų daugiau nei 10,5 milijono kilometrų! Turėdamos tokį skaičių 
galimybių, smegenys yra tarsi klaviatūra, kuria galima sugroti šimtus 
milijonų melodijų — elgesio arba proto veiksmų. Tačiau nėra ir nebu- 
vo tokio žmogaus, kuris bent būtų priartėjęs prie visų smegenų galimy- 
bių panaudojimo. Mes nesutinkame su jokiais smegenų galios apribo- 
jimais - ji beribė. 


Knygos tikslas - padėti jums žaisti, t. y. groti beveik beribių 
galimybių proto klaviatūra. 

Gausu ir kitų protinių galimybių pavyzdžių — nepaprasto atmin- 
ties pasireiškimo, nežmoniškos jėgos demonstravimo ir nuostabaus 
kūno funkcijų valdymo, nepaklūstančio „mokslo dėsniams“, atvejai 
tampa plačiai paplitusiu reiškiniu. Laimė, jie dabar vis dažniau 
patvirtinami dokumentais, visuotinai pripažįstami ir naudingai 
pritaikomi. 

10 000 000 000 000 000 000 000 000 000 000 000 000 000 


000 000 000 000 000 000 000 000 000 000 000 000 000 000 
000 000 000 000 000 000 000 


3 pav. Atomų (vienos mažiausių mums žinomų dalelių) skaičius stebimoje 
Visatoje (didžiausiame žinomame objekte). Žižrėkire p. 30 ir 29 tekstą. 


4 pav. XX a. septintojo dešimtmečio pabaigoje buvo apskaičiuota, kad įvairūs 
deriniai, kuriuos gali sudaryti 1 000 000 000 000 jūsų smegenų nervinių 
ląstelių, yra vienetas su 800 nulių. Nauji skaičiavimai parodė, kad net ir šis 
skaičius per mažas! Žr. p. 30 ir 29 tekstą. 

Žemė - Mėnulis Vidaus planetos 
920 000 mylių 920 000 000 mylių 


iial, 


Žemė 7927 mylios 


„M E A / 2 
Saulės sistema su kaimynine 


erdve 920 000 000 000 mylių 


Artimiausios žvaigždės 
920 000 000 000 000 mylių 


Kaimyninės galaktikos Mūsų galaktika (Paukščių Takas 
920 000 000 000 000 000 000 920 000 000 000 000 000 mylių 
mylių 


5 pav. Milžiniškas žinomos Visatos dydis. Kiekviena tolesnė juoda sfera yra 
tūkstantį milijonų kartų (1 000 000 000) didesnė už prieš ją esančią. 

Žr. p. 29 tekstą. Norėdami suprasti, kaip tai skiriasi nuo minčių, kurias 
smegenys gali sukurti, skaičiaus, žiūrėkite 30 puslapio tekstą. 


6 pav. Atomas — viena mažiausių žinomų realybių. 
Žmogaus piršto gale yra daug milijardų atomų, o 
visoje Visatoje — skaičius 10 su 100 nulių. 

Apie santykį tarp šių faktų ir smegenų tarpusavy 
besijungiančių tinklų žr. 3 ir 4 pav. (p. 31) ir 

p. 30 tekstą. 

fotoaparato objektyvas 


fotografinė 
plokštelė 


žmogaus akis 


Žmogaus smegenys 


tinklainė = optinis pakaušinė 
nervas skiltis 


7 pav. Kitaip, nei anksčiau manyta, smegenys veikia daug sudėtingesniu būdu 
negu fotoaparatas. Žr. šio puslapio tekstą. 


Suvokimo modeliai: akis - smegenys - fotoaparatas 
Pirmiausia panagrinėkime akies - smegenų — proto sistemą. Dar 
XX a. šeštajame dešimtmetyje mūsų suvokimo ir vaizdo smegenyse 
gavimo modelis buvo fotoaparatas: aparato objektyvas atitiko akies 
lęšiuką, o fotografinė plokštelė — pačias smegenis (žr. 7 pav.). Kurį 
laiką buvo laikomasi šios sampratos, tačiau ji nebuvo pakankama. 
Šiuo neatitikimu galite įsitikinti, darydami tokius pratimus: tary- 
tum svajodami užsimerkite ir įsivaizduokite savo mėgstamą daik- 
tą. Aiškiai užfiksavę tą vaizdą „vidine akimi“, atlikite tokius 
veiksmus: 


Pasukite jį priešais save 

Pažvelkite į jį iš viršaus 

Pažiūrėkite iš apačios 

Bent tris kartus pakeiskite jo spalvą 
Atstumkite jį, tarsi mMatytumėte iš toli 
Vėl priartinkite 

Paverskite jį didžiuliu 

Paverskite mažyčiu 

Visiškai pakeiskite jo formą 
Priverskite išnykti 

Sugrąžinkite atgal 

Šiuos veiksmus galite atlikti be didelio vargo; o fotoaparatas, kad ir 
su daugybe priedų, negalėtų įvykdyti nė vieno. 


) Holograma kaip smegenų modelis 
Laimė, tobulesnės technikos naujovės suteikia mums daug geresnį 
palyginimo būdą - hologramą. 

Itin koncentruota šviesa, arba lazerio spindulys, išskaidoma į dvi 
dalis. Viena spindulio pusė nukreipiama į specialią holografinę 
plokštelę, o kita atsispindi nuo objekto ir nukreipiama atgal prie 
kitos spindulio pusės. Holografinė plokštelė registruoja milijonus 
fragmentų, į kuriuos susiskaido susidūrę spinduliai. Kai ši plokšte- 
lė laikoma priešais lazerio spindulius, nukreiptus į ją tam tikrais 
kampais, atkuriamas realus daikto vaizdas. Stebėtina, kad jis atku- 
riamas ne kaip plokščias vaizdas plokštelėje, bet tobulai sudubliuo- 
jamas kaip trimatis objekto atvaizdas, kybantis erdvėje. Jei į tą 
objektą žiūrima iš viršaus, apačios ar šono, jis matomas tiksliai taip, 
kaip būtų matomas tikrasis daiktas. 

Dar nuostabiau yra tai, kad į holografinę plokštelę, sukant ją 
0-90 laipsnių intervalu, be interferencijos galima įrašyti net 90 
atvaizdų. 

Be to, šis nepaprastas metodas turi dar vieną stebėtiną ypatybę: 
sudaužius šią plokštelę plaktuku, kiekviena jos dalelė, padėjus ją prie- 
šais tinkamai nukreiptą lazerį, atkuria visą trimatį objekto atvaizdą. 

Vadinasi, holograma yra tinkamesnis už fotoaparatą modelis 
pavaizduoti, kaip veikia žmogaus smegenys, ir padeda mums bent 
šiek tiek suprasti, koks sudėtingas yra tas organas, kurį turime. 

Vis dėlto net ir šis nepaprastai ištobulintas technikos metodas toli 
gražu neprilygsta unikalioms smegenų galimybėms. Holograma tikrai 
geriau atspindi trimatį mūsų vaizdinių pobūdį, tačiau jos „atminties“ 
talpa menka, palyginti su milijonais vaizdinių, kuriuos mūsų smege- 
nys gali atsitiktinai ir akimirksniu sukelti. Be to, holograma yra ne- 
kintama. Ji negali atlikti kryptinių pratimų, tokių kaip aprašytieji 33 
puslapyje, kuriuos taip lengvai įvykdo smegenys, nors kuriant turi 
dalyvauti neįsivaizduojamai sudėtingos struktūros. Ir jei net hologra- 

8 pav. Holograma - tinkamesnis modelis daugialypėms smegenims atvaizduoti. 


ma galėtų tai įvykdyti, ji negalėtų padaryti to, ką gali mūsų protas: 
pamatyti save patį, užmerktomis akimis atliekantį šias operacijas! 


Intelekto koeficientas ir įgimtas talentas 

Sakoma, kad intelekto koeficiento (IK) testu įvertinami mūsų „ti- 
krieji protiniai gebėjimai“, todėl jžs turėtų būti teisingas. Tačiau, be 
fakto, kad IK testo rezultatą galima ženkliai pakeisti vos šiek tiek 
kryptingai pasilavinus, yra ir kitų argumentų, prieštaraujančių šiems 
testams. 

Pirma, Berkeley (Berklio) mokslinis darbas apie kūrybingumą 
parodė, kad asmuo, gavęs aukštą IK įvertinimą, nebūtinai yra sava- 
rankiškai mąstantis, savarankiškai veikiantis, turintis humoro jausmą 
arba jį vertinantis, jaučiantis grožį, supratingas, suvokiantis reiškinių 
santykinumą, gebantis džiaugtis sudėtingumu ir naujoviškumu, 
originalus, plataus akiračio, iškalbus, lankstus ar sumanus. 

Antra, tie, kurie įrodinėja, jog IK parodo visą žmogaus galimy- 
bių spektrą, neatsižvelgia į tai, kad šis tyrimas turėtų apimti tris 
svarbias sritis: 1) tiriamąsias smegenis; 2) patį tyrimą; 3) rezultatus. 
Deja, IK šalininkai pernelyg rūpinasi tyrimu ir jo rezultatais ir vi- 


siškai neatsižvelgia į tiriamas smegenis. 

Jie nesuvokia, kad tokiais testais neįmanoma patikrinti pagrin- 
dinių žmogaus gebėjimų, juos panaudojant galima tik įvertinti 
neišsilavinusio ir neišsivysčiusio žmogaus charakteristiką. Palygini- 
mui įsivaizduokime vakarietį, tarkime, matuojantį moterų kojų dydį 
Rytuose tuo laikmečiu, kai jų kojos būdavo suvaržomos, kad liktų 
mažesnės. (Nuo ankstyvos vaikystės mergaitės pėdos buvo tvarsto- 
mos, kol ji beveik visiškai užaugdavo. Tai buvo daroma augimui 
sustabdyti ir „dailioms“ kojytėms sukurti.) 

Tikriausiai toks matuotojas būtų absurdiškai teigęs, kad šių mo- 
terų pėdos dydis yra natūralus visiškai išsivysčiusios pėdos dydis. 
Taip pat absurdiška teigti, kad protinių gebėjimų testais galima 
įvertinti natūralias mūsų protines galimybes. Mūsų protai, panašiai 
kaip tų moterų kojos, yra „suvaržomi“ dėl to, kad galbūt juos netei- 
singai įvertinome ar neteisingai išlavinome, todėl nėra natūraliai 
išsivystę. | 

Kaip argumentą, pateisinantį IK testus, įdomu paminėti jų isto- 
riją. Jie buvo sukurti >ekaip metodas, kaip dažnai manoma, „masėms 
slopinti“. Priešingai, prancūzų psichologas Binet (Binė) pastebėjo, 
kad aukštąjį mokslą įgyjantys vaikai beveik išimtinai yra iš aukštes- 
niųjų visuomenės sluoksnių. Jis manė, jog tai neteisinga, ir sugalvo- 
jo IK testus, kad bet kuris didesnių protinių gebėjimų vaikas įgautų 
teisę į tolesnį mokslą. Šie testai suteikė beprecedentes galimybes 
vaikams, kurie anksčiau mokytis negalėjo. 

Žiūrėkime į IK testus kaip į žaidimą ar protinio išlavėjimo kai 
kuriose konkrečiose srityse dabartinio etapo „žymes“. Juos galima 
panaudoti norint įvertinti dabartinį savo išlavėjimą tam tikrose 
srityse bei kaip atskaitos tašką, nuo kurio tuos įgūdžius galima 
tobulinti bei plėsti ir taip gerinti IK rezultatą. 


. Žmogaus kūdikis - puikiausių galimybių modelis 
Kitas labai ryškus žmogaus smegenų nepaprastų galimybių pavyz- 
dys - kūdikio veikla ir raida. Anaiptol ne „bejėgis ir nieko nemo- 
kantis padarėlis“, kaip daugelis linkę manyti, jis yra labai nepapras- 
ta, besimokanti, įsimenanti ir aukšto protinio lygio būtybė — net 

ankstyviausiuose augimo etapuose pranokstanti be galo ištobulintus 
kompiuterius. 

Su labai retomis išimtimis visi kūdikiai išmoksta kalbėti iki dvejų 
metų, o daugelis netgi anksčiau. Kadangi tai visuotinis reiškinys, 
todėl laikomas savaime suprantamu, tačiau, šį procesą nuodugniau 
patyrinėjus, paaiškėja, kad jis nepaprastai sudėtingas. 

Pamėginkite klausytis kito žmogaus įsivaizduodami, kad nemo- 
kate jo kalbos ir beveik nenutuokiate apie ta kalba aprariamus da- 
lykus bei sąvokas. Sunki bus ne tik ši užduotis; dėl garsų susiliejimo 
vienas su kitu kartais visiškai neaišku, kur baigiasi vienas žodis ir 
kur prasideda kitas. Kiekvienas išmokęs kalbėti kūdikis susidorojo 
ne tik su šiais sunkumais, bet ir įveikė atrankos, kas prasminga, o 
kas ne, labirintus. Kai jis susiduria su tokiais garsais kaip „tuu- 
kmannntuuukmannntuuuuukaaakoksgraaažusvaiiiks!“, stebėtina, 
kaip iš viso sugeba mus suprasti! 

Mažo vaiko gebėjimas mokytis kalbos reiškiasi procesais, api- 
mančiais ritmo, matematikos, muzikos, fizikos, kalbotyros, erdvinių 
santykių, atminties, jungimo į visumą, kūrybingumo, loginio sam- 
protavimo ir galvojimo subtilų valdymą ir įgimtą supratimą — iš pat 
pradžių veikiant kairiojo ir dešiniojo smegenų pusrutulių žievei. 

Jūs, kurie dar abejojate savo gebėjimais, patys išmokote kalbėti 
ir skaityti. Todėl jums turėtų būti sunku kritikuoti šią poziciją, m 


patys esate gyvas liudijimas gynybos naudai. 


Pabaigos žodis 


Iš tikrųjų neverta nė abejoti, kad smegenys geba atlikti 
nepalyginamai sudėtingesnes užduotis, negu iki šiol manyta. 
Toliau knygoje „Mokykitės mąstyti“ bus aptariama nemažai 
įvairių būdų, kaip galima pasiekti puikių rezultatų, 
pasitelkiant savo gebėjimus. 


UŽRAŠAI iR DRiTAIKyMO pavyzdžiai 


Kaip buvo pRisrabdoma 


ŽMOGAUS 
SMEGENŲ VEIklA 


a 


(> Parengiamoji apžvalga 
+ Kodėl veiklos rezultatai neatitinka galimybių 
+ „Tik žmogus!“ 
+ Smegenų panaudojimo vadovas 


Kad esi „tik žmogus“, anaiptol nėra nesėkmės pripažinimas, 

tai - nuostabus teiginys! Mes turime sužinoti, kaip veikia 

mūsų smegenys, kad kuo geriausiai išnaudotume savo 
nepaprastas galimybes. ' 


„ 


- 
--— 


fį 5 : Kodėl veiklos rezultatai neatitinka galimybių 
— Nepaisant gausių patvirtinančių faktų, daugelis vis dar abejoja 
žmogaus smegenų galimybėmis, kaip priešpriešą tiems faktams 
pateikdami kuklius savo veiklos rezultatus. Norint paaiškinti šį 
prieštaravimą ir nustatyti, kodėl šis nuostabus organas nepakanka- 
mai panaudojamas, grupei žmonių buvo pasiūlyta dalyvauti apklau- 
soje ir atsakyti į įvairiausių gyvenimo sričių klausimus. Toliau pa- 
teikiami šie klausimai, o po kiekvienu rasite atsakymą, kurį pateikė 
mažiausiai 95 procentai apklaustųjų. Skaitydami užduokite šiuos 


klausimus ir sau. 

+ Ar mokykloje jus mokė apie žmogaus smegenis ir kaip jų 
funkcijų supratimas gali padėti mokytis, atsiminti, galvoti 
r t. t.? 

Ne. 

+ Ar jus mokė apie tai, kaip veikia jūsų atmintis? 
Ne. 

+ Ar jus mokė specialių ir pažangių įsiminimo būdų? 
Ne. 

+ Apie tai, kaip veikia akis, kai mokotės, ir kaip galite šias Ži- 
nias panaudoti? 

Ne. 
+ Ar mokė įvairių mokymosi metodų ir kaip juos galima taiky- 
ti skirtingiems dalykams? 
Ne. 
+ Apie susikaupimą ir kaip, reikalui esant, jį išlaikyti? 
Ne. 

+ Apie motyvaciją, kaip ji veikia jūsų gebėjimus ir kaip galite 

naudingai ją panaudoti? 
Ne. 
+ Apie svarbiausių žodžių ir pagrindinių sąvokų esmę ir kaip 
jie siejasi su užsirašymu ir vaizduote, ir t. t.? 
Ne. 
+ Apie mąstymą? 
Ne. 
+ Apie kūrybingumą? 
Ne. 


Dabar jau atsakymas turėtų būti aiškus: mūsų veiklos rezultatai 
neatitinka net minimalių mūsų galimybių todėl, kad mums nesu- 
teikiama žinių nei apie tai, kas esame, nei apie tai, kaip geriausiai 
galime panaudoti savo įgimtas galimybes. 

Kaip buvo pristabdoma žmogaus smegenų veikla 


„Tik žmogus!“ 

Pastaruosius trisdešimt metų aš penkiasdešimtyje šalių atlieku ap- 
klausą, kurioje žmonių prašoma, kad įsivaizduotų save toje pat si- 
tuacijoje. 

Jie atliko tam tikrą užduotį, tačiau gauti rezultatai buvo abso- 
liučiai pragaištingi. Stengdamiesi išvengti atsakomybės, jie griebia- 
si tokių įprastų pasiteisinimų dėl nesėkmės: „tas ir tas laiku neat- 
siuntė man fakso“, „Ąaip tik lemiamu projekto metu turėjau nueiti 
pas gydytoją, „tai jų kaltė — jei būtų geriau veikusios šios bendrovės 
ryšių sistemos, viskas būtų buvę kaip dera“, „mano viršininkas ne- 
leido veikti mano pasiūlytu būdu“ ir taip toliau. 

Paskui jų prašoma įsivaizduoti, kad, nepaisant puikaus pasitei- 
sinimo, galų gale jie įvaromi į kampą ir turi pripažinti, kad yra 
kalti dėl šios katastrofos. 

Galiausiai buvo prašoma, kad jie užbaigtų žmonių dažniausiai 
vartojamą „kaltės pripažinimo“ posakį: „Aa, gerai, tai mano kaltė, 
bet ko jūs tikėjotės, juk aš esu...“ 

Kiekvienoje tiriamojoje grupėje, kiekvienoje šalyje bet kuria 
kalba apklaustieji sakinį baigdavo ta pačia fraze: „Tik žmogus!“ 

Nors iš pradžių gal ir atrodo juokinga, tačiau tai atskleidžia 
pasaulinio masto labai klaidingą nuomonę, kad žmogus yra kažkoks 
iš esmės nevisavertis bei ydingas ir kad žwo galima pateisinti besi- 
kaupiantį žmogaus „klaidų“ ir „nesėkmių“ sąrašą. 

Norėdami pažvelgti į aprašytą scenarijų kitomis akimis, apsvars- 
tykime kitą situaciją. Jūs atlikote stulbinamą darbą, ir žmonės ima 
jus vadinti „nepaprastu, puikiu, nuostabiu, talentingu, genialiu“, o 
jūsų darbą įvertina kaip „nuostabų, geriausią, kokį jie kada nors 
matę, neįtikėtiną ir neprilygstamą savo meistriškumu“. Kurį laiką 
jūs kaip įprastai neigiate, tačiau galų gale jums tenka pripažinti savo 
meistriškumą. Ar daug kartų patys esate išdidžiai pareiškę (arba 
kitus girdėjote taip kalbančius): „Taip! Aš talentingas, turiu nepa- 
prastų gabumų, ir mano atliktas darbas iš tikro nuostabus — toks 
puikus, kad nustebino net mane! O tai todėl, kad aš es4 žmogus!" 

Turbūt niekada... 

Ir vis dėlto kaip tik antrasis scenarijus yra natūralesnis ir, žinoma, 
tinkamesnis. Nes jūs, žmogau, kaip aprašyta 2 skyriuje, esate iš 
tikrųjų nepaprastas ir, daugelis pasakytų, stebuklingas, kūrinys. 

Mūsų „klaidų“ ir „nesėkmių“ priežastis yra ne tai, kad esame 
„tik žmonės“, bet kad šiame ankstyvajame evoliucijos etape žengia- 
me dar tik pirmuosius, kūdikiškus, nedrąsius žingsnius stulbinamo 
biokompiuterio, kurį kiekvienas turime, atradimo link. 

Tai, kad pasaulinės švietimo sistemos tiek mažai laiko skiria 
mokymuisi, kaip reikia mokytis, paaiškinama tuo, kad žmonija 
nežino pagrindinių šio biokompiuterio veikimo principų. 

Vartojant šiuolaikinio kompiuterio metaforą, galima būtų pri- 
durti, kad mes iki šiol nežinojome apie programinę įrangą, Lia į 

/ 


mūsų smegenų aparatinei. 


S 


Pabaigos žodis 


Smegenų panaudojimo vadovas 

Knyga „Mokykitės mąstyti“ - pirmasis smegenų panaudojimo 
vadovas; ji turi padėti jums suprasti savo „ypatingąjį 
biokompiuterį“, puoselėti jį ir prižiūrėti, leisti atsiskleisti 
prigimtiniams ir nepaprastiems jūsų protiniams gebėjimams. 


(GREITESNIS IR 


VEIKSMINGESNIS 
SkAiTyMAS 


2 3 
'>)> Parengiamoji apžvalga 
+ Skaitymo problemos 
+ Skaitymo apibrėžimas 
+ Kodėl egzistuoja skaitymo problemos 
+ Akių judėjimas skaitant 
+ Greitesnio skaitymo privalumai 
+ Klaidinga nuomonė apie skaitymą 
+» Pažangūs skaitymo metodai — vis greičiau ir greičiau 
+ Motyvuotos pratybos 


+ Pratybos su metronomu 


Šiame skyriuje susipažinsite su greituoju skaitymu. Sužinosite, kad 

daugumos įsitikinimai apie skaitymą yra neteisingi; sužinosite, kaip 

įveikti pagrindinius skaitymo sunkumus ir kaip suprasti bei 

panaudoti metodus, kurie padvigubina skaitymo spartą, tuo pačiu 
palaikydami suvokimą (nemažindami supratimo). ; 


r 


O Skaitymo problemos 
Gretimame puslapyje nurodytame plote surašykite visus sunkumus, 
su kuriais susiduriate skaitydami ir mokydamiesi. Būkite sau reiklūs. 
Kuo daugiau problemų sugebėsite išvardyti, tuo labiau galėsite 
tobulėti. 

Užrašykite savą žodžio skaitymas apibrėžimą. 

Skaitymo mokytojai pastaruosius penkiolika metų teigia, kad 
visose jų klasėse kyla tų pačių problemų. Toliau pateikiamas sąrašas 
sunkumų, su kuriais susiduriama dažniausiai. Skaitytojui patariama 
palyginti savo skaitymo sunkumus su šiais, įtraukiant į savo sąrašą 
ir tuos, kurie jam tinka — jų tikriausiai bus nemažai. 


regėjimas baimė žodžių atsarga 

(skaitymo) greitis nuovargis subvokalizacija 

suvokimas nuobodulys atranka 

laikas analizė atmetimas 

kiekis organizuotumas susikaupimas 

užsirašymas (žvilgsnio) sugrįžimas (žvilgsnio) 

išlaikymas (atmintyje) atsiminimas (atkūrimas peršokimas atgal 
atmintyje) 


Kiekviena iš šioje lentelėje išvardytų problemų yra rimta ir pati 
viena gali apsunkinti skaitymą. Šios problemos kaip tik ir spren- 
džiamos knygoje, o šiame skyriuje visų pirma nagrinėjami regėjimas, 
skaitymo greitis, suvokimas ir mokymosi aplinka. 

Prieš pereidamas prie kitų fizinių skaitymo aspektų, pirmiausia 
apibrėšiu patį terminą, paskui, remdamasis šiuo apibrėžimu, paaiš- 
kinsiu, kodėl dauguma žmonių patiria tuos įvairiapusius skaitymo 
sunkumus. 


* Skaitymo apibrėžimas 
Skaitymas, dažnai apibūdinamas kaip „gavimas iš knygos to, ką 
autorius norėjo pasakyti“ arba „rašytinio žodžio įsisavinimas“, ver- 
tas daug tikslesnio apibrėžimo. Jis galėtų būti toks: Skaitymas yra 
visiškas skaitytojo tarpusavio ryšys su simboline informacija. Tai pa- 
prastai esti regimoji mokymosi pusė, kurią sudaro šie septyni etapai: 


1» Atpažinimas 
Skaitytojas atpažįsta abėcėlės simbolius. Tai įvyksta beveik anksčiau, 
nei prasideda fizinė skaitymo pusė. 

2+ Asimiliacija (įtraukimas) 
Fizinis procesas, kuriuo akis priima nuo raidės atsispindėjusią šviesą, 
paskui optinis nervas perduoda tą signalą į smegenis (žr. 7 pav. p. 33). 


3» Vidinė integracija 
Pagrindinio suvokimo atitikmuo, reiškiantis visų perskaitytos infor- 
macijos dalių susiejimą su visomis kitomis atitinkamomis dalimis. 


4» Papildoma integracija 

Ji apima analizę, kritišką vertinimą, pripažinimą, atrinkimą ir at- 
metimą. Procesas, per kurį skaitytojas visas savo ankstesnes žinias 
priartina prie naujų žinių, kurias skaito, susiedamas tinkamais ry- 


šiais. 


5» Išlaikymas 

Pagrindinis informacijos išsaugojimas. Vis dėlto pats išlaikymas gali 
tapti kliuviniu. Daugumai skaitytojų tikriausiai teko patirti tokį 
nemalonumą, kai, įėjęs į egzaminų kambarį, išlaikai didžiumą žinių 
per visą dviejų valandų egzaminą! Vadinasi, paties išlaikymo nepa- 
kanka, jį privalo lydėti atsiminimas. 


6+ Atsiminimas 
Gebėjimas ištraukti iš atminties tai, kas reikalinga, pageidautina 
tada, ka: reikalinga. 


7 »Perdavimas 
Pritaikymas, informacijos panaudojimas kuriam nors tikslui iš 
karto ar vėliau; į šį etapą įeina labai svarbi sąvoka — mąstymas. 


Šis apibrėžimas parodo, kad atsižvelgiama į daugelį sunkumų, iš- 
vardytų 45 puslapyje. Jis neapima tik tokių problemų, kurios tam 
tikra prasme yra „už skaitymo proceso ribų“, pavyzdžiui, mūsų 
reagavimo į aplinką, dienos meto, energijos lygio, domėjimosi, 


motyvacijos, amžiaus ir sveikatingumo. 

L () Kodėl egzistuoja skaitymo problemos 


Ma 


Dabar jau savaime gali kilti klausimas, kodėl tiek daug žmonių 
susiduria su nurodytais skaitymo sunkumais. 

Tai lemia ne tik ankstesnis mūsų žinių apie smegenis stygius, 
bet ir požiūris į pradinį mokymą skaityti. Dauguma jūsų, skaitan- 
čių šią knygą, kuriems daugiau kaip dvidešimt penkeri, tikriausiai 
skaityti buvote mokomi garsiniu ar abėcėliniu metodu. Kiti turbūt 
buvo mokomi šiuo arba stebėjimo-kalbėjimo metodu. 

Paprasčiausiu garsiniu metodu vaikas pirmiausia mokomas 
abėcėlės, paskui abėcėlės raidėmis žymimų skirtingų garsų, vėliau 
garsų suliejimo į skiemenis ir galiausiai garsų suliejimo į žodžius. 
Nuo šio momento jam duodamos vis sunkesnės knygos, paprastai 
iš serijos, suskirstytos pakopomis nuo 1 iki 10, kurias skaitydamas 
jis daro pažangą savu tempu. Šiame procese jis įpranta skaityti ty- 
lomis (nejudindamas lūpų). 

Mokant stebėjimo-kalbėjimo metodu, vaikams pateikiamos 
kortelės su paveiksliukais — daiktų atvaizdais, po kuriais būna aiškiai 
parašyti jų pavadinimai. Kai vaikas susipažįsta su paveikslėliais ir 
su jais susijusiais pavadinimais, paveikslėliai pašalinami, paliekant 
tik žodžius. Kai vaikas sukaupia pakankamą pagrindinių žodžių 
atsargą, jis toliau mokosi iš pakopomis suskirstytų knygų, panašių 
į tas, iš kurių mokoma garsiniu metodu, ir taip pat tampa „skaity- 
toju tylomis“. 

Žinoma, abu metodai čia trumpai nusakyti bendrais bruožais, 
o dar yra mažiausiai penkios dešimtys kitų, į šiuos panašių mokymo 
metodų, dabar naudojamų Anglijoje ir kitose angliškai kalbančiose 
šalyse. Panašių problemų yra visame pasaulyje. 

Vis dėlto esminis šių metodų trūkumas yra ne tas, kad jie nėra 
tinkami tikslui pasiekti, o tas, kad vaikui išmokyti skaityti vien jų 
nepakanka. 

Turint galvoje skaitymo apibrėžimą, matyti, kad šie metodai 
skirti tik atpažinimo etapui pasiekti skaitymo procese, įdėjus šiek 
tiek pastangų atlikti asimiliavimą ir vidinį integravimą. Naudojant 
šiuos metodus, nuošalėje lieka skaitymo greitis, laikas, kiekis, išlai- 

kymas, atsiminimas, atranka, atmetimas, užsirašymas, susikaupimas, 
pripažinimas, kritiškas vertinimas, analizė, organizavimas, moty- 
vacija, domesys, nuobodulys, aplinka, nuovargis ar tipografinis 
stilius ir kita. 

Turint omenyje šiuos įprastinių metodų trūkumus, tampa aišku, 
kodėl taip plačiai patiriami skaitymo sunkumai. 

Svarbu atkreipti dėmesį, kad atpažinimas beveik niekada nemi- 
nimas kaip problema, nes jo atskirai mokoma pradinėse mokyklos 
klasėse. Visi kiti kliuviniai minėtini todėl, kad jie zenagrinėjami 
mokymo procese. 


Dauguma šių problemų nagrinėjamos tolesniuose skyriuose. Kita 
šio skyriaus dalis skirta akies judesiams, suvokimui ir skaitymo 
greičiui. 


Akių judėjimas skaitant 

Paprašius žmonių, kad pirštu parodytų savo akių judėjimą ir greitį 
jiems skaitant, dauguma jų veda pirštu išilgai eilučių, greitai per- 
šokdami iš vienos eilutės galo į kitos pradžią. Kiekvienai eilutei 
paprastai sugaištama nuo ketvirčio iki vienos sekundės. 


Jie daro dvi svarbias klaidas. 

9 pav. Akies schema 


10 pav. Tariamas skaitančios akies judėjimas, kaip parodo žmonės, neturintys 
žinių apie akies judesius. Manoma, kad eilutė peržvelgiama greičiau nei per 


sekundę (žr. p. 50). 

Skaitymo greitis 

Net jeigu akis judėtų tik vienos eilutės per sekundę greičiu, būtų 
perskaitoma 600-700 žodžių per minutę (ž./min.). Kadangi vidu- 
tinis skaitymo greitis, net kai tekstas lengvas, yra 240 ž./min., 
matyti, kad net žmonės, vidutiniškai skaitantys mažesniu greičiu, 
mano perskaitą žodžius daug greičiau nei iš tikrųjų. 


Akių judėjimas 

Jeigu akys judėtų po tekstą sklandžiai, kaip parodyta 49 puslapyje, 
jos negalėtų nieko suvokti, nes akis aiškiai mato daiktus tik tada, 
kai gali „išlaikyti juos nejudančius“. Jeigu objektas nejuda, akis turi 
nejudėti, kad jį pamatytų, o kai objektas juda, akis turi judėti su 
tuo objektu, kad jį matytų. Tuo galite įsitikinti patys ar su draugu 
atlikę paprastą bandymą: nejudindami laikykite priešais akis smilių 
ir stebėkite savo arba draugo akis, kaip jos žiūri į šį objektą. Jos 
nejudės. Paskui pajudinkite pirštą aukštyn, žemyn, į šonus ir ratu, 
sekdami jį akimis. Galiausiai pakelkite pirštą aukštyn, nuleiskite 
žemyn, pasukite ratu, nejudindami akių, arba sukryžiuokite abi 
rankas priešais veidą, tuo pat metu žiūrėdami į jas abi. (Jeigu suge- 
bėsite tai padaryti, tuojau pat man parašykite!) Kai daiktai juda, 
akys juda su jais, jei norima juos aiškiai matyti. 

Visa tai susiejus su skaitymu, akivaizdu, jog norint, kad akys 
suvoktų žodžius, jeigu žodžiai nejuda, jos turi stabtelėti ties kiekvie- 
nu žodžiu prieš judėdamos toliau. Vadinasi, akys juda ne ištisinėmis 
linijomis, kaip parodyta 10 pav. (p. 49), bet virtine stabtelėjimų ir 
greitų šuoliukų. 


fiksacija (14—1 14 s) 


akies judėjimas = 


žodžiai > £ 


11 pav. Diagrama, vaizduojanti akių judėjimą su stabtelėjimais skaitymo 
proceso metu. Žr. šio puslapio tekstą. 

Šuoliukai tokie greiti, kad beveik neužima laiko, tačiau akių 
fiksacija (stabtelėjimas) gali trukti nuo 14 iki 1 14 sekundės. Žmogus, 
kuris skaito po vieną žodį ir peršoka atgal per žodžius bei raides, 
savo skaitymo greitį riboja —- remiantis paprastu jo akių judesių 
apskaičiavimu — dažnai gerokai mažiau nei iki 100 ž./min., vadina- 
si, jis negali daug ko, ką skaito, suprasti ir negali daug perskaityti. 


žvilgsnio klajojimas 


fiksacija 


peršokimas 


atgal grįžimas atgal 


akies judėjimas = 


žodžiai = 


12 pav. Diagrama, vaizduojanti blogus lėto skaitytojo įpročius: skaitymas po 
vieną žodį nesąmoningai peršokant atgal, klajojant žvilgsniui ir sąmoningai 
grįžtant atgal. Žr. tekstą šiame puslapyje. 


Iš pradžių galėtų atrodyti, kad lėtas skaitytojas yra pasmerktas, 
tačiau šią kliūtį galima pašalinti, ir net ne vienu būdu. 


Skaitymo pagreitinimas 
1. Peršokimą atgal per žodžius galima pašalinti, nes 90 procen- 
tų peršokimų ir grįžimų atgal atliekami norint suprasti pavie- 
nius žodžius, tačiau to nereikia daryti norint suprasti tekstą. 
Tuos 10 procentų žodžių, kuriuos reikia peržiūrėti, galima 
užrašyti minčių žemėlapio forma, kaip nusakyta 7 ir 8 sky- 
riuose, arba sumaniai nuspėti, pažymėti ir vėliau pasižiūrėti. 
2. Kiekvienos tiksacijos trukmę galima sumažinti; skaitytojui, 
norinčiam priartėti prie 14 s minimumo, tikrai nereikia bai- 
mintis, kad tai per trumpas laikas, nes net per vieną šimtąją 
sekundės akis sugeba užfiksuoti penkis žodžius. 
3. Fiksacijos dydį galima išplėsti, kad akis vienu metu aprėptų 
tris—penkis žodžius. 

fiksacija fiksacija fiksacija fiksacija 


akies judesiai > 


žodžiai > 


kiekviena fiksacija aprėpiamas žodžių skaičius 


13 pav. Diagrama, vaizduojanti geriau ir veiksmingiau skaitančiojo akies judesius. 
Su kiekviena žvilgsnio fiksacija aprėpiama daugiau žodžių, sumažinamas 
peršokimų atgal, sąmoningų sugrįžimų ir žvilgsnio klaidžiojimų skaičius. 


Ši situacija iš pradžių galėtų atrodyti neįmanoma, jei būtų tiesa, 
kad atmintis priima tik po vieną žodį. Faktiškai ji taip pat gerai gali 
fiksuoti žodžių grupes, o tai beveik visais atžvilgiais pranašiau: kai 
skaitome sakinį, siekiame ne atskirai suvokti kiekvieno žodžio 
reikšmę, o prasmę frazių, kurias sudaro tie žodžiai. 

Pavyzdžiui, perskaityti ant 


stogo 


sandėliuko 
juoda tupėjo 
daug sunkiau, negu perskaityti 
ant sandėliuko stogo 
tupėjo juoda katė. 

Lėtai skaitančiajam tenka atlikti daugiau protinio darbo negu 
greičiau, sklandžiau skaitančiajam, nes kiekvieno žodžio reikšmę jis 
turi pridėti prie kiekvieno paskesnio žodžio reikšmės. Anksčiau 
pateiktame pavyzdyje šį veiksmą reikia atlikti penkis ar šešis kartus. 
Veiksmingiau skaitančiajam, suvokiančiam reikšminius kalbos 


vienetus, tereikia atlikti vieną paprastą pridėjimą. 


2 Greitesnio skaitymo privalumai 

“Vienas greitesnio skaitytojo pranašumų yra tas, kad akys, skaityda- 
mos puslapį, atlieka mažiau fizinio darbo. Užuot atlikdamas iki 500 
glaustai koncentruotų fiksacijų kiekviename puslapyje, kaip daro 
lėtas skaitytojas, jis pasitenkina 100 fiksacijų vienam puslapiui, be 
to, kiekviena fiksacija mažiau vargina raumenis. 

Kitas pranašumas yra tas, kad greitesnio skaitytojo skaitymo 
ritmas ir tėkmė padeda jam patogiai sekti teksto prasmę, o lėtas 
skaitytojas dėl dažnų stabtelėjimų, trūkčiojančio skaitymo būdo 
greičiau pajunta nuobodulį, praranda susikaupimą, mintimis nu- 
klysta į šalį ir pameta teksto prasmę. 


a 


| 4 Klaidinga nuomonė apie skaitymą 
> Išto, kas čia pasakyta, matyti, kad daugelis paplitusių nuomonių 


apie greičiau skaitančiuosius yra netiesa. 


Žodžius reikia skaityti po vieną 
Netiesa. Todėl, kad turime prigimtinį gebėjimą fiksuoti žodžių 
grupes ir skaitome ne atskirus žodžius, bet norėdami suvokti bendrą 


prasmę. 


Neįmanoma skaityti greičiau nei 500 ž./min. 
Netiesa. Iš tikrųjų viena fiksacija galime suvokti net šešis žodžius, 
o faktas, kad galime atlikti keturias fiksacijas per sekundę, reiškia, 


kad visiškai įmanomas 1000 ž./min. greitis. 


Greitesnis skaitytojas nesugeba įvertinti to, ką skaito 

Netiesa. Greitesnis skaitytojas suvokia daugiau teksto prasmės, labiau 
susikaupia prie skaitomos medžiagos ir turi daugiau laiko grįžti prie 
vietų, kurios jam itin įdomios ir svarbios. 


Didėjant skaitymo greičiui, mažėja susikaupimas 
Netiesa. Juo greičiau skaitome, juo didesnį akstiną įgauname ir labiau 
susikaupiame. 


Vidutinis skaitymo greitis yra įgimtas, todėl ir tinkamiausias 
Netiesa. Vidutinis skaitymo greitis nėra įgimtas. Tai - tempas, 
kurio priežastis yra nepakankamas pradinis mokymas skaityti, taip 
pat netinkamos žinios apie akies bei smegenų veiklą esant įvairiems 
galimiems greičiams. 

| Pažangūs skaitymo metodai - vis greičiau ir greičiau 
Be aukščiau duotų bendrų patarimų, kai kuriems skaitytojams 
galbūt bus naudinga ši informacija, kuri paprastai taikoma vado- 
vaujant patyrusiam mokytojui. 


Metodai su vaizdinėmis priemonėmis 

Kai vaikai mokosi skaityti, jie dažnai pirštu veda skaitomus žodžius. 
Mes tradiciškai laikome tai yda ir liepiame jiems patraukti pirštus 
nuo puslapio. Dabar suprantama, kad ne vaikai, o mes klystame. 
Užuot atkakliai reikalavę, kad jie atitrauktų pirštus, turėtume pa- 
prašyti jų greičiau slinkti. Akivaizdu, kad ranka nesulėtina akių 
judesio, o ši priemonė duoda didžiulę papildomą naudą, padėdama 
išsiugdyti sklandų ritmišką skaitymo įprotį. 


14 pav. Akies, mėginančios be pagalbinių priemonių judėti apskritimu, judesio 
trajektorijos pavyzdys. Žr. p. 55 tekstą. 


Norėdami stebėti skirtumą tarp akių judėjimo be pagalbinės 
priemonės ir su ja, paprašykite draugo, kad įsivaizduotų didelį 
apskritimą apie 30 cm priešais save, o paskui paprašykite, kad lėtai 
ir atidžiai vestų žvilgsnį aplink visą apskritimą. Jo akys judės ne 
tiksliu apskritimu, bet greičiau trajektorija, panašia į artrito iškrai- 
pytą stačiakampį. 

Paskui pirštu brėžkite ore apskritimą, paprašę draugo sekti aki- 
mis jūsų piršto galą, kai nepertraukiamai vedate jį apskritimu. 
Pastebėsite, kad akys beveik tobulai seks pirštą ir „nubrėš“ apskri- 
timą, panašų į toliau pavaizduotą. 

15 pav. Akies, sekančios pirštą, judantį apskritimu, judesio trajektorijos 
pavyzdys. Žr. ankstesnio puslapio tekstą. 


Be to, šis paprastas pavyzdys parodo, kaip smarkiai gali page- 
rėti rezultatai, jei žmogui suteikiamos pagrindinės žinios apie fizi- 
nę akies ir smegenų veiklą. Daugeliu atvejų nereikia nei ilgai lavin- 
tis, nei įtemptai treniruotis. Rezultatai, kaip šiuo atveju, akivaizdūs 
tuoj pat. 

Jums nebūtina kaip vaizdinę priemonę naudoti smilių, galite 
paimti tušinuką ar pieštuką, kaip savaime daro daugelis nuovokių 
skaitytojų. Pradėjus naudoti pagalbinę priemonę, skaitymo greitis 
atrodys lėtas. Todėl, kad, kaip anksčiau minėta, visi mes įsivaizduo- 
jame, jog skaitome daug greičiau negu iš tikrųjų. Tačiau skaitymo 
su pagalbinėmis priemonėmis greitis iš tikro bus didesnis. 


Išplėstas fokusavimas 

Naudodamas vaizdines pagalbines priemones skaitytojas gali pasi- 
praktikuoti vienu metu žvilgsniu stengdamasis apimti daugiau nei 
vieną eilutę. Tai tikrai nėra fiziškai neįmanoma ir ypač naudinga 
skaitant lengvą tekstą, naršant arba atliekant parengiamąją apžval- 
gą. Tai visada padidina įprastą skaitymo greitį. Labai svarbu tokio 
skaitymo metu visada naudoti vaizdinę pagalbinę priemonę, nes be 
jos akys bus linkusios be krypties klaidžioti po puslapį. Reikėtų 
išbandyti įvairios formos vaizdines priemones, tarp jų įžambiai, 
vingiuotai ir tiesiai judančias po puslapį. 

Suvokimas skaitant dideliu greičiu 
Šio pratimo esmė — kaip galima greičiau versti puslapius stengiantis 
pamatyti kuo daugiau žodžių puslapyje. Tokia lavinimosi forma 
padidina gebėjimą viena fiksacija suvokti dideles žodžių grupes; ji 
taikytina naršant ir atliekant parengiamąsias apžvalgas, paruošia 
protą daug spartesnio ir veiksmingesnio skaitymo praktikai. Ši di- 
delio greičio treniruotė gali būti lyginama su važiavimu greitkeliu 
vieną valandą 140 km/val. greičiu. Įsivaizduokite, kad važiavote 
tokiu greičiu ir staiga pamatėte kelio ženklą, reiškiantį „sulėtinti iki 
30“. Iki kokio greičio sulėtintumėte, jei kas nors uždengtų spido- 
metrą ir sakytų: „Lėtink, lėtink, pasakyk man, kada pasieksi 50.“ 
Atsakymas, žinoma, būtų 80-90 km/val. 

Priežastis ta, kad protas pripranta prie daug didesnio greičio, 
kuris tampa „normaliu“. Ankstesnis „normalus“, esant naujam 
greičiui, beveik pamirštamas. Tas pat tinka skaitymui: po greito 


greitis sulėtintas iki tariamo 50 km/val. 

staiga pasirodęs greičio apribojimas 


greitis, kuriuo 
važiuota 1 val. 


90 


16 pav. Iš iliustracijos matyti, kaip protas „pripranta“ prie greičio ir judėjimo. 
Tos pačios rūšies reliatyvistiniai „klaidingi įvertinimai“ gali pasitarnauti, 
padėdami mums išmokti tinkamai mokytis. 

skaitymo treniruočių ne kartą suprasite skaitą dvigubai didesniu 
greičiu net nejausdami skirtumo. Zr. 16 pav. 


Motyvuotos pratybos 

Dažniausiai skaitoma atsipalaidavus ir beveik apatiškai, o tai yra 
palanku daugeliui greitojo skaitymo kursų. Studentams duodama 
įvairių pratimų bei užduočių ir užsimenama, kad po kiekvieno 
pratimo jų skaitymo greitis padidės 10-20 ž./min. Taip ir būna, 
kartais rezultatai pagerėja net 100 procentų. Vis dėlto toks greičio 
padidėjimas dažnai įvyksta dėl ne pratimų, o todėl, kad kursų metu 
studentų motyvacija šiek tiek išauga. 

Tokių pat rezultatų galima tikėtis kurso pradžioje kiekvienam 
studentui garantavus, kad bus įvykdytas bet koks jo pageidavimas. 
Rezultatai netrukus prilygs tiems, kurių paprastai pasiekiama kur- 
sų pabaigoje — panašiai kaip netreniruotas jaunuolis nubėgtų 100 
metrų per 10 sekundžių ir peršoktų 1,80 m aukščio tvorą, jei jį 
vytųsi įsiutęs jautis. Čia pagrindinis veiksnys yra motyvacija, ir 
skaitytojas gauna nepaprastai daug naudos, jei sąmoningai ją pri- 
taiko kiekvienai mokymosi patirčiai. Jeigu priimamas sprendimas 
siekti geresnio rezultato yra giliai įsisąmonintas, tai prastas rezulta- 
tas pagerės savaime. 

Sugrafuota lentelė 59 puslapyje pateikta skaitytojams, norintiems 
grafiškai atvaizduoti savo skaitymo pažangą. Skaitymo greitį žodžiais 
per minutę apskaičiuosite taip: 

1. Minutę skaitykite — pasižymėkite tekste skaitymo pradžios 

ir pabaigos taškus. 

2. Suskaičiuokite žodžių skaičių trijose eilutėse. 

3. Padaliję tą skaičių iš trijų, gausite vidutinį žodžių skaičių 

eilutėje. 

4. Suskaičiuokite, kiek iš viso perskaitėte eilučių (sutvarkę 

trumpas eilutes). 

5. Vidutinį žodžių skaičių eilutėje padauginkite iš perskaitytų 

eilučių skaičiaus — tai bus jūsų skaitymo greitis žodžiais per 
minutę (ž./min.). 

| ( 2 Pratybos su metronomu 


4 

Įsidėmėk: skaitymo greitis (ž./min.) apskaičiuojamas pagal formulę: 


ž./min. (greitis) = 
perskaitytų žodžių skaičius x žodžių skaičius vidutiniame puslapyje 


skaitymo trukmė minutėmis 


Metronomą, paprastai naudojamą muzikiniam ritmui palaikyti, ga- 
lima pritaikyti tiek paprasto, tiek greitojo skaitymo lavinimui. Jeigu jį 
nustatysite tinkamu dažniu, kiekvienas dūžis duos ženklą per vieną 
žingsnelį paslinkti vaizdinę priemonę. Taip galima palaikyti nuolatinį, 
vienodą ritmą ir išvengti po kurio laiko paprastai įvykstančio sulėtė- 
jimo. Suradę patogiausią ritmą, savo skaitymo greitį galėsite gerinti 
kartkartėmis pridėdami papildomą dūžį per minutę. 

Metronomą galima panaudoti ir skaitymo dideliu greičiu suvo- 


spartaus tempo — vieno puslapio „peržvelgimo“ per vieną dūžį. 


kimo pratimams, pradedant mažesniu greičiu ir didinant iki k 
ad 
p 


p 


/ 
Pabaigos žodis 


Informaciją apie akių judesius, vaizdines priemones ir pažangius skaitymo 
Metodus skaitytojas turėtų pritaikyti kiekvienai savo skaitymo situacijai. 
Įsitikinsite, kad šie metodai ir patarimai duos daugiau naudos, jei bus 
naudojami sykiu su kituose skyriuose pateiktomis žiniomis ir metodais. 


719 


Tiems, kurie labai norėtų visapusiškai lavinti greitojo skaitymo (pasirenkant 
greitį pagal situaciją) įgūdžius, patartina skaityti knygą „Greitojo skaitymo 
menas“ (žr. p. 171). 

.57 tekstą. 


Zr. p 


UŽRAŠAI iR DRiTAIKyMO pavyzdžiai 


ATMINTIS 


. 


o) Parengiamoji apžvalga 
+ Klausimai atminčiai (įsiminimui) patikrinti 
+ Testų atsakymai ir kiti klausimai 
+ Informacijos atkūrimas mokymosi laikotarpiu 
+ Informacijos atkūrimas p9 mokymosi 
+ Atmintis. Apžvalgos metodai ir teorija 
+ Specialios įsiminimo sistemos ir mnemonika 
+ Pagrindiniai atminties principai 
+ Skaičių ir rimo sistema 
+ „Neįveikiama“ užduotis 


Šiame skyriuje bus patikrinta jūsų atmintis, kaip išmokstate ir 
suvokiate. Paskui sužinosite apie atminties sistemas ir vaizdinių bei 
reikšminių žodžių vartojimą. , 


—-. 


0)> Klausimai atminčiai patikrinti 


1 testas » Informacijos atkūrimas mokymosi laikotarpiu 

Gretimame puslapyje pateiktas žodžių sąrašas. Greitai vieną kartą 
perskaitykite iš eilės kiekvieną šio sąrašo žodį, paskui atsiverskite 
67 puslapį ir (iš atminties) įrašykite kiek galite daugiau šių žodžių. 
Ko gero, visų neprisiminsite, paprasčiausiai pamėginkite užrašyti 

kiek galima daugiau. Perskaitykite žodis po žodžio visą sąrašą. 
Norėdami garantuoti, kad teisingai tai darote, naudokitės maža 
kortele — paslinkite ją prie kiekvieno iš eilės skaitomo žodžio. 


Pradėkite: 
ėjo 
tas 
knyga 
darbas 
if 
geras 
1f 
pradžia 
iš 
tas 
vėlus 
baltas 
1 
popierius 
Leonardo da Vinci 
šviesa 
iš 
įgūdis 
tas 
savas 
laiptai 
pastaba 
1 
važiavo 
valia 
laikas 


namai 


Dabar atsiverskite 67 puslapį ir atsakykite į 1-6 klausimus. 


Atmintis 


2 testas + Informacijos atkūrimas mokymosi laikotarpiu 

69 puslapio pradžioje yra tuščias koordinačių laukas. Nubrėžkite 
jame liniją, reiškiančią informacijos kiekį, kurį, jūsų nuomone, 
atkuria jūsų smegenys mokymosi laikotarpiu. Kairioji vertikali 
linija žymi mokymosi pradžios momentą; dešinioji vertikali linija 
žymi momentą, kuriuo mokymasis baigiasi; apatinė linija vaiz- 
duoja nieko neatkūrimą (visišką užmiršimą); o viršutinė linija — to- 
bulą informacijos atkūrimą atmintyje. 

64 ir 65 puslapiuose pateikti pavyzdžiai diagramų, kurias suda- 
rė trys žmonės; jos parodo informacijos kiekį, kurį, jų manymu, 
atmintis atkūrė mokymosi laikotarpiu. Šios diagramos prasideda 
nuo 75 proc., nes manoma, jog didžiausia tipiško mokymosi dalis 
negarantuoja 100 proc. suvokimo ar atsiminimo. Žinoma, yra daug 
kitų alternatyvų, todėl, pažiūrėję į šias diagramas, atsiverskite 69 
puslapį ir sudarykite diagramą, vaizduojančią, kaip, jūsų manymu, 
informacija atkuriama jžs4 atmintyje. 


17 pav. Trys diagramų pavyzdžiai atvaizduoja informacijos atkūrimą 
mokymosi laikotarpiu. 

A žmogus, kuris manė, kad jo atmintis vienodai atkuria informaciją visą 
mokymosi laikotarpį. 

B žmogus, kuris manė daugiau atsimenąs iš mokymosi laikotarpio pradžios, 
mažiau iš pabaigos. 

L--———— 1valanda —————————————— 


C žmogus, kuris manė mažiau atsimenąs iš mokymosi laikotarpio pradžios, 
daugiau iš pabaigos. 


Atmintis 


3 testas + Informacijos atkūrimas po mokymosi 

67 puslapio apačioje pateiktas tuščias koordinačių laukas, kuriame 
turėtumėte pavaizduoti, kaip jūsų atmintis veikia pasibaigus mo- 
kymosi laikotarpiui. Kairioji vertikalė žymi mokymosi pabaigos 
momentą; dešiniosios vertikalės nėra, nes tariama, kad „po to“ ti- 
kriausiai tęsis kelerius metus; o viršutinė tiesė reiškia visišką atsimi- 
nimą. Šios diagramos parodo, kaip šie trys žmonės vertina savo 
informacijos atkūrimą po mokymosi. 

Kaip ir 2 teste, čia yra daug pasirinkimo galimybių, tad atsivers- 
kite 67 puslapį ir koordinačių lauke sudarykite diagramą, kuo ar- 
timiau (jūsų manymu) atvaizduojančią jūsų normalų užmiršimo 
procentą. Galite tarti, kad po mokymosi laikotarpio neatsitinka 
nieko, kas jums primintų išmoktą informaciją. 


18 pav. Diagramos, vaizduojančios informacijos atkūrimą atmintyje pasibaigus 
mokymosi laikotarpiui. 

A žmogus, kuris manė beveik viską užmiršęs per labai trumpą laiką. 

B žmogus, kuris manė, kad jo atmintis kurį laiką vienodai atkuria informaciją, 
o paskui atkūrimas gana staigiai krinta. 

mokymosi pabaigos 1 diena 1 savaitė 1 mėnuo 4 mėnesiai 
momentas 


C žmogus, kuris manė, kad jo atmintis kurį laiką išlieka vienoda, paskui ima 
silpnėti, tačiau lėčiau negu B atveju, o tam tikru momentu išsilygina. 


Atmintis 67 


Testų atsakymai ir kiti klausimai 

1 testo atsakymai » Informacijos atkūrimas mokymosi 

laikotarpiu 

(Atsakydami į klausimus nežvilgčiokite į pirminį sąrašą.) 
1. Įrašykite kiek galite daugiau žodžių eilės tvarka. 


68 Mokykitės mąstyti 


Ž. 


Kiek žodžių nuo sąrašo pradžios atsiminėte, kol pirmą 
kartą suklydote? 

Ar galite atsiminti žodžius, pasirodžiusius sąraše daugiau 
nei kartą? Jei taip, surašykite juos. 


„ Kiek žodžių atsiminėte iš penkių paskutinių? 


Ar atsimenate iš sąrašo tokį žodį, kuris ryškiai išsiskyrė iš 
kitų? 


„ Kiek galite atsiminti iš sąrašo vidurio žodžių, kurie dar 


nebuvo paminėti atsakymuose į ankstesnius klausimus? 


Atmintis 


2 testo atsakymai < Informacijos atkūrimas mokymosi 
laikotarpiu 

Nubraižykite koordinačių lauke, kaip parodyta 17 pav. (p. 63-64) 
pavyzdžiuose, liniją, vaizduojančią, kaip jūsų atmintis atkuria in- 
formaciją mokymosi laikotarpiu. 

3 testo atsakymai » Informacijos atkūrimas po mokymosi 
Nubraižykite koordinačių lauke diagramą, kuri, jūsų nuomone, 
atitiktų informacijos atkūrimą jūsų atmintyje po mokymosi laiko- 


tarpio (žr. 18 pav. p. 65—66 pavyzdžius). 

Ė () Informacijos atkūrimas mokymosi laikotarpiu. 


M 
= 


M—-- 


1ir 2 testų aptarimas 
1 testas parodė, kaip atmintis vei- 
kia mokymosi metu, kol suvoki- 
mas išlieka gana intensyvus (sąra- 
šo žodžiai nebuvo „sunkūs“). 
Beveik visi, atliekantys šį testą, 
gauna tokius rezultatus: atsimena 
2-8 žodžius iš sąrašo pradžios, 
daugumą pasikartojančių žodžių 


(šiuo atveju :as, žr, 7$), vieną arba 
du iš paskutinių penkių žodžių ir 
išsiskiriantį žodį ar posakį (šiuo atveju Leonardo da Vinc:), tačiau 
labai nedaug žodžių iš sąrašo vidurio. 

Šio testo rezultatų pasiskirstymas laiko atžvilgiu labai ryškiai 
rodo, kad atmintis ir suvokimas veikia ne visai taip, kaip eina 
laikas — visi žodžiai buvo suprasti, bet tik kai kurie atkurti atmin- 
tyje. Skirtumai tarp atminties ir suvokimo veikimo būdų padeda 
suprasti, kodėl tiek daug žmonių nelabai daug atsimena po moky> 


100 


atkurtos informacijos kiekis proc 
vi 
o 


25 
0 I — 15 Ša 
A A A A A A 
mokymosi pabaigos 1valanda  2valandos 3valandos 4valandos =" 5valandos 
momentas 


19 pav. Laikui bėgant išmoktos medžiagos atsiminimas paprastai mažėja, jeigu 
protui neduodama reikiamo poilsio. Žr. tolesnio puslapio tekstą. 


Atmintis 


mosi ir suvokimo valandų. Priežastis ta, kad atkūrimas atmintyje 
laikui bėgant vis mažėja, jeigu protui nesuteikiamos trumpos poil- 
sio pertraukėlės (žr. 19 pav.). 

Vadinasi, 2 testo diagrama bus sudėtingesnė negu šie paprasti 
pavyzdžiai. Tikriausiai ji bus sudėtingesnė ir už jūsų atminties 
mokymosi laikotarpiu diagramą. Vidutinių 1 testo rezultatų dia- 
gramos būtų panašios į 20 pav. 

Iš diagramos matyti, kad esant normalioms sąlygoms ir gana 
pastoviam informacijos suvokimui, mes linkę atsiminti taip: daugiau 
mokymosi laikotarpio pradžioje ir pabaigoje; daugiau dalykų, kurie 
susieti kartojimu, prasme, rimavimu ir t. t.; daugiau dalykų, kurie 

20 pav. Informacijos atkūrimas mokymosi laikotarpiu. Diagrama vaizduoja, kad 
daugiau atsimename mokymosi laikotarpio pradžioje ir pabaigoje. Be to, daugiau 
atsimename, kai dalykai siejasi ar jungiasi (A, B ir C) ir kai jie ryškiai išsiskiria 
arba yra unikalūs (O). Žr. P. 70, 71 ir 72 tekstą. 

yra įžymūs ar nepaprasti (šią ypatybę atrado psichologė Restorff, o 
toks įsiminimo reiškinys vadinamas Restorff efektu); ir gerokai 
mažiau dalykų mokymosi viduryje. 

Norint palaikyti pakankamai aukštą įsiminimo lygį, reikia 
rasti momentą, kuriuo darniausiai informacija atkuriama atminty- 
je ir suvokiama. Esant vidutinio sunkumo mokymosi užduotims, 
šis momentas įvyksta 20-50 minučių laikotarpiu. Per trumpesnį 
laikotarpį protas nespėja suvokti medžiagos ritmo ir tvarkos, o il- 
gesnis laikotarpis sukelia nuolatinį atkuriamos medžiagos kiekio 
mažėjimą (kaip grafiškai parodyta 19 pav. p. 70). 

Jei mokymasis paskaitoje, iš knygos ar pasitelkus žiniasklaidą 
trunka porą valandų, daug naudingiau būtų per šias dvi valandas 
daryti trumpas pertraukas. Taip galima išlaikyti aukštą informaci- 


atkūrimo atmintyje 
įsiminimo kreivė, kai daromos 
maksimumas planuotos pertraukos 
100 — 12 
7 ++ 
2 ++1 

+ + + 4 Jatkūrimoatmintyje kreivė, kai. + + + 


atkuriamos informacijos kiekis proc. 


25 atkūrimo atmintyje kreivė, 
kai mokomasi daugiau nei 
dvi valandas be pertraukų 


a a a 
mokymosi pradžios 1valanda 2valandos 
momentas mokymosi pabaigos momentas 


21 pav. Informacijos atkūrimas mokymosi laikotarpiu — su pertraukomis ir be 
jų. Geriausią suvokimo ir įsiminimo santykį užtikrina 20-50 minučių 
mokymosi laikotarpis. Žr. šio puslapio tekstą. 

jos atkūrimo atmintyje kreivės lygį ir neleisti jai staigiai kristi vė- 
lesniuose mokymosi etapuose. Trumpos pertraukėlės garantuoja 
aštuonis santykinai aukštus įsiminimo lygmenis su keturiais nedi- 
deliais atminties susilpnėjimais tarp jų. Kiekvienas iš jų bus mažes- 
nis negu pagrindinis kritimas, kuris vyktų, jei nebūtų pertraukėlių 
(žr. 21 pav. p. 72). 

Be to, pertraukos naudingos kaip atsipalaidavimo momentas. 
Jos išlaisvina nuo raumenų ir proto įtampos, kuri neišvengiamai 
atsiranda susikaupimo periodu. 


Informacijos atkūrimas po mokymosi. 

3 testo ir atsakymų aptarimas 

3 teste buvo prašoma koordinačių lauke nubraižyti diagramą, pa- 
rodančią, kaip, jūsų manymu, kinta informacijos atkūrimas jūsų 
atmintyje pasibaigus mokymosi laikotarpiui. 65 ir 66 puslapiuose 
pateikti pavyzdžiai yra daugelio žmonių duoti atsakymai į šį klau- 
simą, nors apskritai buvo užregistruota daug didesnė atsakymų 
įvairovė. 

Iš kitų atsakymų diagramų, be pateiktų 65-66 puslapiuose, 
minėtinos: tiesios linijos, staigiai krintančios beveik iki nulio; stai- 
giai žemėjančios kreivės, kai kurios krinta iki nulio, kitos šiek tiek 
išlieka; lėčiau smunkančios kreivės, kai kurios irgi krinta iki nulio, 
kitos išsilaiko iki tam tikro lygio; ir šių atvejų variantai su įvairaus 
dydžio pakilimais bei kritimais. Žr. 22 pav. p. 73. 

Stebėtina tai, kad iš tikrųjų nė vienas iš anksčiau pateiktų pa- 
vyzdžių ir nė vienas iš 22 paveiksle parodytų atminties įvertinimų 
nėra teisingas. Visi šie žmonės nepaminėjo itin svarbaus veiksnio: 
informacijos atkūrimas atmintyje po mokymosi periodo iš pradžių 
didėja, o paskui mažėja pagal stačiai krintančią įgaubtą kreivę, po 
kurio laiko išsilyginančią (žr. 23 pav.). 

Suvokus, kad įvyksta trumpas įsiminimo padidėjimas, galima 
suprasti, kodėl taip atsitinka: tuo momentu, kai baigiasi mokymo- 
si laikotarpis, smegenys neturi pakankamai laiko naujai įsisavintai 
medžiagai integruoti, ypač paskutiniams dalykams. Joms reikia 

23 pav. Diagrama parodo, kaip informacijos įsiminimas po mokymosi trumpą 
laiką didėja, paskui stačiai krinta (per 24 valandas užmirštama 80 proc. 


smulkmenų). Žr. p. 74 ir 75 tekstą. 


kelių minučių, kad užbaigtų ir tvirtai susietų visus naujos medžia- 
gos tarpusavio ryšius — leistų jiems „susistovėti“. 

Nuosmukis, vykstantis po mažo pakilimo, yra staigus — praėjus 
24 valandoms po vienos valandos mokymosi periodo prarandama 
mažiausiai 80 proc. informacijos detalių. Būtina užkirsti kelią šiam 
didžiuliam įsiminimo kritimui, o tai galima padaryti taikant tin- 


kamus minčių žemėlapių metodus ir peržvalgą. 


Atmintis. Peržvalgos metodai ir teorija 

Tinkamai organizavus medžiagos peržvelgimą, 23 paveiksle paro- 
dytą diagramą galima pakeisti taip, kad būtų išlaikomas aukštas 
įsiminimo lygis, pasiektas netrukus po mokymosi pabaigos. Norint 
tai padaryti, reikia vykdyti programuotą peržvalgą: kiekviena per- 
žvalgėlė turi būti atliekama kaip tik prieš įsiminimo kritimo pradžią. 

Pavyzdžiui, pirmą peržvalgą reikėtų atlikti praėjus maždaug 10 mi- 
nučių po vienos valandos mokymosi, ji turėtų trukti 5 minutes. Tai 
padeda palaikyti aukštą įsiminimo lygį apytikriai vieną dieną, o 
tada reikėtų atlikti kitą peržiūrą, šį kartą trunkančią 2—4 minutes. 
Vėliau informacija tikriausiai išsilaikys atmintyje apie savaitę, ir bus 
galima atlikti kitą 2 minučių peržiūrą, o maždaug po mėnesio - dar 
vieną. Praėjus šiam laikotarpiui žinios bus laikomos ilgalaikėje at- 
mintyje. Vadinasi, jos bus atsimenamos panašiai kaip telefono nu- 
meris, kuriam išlaikyti atmintyje tereikia retkarčiais „stumtelėti“ 
(žr. 24 pav. p. 77). 

Pirma peržiūra, ypač jei buvo užsirašinėjama, turėtų vykti kaip 
išsamus užrašų peržiūrėjimas; būtų galima atsisakyti pirminių už- 
rašų, pakeitus juos pataisytu ir galutiniu egzemplioriumi. Antrą, 
trečią, ketvirtą ir t. t. peržiūras reikėtų atlikti taip: nežiūrint į ga- 
lutinius užrašus, užsirašinėti ant popieriaus lapelio viską, ką galima 
atsiminti. Paskui tai reikia patikrinti, lyginant su galutiniais užrašais, 
ir padaryti atsimintos medžiagos pataisymus ar papildymus. Abeji 
užrašai ir užsirašinėjimai turi būti minčių žemėlapių pavidalo, kaip 
aiškinama 108—118 puslapiuose. 

Viena reikšmingiausių tinkamos peržvalgos ypatybių yra kaupia- 
masis poveikis, kurį ji daro visiems mokymosi, mąstymo ir įsimini- 
mo aspektams. Žmogus, nepripažįstantis peržvalgų, veltui eikvoja 
savo pastangas ko nors mokydamasis ir stato save į keblią padėtį. 

Kiekvieną kartą jam susidūrus su nauja mokymosi situacija, 
anksčiau įgytų žinių atkūrimas bus labai menkas, o atminties sąsa- 
jos, kurios turėtų vykti savaime, bus praleidžiamos. Vadinasi, jis 
nevisiškai taip, kaip galėtų, supras naują medžiagą, mažesnis bus 
tos medžiagos skaitymo greitis ir lėtesnis įsisavinimas. Šis besitę- 
siantis neigiamas procesas judės žemyn spirale, galiausiai žmogui 
sukels neviltį, kad jis niekad nesugebės nieko išmokti — kaskart 
mokantis naujos medžiagos ji bus užmirštama, kaskart susidūrus 
su nauja medžiaga ji atrodys vis labiau neįveikiama. Todėl daugelis 
žmonių, išlaikę formalius egzaminus, retai vėl ima į rankas vado- 
vėlį arba niekada jo nebeima. 

Atsimenamas informacijos kiekis proc. 

Apžvalgos nebuvimas taip pat nėra naudingas ir bendrajai at- 
minčiai. Jeigu kiekviena nauja medžiaga nebus pakartotinai per- 
žvelgiama, jos neliks sąmoningame lygmenyje ir ji nebus pasiekiama 
naujiems atminties ryšiams susidaryti. Kadangi atmintis — tai pro- 
cesas, pagrįstas sąsajomis ir asociacijomis, kuo mažiau dalykų bus 
„atminties saugykloje“, tuo mažesnė bus tikimybė, kad nauji daly- 
kai bus įregistruoti ir sujungti. 


Kita vertus, peržvalga turi didžiulių privalumų. Juo labiau palaiky- 
site savo esamą žinių kiekį, juo daugiau kitų žinių galėsite įsiminti ir 
tvarkyti. Kai mokysitės, didėjantis žinių kiekis leis daug lengviau 
įsisavinti naujas žinias, nes kiekviena nauja informacijos porcija bus 
įtraukta į atmintyje saugomos, su ja susijusios informacijos kontekstą, 
žr. 24 pav. (p. 77). Šis procesas labai panašus į sniego gniūžtės riedė- 
jimą: kuo toliau gniūžtė rieda, tuo sparčiau ji didėja ir galų gale 
toliau rieda veikiama savo pačios sukimo. Tai padidins jūsų pasitikė- 
jimą savimi, pakels jūsų darbo ir gyvenimo vertę. 

Specialios įsiminimo sistemos ir mnemonika 

4 testas. Atminties sistemos 

Čia pateiktas numeriais pažymėtų žodžių sąrašas. Kaip 1 teste, 
kiekvieną žodį vieną kartą perskaitykite, uždengę jau perskaitytus 
žodžius kortele, taip eikite sąrašu žemyn. Šio pratimo tikslas — at- 
siminti, kuris žodis kuriuo numeriu pažymėtas: 


lapas 
marškiniai 
stalas 
apelsinas 
pokeris 
studentas 
pieštukas 
katė 
dviratis 
plunksna 

Dabar uždenkite šį lapą ir surašykite atsakymus kitame puslapyje 
reikalaujama tvarka. 

4 testas. Atminties lavinimo sistemos 

Čia surašyti numeriai nuo 1 iki 10. Iš atminties greta kiekvieno 
skaičiaus įrašykite žodį, kuris buvo šalia jo pirminiame sąraše. 
Numeriai išvardyti ne ta pačia tvarka kaip anksčiau. Įrašę kiek at- 
simenate žodžių, pasitikrinkite pagal ankstesnį sąrašą, kiek surašė- 
te teisingai. 


1 7 
5 
3 6 
8 10 
9 2 
Rezultatas: | 
Sistemos 


Nuo senovės Graikijos laikų kai kurie individai stebina savo amži- 
ninkus nepaprasta atmintimi. Jie sugeba įsiminti šimtus daiktų 
tiesiogine, atbuline ir bet kuria kita tvarka; datas ir skaičius; vardus 
ir veidus; gali pademonstruoti netgi ypatingus įsiminimo žygdarbius, 
pavyzdžiui, cituoti ištisus mokslinius veikalus arba įsiminti kortų 
malką tokia tvarka, kokia kas nors sumano jas pateikti. 

Dažniausiai tokie žmonės naudodavosi specialiais įsiminimo 
principais, vadinamais mnemonika. Tradiciškai šie būdai buvo 
niekinami kaip paprasčiausi triukai, tačiau pastaruoju metu požiū- 
ris į juos pasikeitė. Buvo suprasta, kad tie metodai, iš pradžių sutei- 
kiantys galimybę protui lengviau ir greičiau ką nors įsiminti, o 
paskui daug ilgiau išlaikyti tai atmintyje, iš tikrųjų yra įgimti sme- 
genų gebėjimai. 

Dabartinės žinios apie žmogaus smegenų veiklą rodo, kad šie 
principai iš tikrųjų glaudžiai susiję su pagrindinėmis smegenų 
funkcijomis. Todėl tampa respektabilu ir populiaru naudoti mne- 
monikos principus, jų dabar mokoma universitetuose ir mokyklose 
kaip papildomų priemonių bendrame mokymo procese. Galima 

pasiekti nuostabių atminties rezultatų, o metodą pasirinkti tikrai 
yra iš ko. 

Iš tikrųjų, paskutinį XX a. dešimtmetį buvo pradėta rengti 
pasaulio atminties čempionatus (Memoriad). Dėl šių čempionatų 
pasiekiama stulbinamų atminties pasireiškimų, griaunami psi- 
chologiniai barjerai, išplečiamos to, kas įmanoma, ribos ir pasie- 
kiama nuostabių naujų rekordų. Dominicas O'Brienas, pirmasis 
pasaulio atminties čempionas, jau yra įsiminęs visą kortų malką 
per 42,6 sekundės, o atsitiktinai generuotą 100 skaitmenų dve- 
jetainį skaičių per 57 sekundes! Daugiau informacijos apie atmin- 
ties galimybes ir proto pasaulio rekordus rasite knygoje „Lavin- 
kite atmintį. 

Norėčiau, kad jūsų pradžia būtų sėkminga, todėl kituose ke- 
liuose puslapiuose supažindinsiu su atminties lavinimo sistemą 
grindžiančia teorija ir paprasta sistema, kaip įsiminti iki dešimties 


dalykų. 


Tarkime, reikia įsiminti tokius dalykus: 


stalas 
plunksna 
katė 

lapas 
studentas 
apelsinas 
dviratis 
pieštukas 
marškiniai 
pokeris 


OC 0N OL EBEUWU0UN- 


— 


Norint juos įsiminti, reikia turėti tam tikrą sistemą, kuri leistų 
mums, pasitelkus asociacinį ir jungiamąjį atminties gebėjimus, 
susieti tuos žodžius su teisingu numeriu. 

Šiai užduočiai labiausiai tinka skaičių ir rimo sistema, kurioje 
kiekvienas skaičius turi prie jo „prikabintą“ žodį. 


81 


82 Mokykitės mąstyti 


Pasirenkame, pavyzdžiui, tokius pagrindinius rimavimo žodžius: 


pienas 

gnu 

korys 

kepurė 

menkė 

nešikas 

sėtinys 

kaštonas 

davinys 

dešinė (šviesoforas su žalia rodykle į dešinę) 

Norint įsiminti pirmąjį atsitiktinių žodžių sąrašą, reikia juos tvirtai 
susieti su rimuojamais žodžiais, prijungtais prie savo numerių. Sė- 
kmingai tą padarius, bus lengva atsakyti, pavyzdžiui, kuris žodis 
sujungtas su numeriu 3. Su 8 rimuojamas žodis (kaštonas) bus sa- 
vaime atkurtas atmintyje, o sykiu ir su juo susietas žodžio, kurį 
reikia atsiminti (šiuo atveju pieštukas), vaizdinys: 


* Pagrindiniai atminties lavinimo principai 
Naudojant tiek šią, tiek visas kitas atminties lavinimo sistemas labai 
svarbu pasiekti, kad rimuojamas žodis ir žodis, kurį reikia įsiminti, 
būtų visiškai ir patikimai tarpusavyje susieti. Kad tai įvyktų, jung- 
dami vaizdinius vadovaukitės vienu ar keliais atminties lavinimo 
būdais. 
1» Sinestezija, arba pojūčiai 
Sinestezija remiasi jutimų derinimu. Didieji apsigimę atminties 
fenomenai ir įžymieji mnemonistai yra nepaprastai išlavinę visus 
savo jutimus, o paskui šiuos jutimus derinę, kad sustiprintų atkū- 
rimą smegenyse. Buvo nustatyta, kad lavinant atmintį nepaprastai 
svarbu lavinti bei treniruoti ir visus savo jutimus, kaip antai: 


a) regą 
b) klausą 


c) uoslę 

d) skonį 

e) lytėjimą 

f) kinesteziją - savo kūno padėties ir judėjimo erdvėje 
suvokimą 


2+ Judėjimas 

Mnemoniniame vaizdinyje judesys suteikia smegenims daugybę 
papildomų galimybių įsivaizduojamiems dalykams „sukabinti“ ir 
šitokiu būdu įsiminti. Kai jūsų vaizdiniai ima judėti, paverskite juos 


trimačiais. 


3 » Asociacijos 
Kad ir ką norėtumėte įsiminti, būtinai asocijuokite ar sujunkite tai 
su kokiu nors nekintamu dalyku atmintyje, t. y. kaip vadinamojoje 


prikabinimo sistemoje: vienas = pienas. 


4 +Seksualumas 
Šioje srityje visi turime gerą atmintį. Pasinaudokime ja! 


5 » Humoras 

Kuo keistesni, juokingesni, absurdiškesni ir siurrealistiškesni bus 
jūsų įvaizdžiai, tuo ryškiau juos atsiminsite. Dailininkas siurrealis- 
tas Salvadoras Dali yra pasakęs: „Mano paveikslai — ranka nutapy- 
tos iracionalių dalykų, paverstų konkrečiais, fotografijos.“ Ir kad 
daugeliu atvejų jie yra puikiai atmintyje išlaikytų vizijų bei sapnų 
paveikslai. 


6+ Aktyvi vaizduotė 

Ensteinas kartą pasakė: „Vaizduotė svarbesnė už žinias. Žinios yra 
ribotos, o vaizduotė aprėpia visą pasaulį, skatindama progresą, 
duoda pradžią pokyčiams.“ Kuo dažniau pasitelksite gyvą vaizduo- 
tę, siekdami įsiminti, tuo jūsų atmintis bus geresnė. 

7 » Skaičiai 
Naudojimasis skaičiais suteikia tvarkos ir sekos principui konkre- 
tumo bei veiksmingumo. 


8 » Simboliai 

Įprastos, įkyrėjusios ar abstrakčios sąvokos pakeitimas prasminges- 
niu įvaizdžiu arba tradicinių simbolių, pavyzdžiui, STOP ženklo 
ar elektros lemputės, panaudojimas padidina tikimybę atsiminti. 


9+»Spalvos 
Kur tik įmanoma, naudokitės visa vaivorykštės spalvų gama, kad pa- 
darytumėte savo mintis „spalvingesnes“, todėl ir labiau įsimintinas. 


10» Tvarka ir sistema 

Taikoma kartu su kitais principais tvarka ir/arba seka padeda daug 
greičiau atgaminti informaciją atmintyje ir padidina smegenų „lais- 
vojo išrinkimo“ (operatyvinės atminties) galimybes. Platesnis tvar- 
kos ir sekos panaudojimas padės jums susikurti atminties matricas, 
tokias kaip save tobulinanti atminties matrica (Se/fEnbancing Me- 
mory Matrix), suteikianti galimybę įsiminti net 10 000 ir daugiau 
informacijos vienetų (žr. knygą „Įvaldyk savo atmintį). 


11»Teigiami vaizdiniai 

Dažnai pastebima, kad greičiau įsimenami teigiami ir malonūs 
vaizdiniai, nes atmintis lengviau priverčiama prie tų vaizdinių 
grįžti. Kokie nors neigiami vaizdiniai, net jeigu jie atitinka anksčiau 
išdėstytus principus ir patys atrodo „įsimintini“, gali būti smegenų 
užblokuojami, nes ketinimas grįžti prie tokių vaizdinių joms gali 


atrodyti nemalonus. 


12- Perdėjimas 
Visuose savo vaizdiniuose perdėkite dydį (didumą ar mažumą), 


formą ir garsą — taip jie taps įsimintinesni. 

Sudarant vaizdinius, svarbu „vidine akimi“ matyti labai aiškų vaiz- 
dą. Vienas geriausių būdų tai padaryti - užmerkus akis suprojek- 
tuoti vaizdą ant vidinės voko pusės arba ant įsivaizduojamo ekrano 
galvoje ir girdėti, jausti, uosti arba patirti jums labiausiai tinkamu 
būdu. (Pavyzdžiui, galite prisiminti, ką vakar valgėte pietums: kaip 
smegenys tai atkuria? Panaudokite tas pačias priemones.) 

Kad būtų aiškiau, pamėginkime tai padaryti su dešimčia minė- 
tų dalykų. 


1 pienas stalas 
Įsivaizduokite didžiulę, sklidiną pieno puodynę ant išklypusio mažo 
stalelio, lūžtančio nuo jos svorio. Virstant puodynei, pienas liejasi 


ant stalo ir grindų. 


2 gnu plunksna 
Įsivaizduokite antilopę gnu su įstrigusia šnervėje milžiniška spal- 
vinga povo plunksna; antilopė purto galvą, mėgindama jos atsikra- 
tyti. 


3 korys katė 
Įsivaizduokite medaus korį, kuriame miaukdama kapanojasi minia- 
tiūrinė katytė. Pajuskite medaus kvapą ir skonį. 


4 kepurė lapas 
Įsivaizduokite savo kepurę, kurios priekyje vietoj snapelio styro 
rausvai geltonas klevo lapas, šiugždantis, kai dedatės kepurę ant 
galvos. 


5 menkė studentas 
Įsivaizduokite juodai ir geltonai dryžuotu chalatu vilkintį studentą, 
kuris akvariume taškydamasis gaudo didžiulę menkę, įsikandusią 
raudoną jo vadovėlį. 


6 nešikas apelsinas 
Įsivaizduokite nešiką, ant pečių tempiantį milžinišką apelsiną. 
Apelsinas įtrūkęs, iš jo varva sultys - pajuskite apelsino kvapą, 
sunkų vyro alsavimą ar panašiai. 

7 sėtinys dviratis 
Įsivaizduokite, kad važinėjate raudonu dviračiu ant milžiniško sė- 
tinio, aplink jo stiebą su žaliais lapais, girdėdami, kaip padangos 


čeža ant sėtinio paviršiaus. 


8 kaštonas pieštukas 
Įsivaizduokite save, paišantį eskizą kelių spalvų pieštuku su šviežiu, 


blizgančiu kaštonu kitame gale, kuriuo naudojatės kaip trintuku. 


9 davinys marškiniai 
Įsivaizduokite Žygiuojant (aidint maršo garsams) būrį kareivių, 
nešančių savo maisto davinį plačių, ilgų chaki spalvos marškinių 


sterblėse. 


10 dešinė pokeris 
Įsivaizduokite: ant didelio šviesoforo su žaliai (ar raudonai) švytinčia 
posūkio į dešinę rodykle sutūpęs mažutėlių zuikių būrelis energingai 
lošia pokerį - duokite valią savo vaizduotei, pasilinksminkite! 


Dabar į kito puslapio lentelę įrašykite, kiek atsimenate šių žodžių. 


Truputį pasitreniravus, galima kiekvieną kartą atsiminti dešimt iš 
dešimties, net naudojantis ta pačia paprasta sistema. Įsimintinus 
žodžius galima kaip drabužius, su kuriais jie palyginami, nuimti 
nuo kabliukų ir pakeisti kitais žodžiais. Žodžiai, kurie turi išlikti 
pastovūs, kurių visais atvejais beveik neįmanoma pamiršti, vadina- 
mi reikšminiais rimavimo žodžiais. 

Kaip anksčiau minėta, yra dar daug kitų sistemų, tokių pat 
lengvai įsimenamų ir paprastų kaip šioji, tačiau joms paaiškinti 
prireiktų dar vienos knygos (ir ji jau parašyta). Iš itin naudingų 
pažymėtina pagrindinė sistema, leidžianti skaičių ir rimo sistemos 
būdu įsiminti daugiau nei tūkstantį dalykų, taip pat reikšminių 
žodžių panaudojimas skaičiams bei datoms įsiminti ir veidų bei 
vardų įsiminimo sistema, padedanti išvengti trikdančio ir plačiai 
paplitusio įpročio nesugebėti atsiminti žmonių, kuriuos buvome 

susitikę, vardų ar veidų. Daugiau žinių apie šias sistemas rasite 
knygose „Lavinkite atmintį“ ir „Įvaldyk savo atmintį“. 


Kaip galutinę peržvalgg dar kartą patikrinkite savo gerėjančią 
atmintį. Į tuščias eilutes apačioje įrašykite skaičių ir rimo sistemos 
reikšminius rimavimo žodžius, o greta jų — žodžius, šiame sky- 
relyje naudotus šiai sistemai pailiustruoti. 


Reikšminiai rimavimo žodžiai Prikabinamasis žodis 
1 


2 
3 
4 
5 
6 
7 
8 
9 


--— 
O 


„Neįveikiama“ užduotis 
Kaip galėjote suprasti skaitydami šį skyrių, atmintis visų pirma yra 
asociatyvus ir jungiamasis procesas, kurį didele dalimi lemia tinka- 
mai įsivaizduoti reikšminiai žodžiai ir pagrindinės sąvokos. Šie 
įsiminimo, arba mnemonikos, metodai iš tikrųjų veikia — kartais 
taip efektingai, kad ne visi gali jais patikėti. Švedijoje vienai ketu- 
riolikmečių klasei mokytojas skyrė, jo paties žodžiais, neįveikiamą 
užduotį, pareikšdamas, kad jie turėtų paprasčiausiai pasistengti kaip 
galima geriau ją atlikti. Šios klasės mokiniai per vakarą turėjo įsi- 
minti kuo daugiau pasaulio šalių ir jų sostinių. 

Vienas berniukas parėjo namo nepaprastai dėl to nusiminęs, jis 
jautėsi prislėgtas ir pasakė savo tėvui apie, jo manymu, neteisingai 

paskirtą užduotį. Tėvas buvo išklausęs „Mokykitės mąstyti“ kursą 
ir su užsidegimu ėmė aiškinti sūnui, kaip pritaikyti įsiminimo 
metodus šiai nesunkiai įvykdomai užduočiai. 

Po dviejų savaičių tėvui paskambino mokyklos direktorius ap- 
gailestaudamas, kad turįs pranešti blogą naujieną: jo sūnus sukčia- 
vęs. Tėvo paklaustas, direktorius paaiškino, kad paskutinio geogra- 
fijos kontrolinio darbo aukščiausias įvertinimas mokykloje buvo 
123, o jo sūnus gavo daugiau nei 300 balų, „įrodančių“, kad jis 


apgaudinėjęs! 
Ši istorija baigėsi laimingai: minėtas berniukas ėmė ėž 
mokyklos draugus, kaip naudotis 5270 atmintimi. „ 
pa 


/ 
Pabaigos žodis 


Nors „Atmintimi“ pavadintas skyrius baigiasi, kiti trys skyriai 
apie minčių žemėlapius yra glaudžiai susiję su įsiminimu ir 
atkūrimu atmintyje. Baigus šituos skyrius, reikėtų 

peržiūrėti šio skyriaus informaciją. 


R 
NENINIAI 


UŽRAŠAI iR pRiTAIKyMO pavyzdžiai 


iš a M 


Minčių 


ŽEMĖLAD AI 


Supažindinimas su žodžių iR Ap pobūdžiu 


Parengiamoji apžvalga 
+ Pratybos ir aptarimas. Kusa-Hibari 
+ Reikšminiai žodžiai — atkuriamieji ir kūrybiniai 
+ Žodžių valentingumas 
+ Reikšminių žodžių arba minčių žemėlapių palyginimas su 
įprastiniais užrašais 


Šiame skyriuje būsite supažindinti su minčių (sąvokų) žemėlapiais - 
sistema, kuri išplės jūsų galimybes naudotis kalba, žodžiais bei 
vaizdiniais įsimenant, mąstant ir sprendžiant ProBlemas:, 


- 


X O Pratybos ir aptarimas 
Įsivaizduokite, kad jūsų mėgstamas užsiėmimas yra apsakymų 
skaitymas, kad perskaitote jų mažiausiai penkis per dieną ir vedate 
užrašus, kad nė vieno neužmirštumėte. O norėdami garantuoti 
tinkamą kiekvieno apsakymo atkūrimą atmintyje, naudojate kar- 
totekos sistemą. Kiekvienam apsakymui užrašote vieną pavadinimo 
bei autoriaus kortelę ir po kortelę kiekvienam skirsniui. Kiekvieno- 
je skirsnių kortelėje įrašote pagrindinį ir šalutinį reikšminį žodį ar 
posakį. Reikšminiais pasirenkate tiesiog žodžius iš apsakymo arba 

patys sukuriate tokius žodžius ar frazes, kurie itin gerai apibendri- 
na pagrindinę mintį. 

Įsivaizduokite, kad jūsų dešimttūkstantasis apsakymas yra Laf- 
cadio Hearne'o Kusa-Hibari ir kad esate paruošę pavadinimo bei 
autoriaus kortelę. 

Dabar perskaitykite pateiktą apsakymą ir atlikite šį pratimą: į 
tuščias eilutes 94 puslapyje įrašykite (tik) penkių pirmųjų skirsnių 
po reikšminį atkuriamąjį žodį ar posakį, nurodantį pagrindinę ir 
šalutinę to skirsnio mintį. p 


Kusa-Hibari 

1 Jo narvelis yra tiksliai dviejų japoniškų colių aukščio ir pusantro 
colio pločio: ant mažyčių medinių durelių, sukinėjamų ant vyrio, 
vos telpa mano mažasis pirštas. Tačiau jam tame narvelyje erdvės 
per akis — erdvės vaikščioti, šokinėti ir skraidyti, nes jis toks mažas, 
jog reikia labai atidžiai įsižiūrėti pro rusvo tinklelio sieneles, kad 
išsiaiškintum, kur jis. Aš visada turiu ryškioje šviesoje gerokai pa- 
sukinėti narvelį, kol jį aptinku, o dažniausiai surandu tupintį vie- 
name viršutiniame kamputyje - pakibusį aukštyn kojytėmis ant 
tinklelio lubų. 


2 Įsivaizduokite maždaug paprasto moskito dydžio svirplį - su 
pora antenėlių, daug ilgesnių už jo kūnelį ir tokių plonų, kad jas 
gali įžiūrėti tik prieš šviesą. Kusa-Hibari, arba „žolės vieversys“ - ja- 
poniškas jo pavadinimas, o turguje jis kainuoja tiksliai dvylika 
centų, tai yra daug daugiau negu jo svoris auksu. Dvylika centų už 
tokį į uodą panašų padarėlį!.. 


3 Dieną jis miega arba medituoja, išskyrus tą laiką, kai būna 
užsiėmęs šviežio baklažano arba agurko griežinėliu, kurį reikia kas 
rytą įkišti į narvelį... Šiek tiek vargina švaros palaikymas ir tinkamas 
jo maitinimas: jeigu jį pamatytumėte, pagalvotumėt, kad absurdiš- 
ka stengtis dėl tokio juokingai mažyčio padarėlio. 

4 Tačiau visada saulei leidžiantis pabunda šios be galo mažos 
būtybės siela: tada kambarys prisipildo neapsakomai švelnios, sub- 
tilios, tiesiog dvasiškos muzikos — silpno sidabrinio, tarsi mažiausių 
elektrinių varpelių, tilindžiavimo ir treliavimo. Tirštėjant tamsai, 
garsai tampa melodingesni — kartais stiprėjantys, kol visas namas, 
regis, ima vibruoti elfišku rezonansu, kartais susilpnėjantys iki 
ploniausios įmanomos garso gijos. Tačiau kad ir koks būtų jų sti- 
prumas, jie niekuomet nepraranda ypatingo, tiesiog antgamtiško 
skvarbumo... Taip šis miniatiūrinis padarėlis gieda visą naktį: jis 
liaujasi tik tada, kai šventyklos varpas ima skelbti aušros metą. 


5 Tad ši mažytė giesmė yra meilės - neaiškios, nematomos ir 
nežinomos meilės daina. Neįmanoma, kad jis būtų kada nors savo 
dabartiniame gyvenime ją sutikęs arba pažinęs. Net ir jo protėviai 
per daugelį kartų negalėjo nei matyti nakties laukų gyvenimo, nei 
žinoti, kaip išreikšti meilę dainoje. 


6 Jie išsirito iš kiaušinėlių, perintų molinėje puodynėje kažkurio 
prekiautojo vabzdžiais parduotuvėje, o paskui gyveno tik narveliuose. 
Tačiau jis gieda savo giminės giesmę taip, kaip ji buvo giedama prieš 
nesuskaitomą daugybę metų, ir taip tobulai, tarytum tiksliai suprastų 
kiekvienos natos prasmę. Žinoma, šitos dainos jis nesimokė. Tai - di- 
džiosios atminties giesmė - gilios, neryškios kitų kvintilijonų gyveni- 
mų atminties, kai jo dvaselė čirpdavo naktį rasotose kalvų pievose. 
Tada jo giesmė prikeldavo meilę ir mirtį. Jis užmiršo viską apie mirtį, 
tačiau prisimena meilę. Todėl gieda nuotakai, kuri niekada neateis. 


7 Vadinasi, jo ilgesys yra nesąmoningai retrospektyvus: jis šaukia 
praeities dulkes — kreipiasi į tylą ir į dievus, kad sugrąžintų praeitį... 
Įsimylėję žmonės daro beveik tą patį, to nesuvokdami. Savo iliuziją 
jie vadina idealu, o jų idealas juk tėra žmonijos patirties šešėlis, 
didžiosios atminties šmėkla. Gyvoji dabartis labai maža ką turi su 
tuo bendra... Galbūt jo dvaselė irgi turi idealą ar bent idealo užuo- 
mazgą; tačiau, šiaip ar taip, tas mažutėlis trokštantis padarėlis ti- 
kriausiai bergždžiai išsako savo skundą. 

8 Čia ne visai mano kaltė. Buvau perspėtas, kad, jei padarėlis bus 
suporuotas, jis liausis giedojęs ir greitai numirs. Tačiau naktis po 
nakties gailus, švelnus, be atsako jo treliavimas graužė mane kaip 
priekaištas, kol galų gale virto manija, sielvartu, sąžinės graužatimi. 
Tada pamėginau jam nupirkti patelę. Sezonas jau buvo pasibaigęs, 
ir niekas nebeprekiavo nei patinėliais, nei patelėmis. Vabzdžių par- 
davėjas nusijuokė ir pasakė: „Jis turėjo nustipti apie dvidešimtą de- 
vinto mėnesio dieną.“ (O buvo dešimto mėnesio antra diena.) Tačiau 
vabzdžių pardavėjas nežinojo, kad savo darbo kambaryje turiu gerą 
krosnį ir palaikau aukštesnę negu 75 “F (apie 24 *C) temperatūrą. 
Todėl mano žolės vieversėlis tebegieda, nors jau čia pat vienuoliktas 
mėnuo; tikiuosi išlaikyti jį gyvą iki didžiausių šalčių. Tačiau kiti jo 
kartos svirpleliai tikriausiai jau žuvę: dabar nė už didžiausius pinigus 
negalėčiau gauti jam draugės. O jeigu jį paleisčiau, kad galėtų pats 
pasiieškoti, jis galbūt neišgyventų nė vienos nakties, net jeigu jam ir 
pasisektų per dieną sode išvengti daugybės priešų — skruzdėlių, 
šimtakojų ir baisingų Žemės vorų. 


9 Praėjusį vakarą - vienuolikto mėnesio dvidešimt devintą die- 
ną — man besėdint prie rašomojo stalo apėmė keistas jausmas, 
tuštumos kambaryje pojūtis. Tuomet supratau, kad tyli mano žolės 
vieversėlis — neįprastas jam dalykas. Priėjęs prie tylaus narvelio radau 
jį gulintį negyvą šalia sudžiūvusio baklažano gabalėlio, papilkėjusio 
ir sukietėjusio kaip akmuo. Matyt, jis nebuvo maitinamas tris ar 
keturias dienas; tačiau dar iš vakaro prieš mirtį jis nuostabiai čirpė, 
todėl aš kvailai įsivaizdavau, kad jis daugiau negu įprastai paten- 
kintas. Jį maitindavo mano mokinys Aki, mėgstantis vabzdžius; bet 
Aki turėjo išvykti savaitei atostogų į kaimą, o pareigą prižiūrėti 
žolės vieversėlį perdavė tarnaitei Hanai. Tarnaitė nežino, kas yra 
užuojauta. Ji sako nepamiršusi to mažutėlio — tačiau nebebuvo 
baklažano. O ji taip ir nesugalvojo vietoj baklažano padėti svogūno 
ar agurko griežinėlį!.. Aš išsakiau tarnaitei Hanai daug priekaišto 
žodžių, o ji, kaip dera, apgailestavo, kad taip įvyko. Tačiau pasakiš- 
koji muzika nutrūko; kambarys dabar šaltas, nors ir šildo krosnis. 

10  Absurdiška!.. Aš įskaudinau gerą merginą dėl vabzdžio, didu- 
mo sulig puse miežio grūdo! Tos be galo mažos gyvybės užgesimas 
sukėlė man didesnį nerimą, negu galėjau įsivaizduoti... Žinoma, 
vien įprotis galvoti apie kurio nors padaro reikmes - net jei tai būtų 
svirplio reikmės — gali nepastebimai sukurti įsivaizduojamą domė- 
jimąsi, prisirišimą, kurį suvokiame tik tada, kai tas ryšys nutrūksta. 
Be to, taip stipriai nakties tylumoj jaučiau to švelnaus balselio ža- 
vesį - pasakojančio apie akimirksnio gyvenimą, priklausomą nuo 
mano norų ir savanaudiško malonumo, tarsi Dievo malonės — ir 
sakančio, kad dvasios dalelytė mažyčiame narvelyje ir dvasios dale- 
lytė mano viduje amžinai yra viena ir tas pat beribėse būties platy- 
bėse... O dar pagalvokite, kaip mažytis padarėlis naktis po nakties, 
diena po dienos alko ir troško, o jo globėjos dievybės mintyse buvo 
audžiamos svajonės!.. Ir vis dėlto kaip narsiai jis giedojo iki pat 
pabaigos — baisios pabaigos, nes jis sulesė savo paties kojytes!.. Te- 
atleidžia dievai mums visiems — ypač tarnaitei Hanai! 


11 Tačiau juk iš bado suryti savo kojas nėra blogiausia, kas gali 
atsitikti būtybei, kuri, savo nelaimei, turi giesmės dovaną. Nemažai 
yra žmogiškųjų svirplių, kuriems tenka patirti širdies graužatį, kad 
galėtų giedoti meilės giesmę. 


Reikšminiai žodžiai arba posakiai, išreiškiantys pagrindines ir ša- 
lutines apsakymo Kusa-Hibari mintis 
pagrindinis šalutinis 
1 skirsnis 
2 skirsnis 
3 skirsnis 
4 skirsnis 


5 skirsnis 

Apačioje rasite reikšminius žodžius bei posakius, parinktus iš 
mokinių, kurie anksčiau atliko šį pratimą, užrašų. Trumpai paly- 
ginkite su savo mintimis ir raskite skirtumus. 

Mokiniai pasiūlė tokius žodžius ir posakius: 


pagrindinis šalutinis 

1 skirsnis jo narvelis du japoniški coliai 
medinės durelės sukamos 
tinklelio lubos daug erdvės 
mažytis vabzdys surasti, kur jis 

2 skirsnis svirplys žolės vieversys 
svoris auksu dvylika centų 
antenos turgus 
Kusa-Hibari panašus į uodą 

3skirsnis miegas šviežias agurkas 
švara ir tinkamas pastangos 
maitinimas 
užsiėmęs meditacija 
absurdiška mažytis 

4 skirsnis skvarbumas sidabrinis tilindžiavimas 
muzika namas vibruoja 
elektriniai varpeliai skvarbus 
siela aušros metas 

5skirsnis = meilė nakties gyvenimas 
meilės daina vabzdžių pardavėjas 
kalvos reikšmė 
mirtis meilė ir mirtis 


Parinkę po vieną žodį iš kiekvieno skirsnio, instruktoriai klasė- 
se pateikė juos mokiniams: 


pagrindinis šalutinis 
1 skirsnis medinės durelės surasti, kur jis 
2 skirsnis svoris auksu turgus 
3 skirsnis užsiėmęs pastangos 
4 skirsnis skvarbus aušros metas 


5 skirsnis meilė nakties gyvenimas 

Tuomet paprašė mokinių paaiškinti, kodėl iš konteksto buvo 
parinkti šie, bet ne kiti žodžiai bei posakiai. Mokinių atsakymuose 
paprastai kartojosi tokie teiginiai: „geri vaizdiniai žodžiai“, „vaiz- 
dingi“, „apibūdinantys“, „tinkami“, „gerai įsimenami"“, „primenan- 
tys“ Ir t. t. 

Tik vienas mokinys iš penkiasdešimties suprato, kodėl vadovai 
parinko šiuos žodžius: šio pratimo sąlygomis pasirinkta virtinė buvo 
pragaištingai netinkama. 

Norint suprasti kodėl, reikia įsivaizduoti situaciją, kad, praėjus 
keleriems metams po apsakymo perskaitymo, ketinate vėl peržvelg- 
ti užrašus, norėdami atkurti apsakymą atmintyje. Įsivaizduokite, 
kad draugai iškrėtė jums pokštą, išėmė kai kurių jūsų apsakymų 
pavadinimų korteles ir verčia jus prisiminti pavadinimus bei autorius. 
Visų pirma jūs neturėtumėte supratimo, kuriam apsakymui tos 
kortelės skirtos, ir turėtumėte vien jomis kliautis, norėdami atkur- 
ti teisingus vaizdinius. | 

Turėdami reikšminius atminties žodžius, pateiktus šio puslapio 
viršuje, tikriausiai būtumėte priversti juos šitaip sieti: paprastas po- 
sakis „medinės durelės“ įgautų detektyvinio kūrinio atspalvį, per- 
skaičius posakį „išsiaiškinti, kur jis“. Kiti du reikšminiai posakiai — 
„svoris auksu“ ir žodis „turgus“ — tą patvirtintų, suteikdami intrigos, 
reiškiančios nusikalstamą veiklą, bruožų. Dar trys reikšminiai žodžiai 
„užimtas“, „pastangos“ ir „skvarbus“ galėtų jums duoti mintį, kad 
vienas iš veikėjų, galbūt pasakojimo herojus, atsidūrė keblioje padė- 
tyje, o tai sustiprina besirutuliojančio siužeto įtampą priartėjus 
„aušros metui“, matyt, svarbiam, įtempto laukimo momentui apsa- 
kyme. Paskutinės dvi reikšminės sąvokos — žodis „meilė“ ir posakis 
„nakties gyvenimas“ suteiktų romantikos ar rizikos atspalvį, paska- 
tindami greitai peržvelgti kitus reikšminius žodžius, ieškant tolesnių 
nuotykių ir kulminacijų! Galiausiai sukurtumėte įdomų naują apsa- 
kymą, tačiau neprisimintumėte skaitytojo. 

Žodžiai, tuo metu atrodę tinkami, dėl tam tikros priežasties 
pasirodė esą visiškai netinkami atkurti atmintyje. Norint paaiškin- 
ti, kodėl taip yra, reikia aptarti skirtumą tarp reikšminių atkuria- 

mųjų žodžių bei reikšminių kūrybinių žodžių ir kaip jie sąveikauja 
praėjus tam tikram laikotarpiui. Atkurti tinkami būtų buvę šie 


žodžiai: 
pagrindinis šalutinis 
1 skirsnis narvelis du japoniški coliai 
2 skirsnis svirplys žolės vieversėlis 
3 skirsnis miegas šviežias agurkas 
4 skirsnis muzika meilės išraiška 
5 skirsnis giesmė didžioji atmintis 


Sprendimą, kad šie žodžiai geriau tinka atkurti atmintyje, gali- 
ma paremti tuo, kaip, mūsų supratimu, žmogaus smegenys apdoro- 
ja informaciją. 

ž 
4 
(“ Reikšminiai žodžiai - atkuriamieji ir kūrybiniai 
—  Reikšminis atkuriamasis žodis ar posakis — tai kalbinis vienetas, 
kuris atkreipia į save daug įvairių ypatingų vaizdinių, o jį sužadinus, 
kreipia tuos pačius vaizdinius atgal. Paprastai tai esti stiprus daik- 
tavardis arba veiksmažodis, kartais apsuptas papildomų reikšminių 
būdvardžių ar prieveiksmių. Zr. 25 pav. 


reikšminis žodis 


ZTTTZZ 7 
informacija, kurią 
reikšminis žodis 
kreipia į save 


————3- 
ta pati informacija, 

sužadinto reikšminio žodžio 

kreipiama nuo savęs 


- 


25 pav. Diagrama, vaizduojanti reikšminį atkūrimo atmintyje žodį. Zr. tekstą 
viršuje. 

26 pav. Kūrybinis žodis nebūtinai atkuria konkretų vaizdinį. 


Kūrybinis žodis žadina vaizduotę ir kuria vaizdinius, tačiau jis 
yra daug bendresnis negu kryptingesnis reikšminis atkuriamasis 
žodis. Tokie žodžiai, kaip „varyti“ ir „keistas“ yra itin žadinantys, 
tačiau nebūtinai atkuria konkretų vaizdinį. Žr. 26 pav. 

Tačiau nepakanka suprasti skirtumą tarp kūrybinių ir atkuria- 
mųjų žodžių, dar reikia suprasti pačių žodžių pobūdį, taip pat ir 
juos naudojančių smegenų prigimtį. | 


|) Žodžių valentingumas 

Valentingumas — tai žodžių gebėjimas jungtis su kitais žodžiais 
sakinyje, vaizdingiau kalbant — kiekvienas žodis yra tarsi centras, 
turintis daug įvairių mažų kabliukų. Kiekvienas kabliukas gali 
prisijungti prie kitų žodžių, suteikdamas abiem naujos poros Žžo- 
džiams šiek tiek skirtingas reikšmes. Pavyzdžiui, žodis „bėgti“ gali 
būti visiškai skirtingai prikabintas posakyje „bėgti kaip akis išdegus“ 
ir „jos kojinės akis nubėgo“. Zr. / spalvotą iliustraciją. 

Ne tik žodžiai turi daug prisijungimo galimybių, kiekvieno 
žmogaus smegenys taip pat skiriasi. Kaip parodyta pirmame sky- 
riuje, ryšių, kuriuos smegenys gali sudaryti, skaičius yra beveik 
begalinis. Be to, vieno žmogaus gyvenimas labai skiriasi nuo kito 
žmogaus gyvenimo (net jei du žmonės drauge mėgaujasi „tuo pačiu 

išgyvenimu“, jie yra labai skirtinguose pasauliuose: A mėgaujasi 
išgyvenimu su B kaip svarbia to potyrio dalimi, o B mėgaujasi šiuo 
potyriu su A kaip svarbia jo dalimi). Panašiai ir asociacijos, kurios 
žmogui gali kilti išgirdus bet kurį žodį, labai skirsis nuo kito žmo- 
gaus asociacijų. Netgi paprastas žodis „lapas“ kiekvienam jį skai- 
tančiam ar girdinčiam žmogui sukurs skirtingą vaizdinių virtinę. 
Tas, kurio mėgstama spalva yra žalia, galbūt įsivaizduotų vaiskų 
lapų žalumą; tas, kurio mėgstama rusva — rudens grožį; kitas, kita- 
dos galbūt sužeistas virstančio medžio, patirs baimės jausmą; sodi- 
ninkui kils įvairių jausmų, susijusių su malonumu, užliejančiu 
žiūrint į augančius lapus, ir mintimi, kad teks juos grėbstyti, kai 
nukris, ir t. t. Galima būtų tęsti be galo ir vis tiek neapimtume 
daugybės asociacijų, kurios jums, skaitantiems šią knygą, galėtų 
kilti, kai pagalvojate apie lapus. 

Unikalus yra ne tik būdas, kuriuo protas mato asmeninius vaiz- 
dinius, bet ir žmogaus smegenų prigimtinis kūrybiškumas bei ge- 
bėjimas protingai tvarkyti informaciją. Jos linkusios „pačios papa- 
sakoti įdomių ir linksminančių istorijų“, kaip esti, pavyzdžiui, mums 
svajojant ar miegant. 

Dabar galima aiškiai suprasti, kodėl iš Kusa-Hibari parinkti 
atkuriamieji ir bendrieji žodžiai nepadėjo atsiminti apsakymo. Kai 
kreiptasi į šitokius junglius žodžius ar posakius, atmintis savaime 
išsirinko prijungiamuosius kabliukus, kurie buvo akivaizdžiausi, 
lengviausiai kuriantys vaizdinius arba prasmingiausi. Taigi, paska- 
tino protą nueiti keliu, kuris labiau kūrybiškas negu pagrįstas atkū- 
rimu, ir buvo sukurtas pasakojimas, įdomus, bet vargu ar padedan- 
tis atsiminti. Žr. II spalvotos iliustracijos centrą. 

Reikšminiai atkuriamieji žodžiai būtų privertę protą tinkama 
kryptimi nutiesti tinkamus ryšius, padedančius jam atkurti pasa- 
kojimą, net jeigu būtų pamiršti visi kiti išankstiniai tikslai. 
Žr. II spalvotos iliustracijos apačią. 

e Reikšminių žodžių ir minčių žemėlapių palyginimas 


M 


- 


su įprastiniais užrašais 

Pagrindinė žinių, kurias žmogus atkuria atmintyje, dalis yra reikš- 
minių sąvokų pobūdžio. Tai nėra, kaip kartais manoma, pažodi- 
nis —- žodis žodin procesas. Kai žmonės kalba apie perskaitytas 
knygas arba aplankytas vietas, jie nepradeda „iš naujo skaityti“ iš 
atminties, bet pateikia reikšminių sąvokų apžvalgas, bendrais bruo- 
žais nusakydami pagrindinius veikėjus, veiksmo vietą bei laiką, 
įvykius, ir prideda aprašomojo pobūdžio smulkmenų. Taip pat ir 
vienas reikšminis žodis ar posakis primins ištisą išgyvenimų ir 
pojūčių virtinę. Pagalvokite, pavyzdžiui, kiek vaizdinių kyla atmin- 
tyje, kai perskaitote žodį „vaikas“. 

Tad kaip šių faktų apie atkūrimą reikšminiais žodžiais pripaži- 
nimas veikia mūsų požiūrį į užsirašinėjimo sandarą? 

Mes esame taip įpratę kalbėti ir rašyti žodžiais, kad klaidingai 
manome, jog normali sakinio sandara yra geriausias būdas žodiniams 
vaizdiniams ir mintims įsiminti. Todėl dauguma studentų ir net 
absolventų rašo užrašus normaliu literatūriniu būdu, panašiai kaip 
tas universiteto studentas, kurio užrašus dėstytojas įvertino „gerai“ 
(žr. p. 102). 

Mūsų naujos žinios apie reikšmines sąvokas ir atkūrimą atmin- 
tyje parodė, kad tokiuose užrašuose 90 procentų žodžių atkūrimui 
nereikalingi. Šis bauginamai didelis skaičius tampa dar labiau gąs- 
dinantis, kai atidžiau įsižiūrima į tai, kas atsitinka su įprastiniais 
sakinių pavidalo užrašais: 


1. Gaištamas laikas užrašant žodžius, kurie neturi nieko bendra 
su atmintimi (apytikris laiko nuostolis - 90 procentų). 

2. Gaištamas laikas iš naujo skaitant tuos pačius nereikalingus 
žodžius (apytikris laiko nuostolis - 90 procentų). 

3. Gaištamas laikas ieškant žodžių, kurie yra reikšminiai 
atkuriamieji žodžiai, nes jie paprastai neišskiriami jokiomis 
žymėmis, todėl susimaišo su kitais neatkuriamaisiais 
žodžiais. 

4. Tarp reikšminių atkuriamųjų žodžių įsiterpiantys žodžiai 
pertraukia jų ryšius. Kadangi, kaip žinome, atmintis veikia 
dėl asociacijų, bet kuris neatkuriamųjų žodžių įsiterpimas 
tuos ryšius silpnina. 

5. Reikšminiai atkuriamieji žodžiai įsiterpusių žodžių yra 
perskiriami laike: perskaičius vieną reikšminį žodį ar 
posakį, praeina mažiausiai kelios sekundės, kol pasiekiamas 
kitas. Kuo laikas tarp žodžių susijungimo ilgesnis, tuo 
mažesnė tikimybė, kad susidarys tinkamas ryšys. 

6. Reikšminiai atkuriamieji žodžiai perskiriami erdvėje — 
nuotolio nuo vienas kito puslapyje. Kaip ir laiko atžvilgiu, 
juo didesnis atstumas tarp žodžių, juo mažesnė tinkamo 


susijungimo galimybė. 


Patartina, kad pasitreniruotumėte išrinkdami reikšminius atkuria- 
muosius žodžius bei posakius iš savo ankstesnių, pavyzdžiui, mo- 
kymosi laikotarpio, užrašų. Taip pat šiuo metu naudinga apiben- 
drinti šį skyrių reikšminių užrašų pavidalu. 

Be to, iš naujo apsvarstykite reikšminius atkuriamuosius ir kū- 
rybinius žodžius atsižvelgdami į „Atminties“ skyriaus, ypač skirsnio 
apie mnemonikos principus, žinias. Ir patį skyrių apie atmintį pra- 
vartu peržiūrėti, remiantis šiuo skyriumi, panašiai akcentuojant 
mnemoninių sistemų ir pagrindinių bei kūrybinių sąvokų tarpusa- 
vio ryšius ir panašumus. 

Dar vienas svarbus dalykas yra apžvalgos skyrelis. Apžvalgą daug 
lengviau padaryti, kai užrašai rašyti reikšminių žodžių (sąvokų) 
forma, nes sugaištama mažiau laiko ir pats atkūrimas esti kokybiš- 
kesnis ir pilnesnis. Be to, ir silpnesnės sąsajos bus labiau sutvirtina- 
mos ankstyvajame etape. 

Pagaliau visuomet reikia pabrėžti ryšius tarp reikšminių atku- 
riamųjų žodžių bei sąvokų ir, kur įmanoma, vengti reikšminių 
žodžių paprastų sąrašų ir eilių. "2 

27 pav. Universiteto studento „gerų“ užrašų pavyzdys. 
Žr. 100 puslapio tekstą. 


Pabaigos žodis 


Kitame skyriuje bus išsamiai paaiškinti pažangesni reikšminių 
atkuriamųjų žodžių jungimo ir vaizdavimo būdai pasitelkus 
metodiką, vadinamą minčių žemėlapiais. 


ENINIAI 


UŽRAšAI iR pRiTAikymo pavyzdžiai 


Minčių 
ŽEMĖLADIAI“. 
PRiGimriNiAi dėsNiAI 


Parengiamoji apžvalga 
+ Pratimas — kosminės kelionės 
+ Linijinė kalbos ir spaudos istorija 
e Jūsų smegenys ir minčių žemėlapių sudarymas 
+ Minčių žemėlapių sudarymo principai 


7 skyriuje nagrinėjama nelinijinė smegenų prigimtis: turint tai 
galvoje, paaiškėja minčių žemėlapių pranašumas prieš tradicinį 
„sąrašų“ sudarinėjimą. , 


; Pratimas - kosminės kelionės 

Ant atskiro popieriaus lapo parenkite pusės valandos kalbą kosmi- 
nių kelionių tema; pradėkite iškart, kai pasieksite šio skirsnio pa- 
baigą. Šiai užduočiai skirkite ne daugiau kaip penkias minutes, 
nepaisydami to, baigėte ar ne. Apie šį pratimą dar kalbėsime toliau 
šiame skyriuje. Be to, čia reikėtų užsirašyti visus mąstymo tvarkymo 


sunkumus, patirtus atliekant šią užduotį. 


Patirti sunkumai 


| 


/ 

(> Linijinė kalbos ir spaudos istorija 


Pastaruosius kelis šimtmečius buvo beveik visuotinai manoma, kad 
žmogaus protas veikia linijiniu ar sąrašą primenančiu būdu. Šios 
nuomonės buvo laikomasi visų pirma dėl stiprėjančio priklausymo 
nuo dviejų pagrindinių bendravimo priemonių - kalbos ir spaudos. 
Kalbėdami, ribojami laiko ir erdvės, esame priversti ištarti ir 
išklausyti po vieną žodį. Todėl kalba laikoma tarp žmonių vykstan- 
čiu linijiniu arba linijinio pobūdžio procesu (žr. 28 pav. apačioje). 


28 pav. Į kalbą tradiciškai žiūrima kaip į sąrašo pavidalo vyksmą. Žr. šio 
puslapio tekstą. 


Spauda buvo laikoma dar labiau linijine. Žmogus ne tik privers- 
tas Žiūrėti į vieną po kito išrikiuotus spaudos ženklus, dar ir spau- 
dmenys puslapyje išdėstomi eilučių virtine. 

Šis linijiškumo pabrėžimas persidavė įprastinėms rašymo ir 
užsirašinėjimo procedūroms. Iš esmės kiekvienas žmogus mokyklo- 
je buvo (ir tebėra) mokomas užsirašinėti sakiniais arba vertikaliais 
sąrašais. (Dauguma skaitytojų savo pusės valandos kalbą tikriausiai 
parengė vienu iš dviejų būdų, pavaizduotų 29 pav., p. 106). Šis 
mąstymo būdas jau taip seniai visiems įprastas, jog nedaug daroma, 
kad būtų jo atsisakyta. Tačiau naujų tyrimų rezultatai rodo, kad 
smegenys yra labiau daugiamatės ir kuria mąstymo struktūras, 
vadinasi, ligšiolinis kalbos ir spaudos argumentavimas tikriausiai 


turi esminių klaidų. 

A Normali linijinė sandara, pagrįsta sakiniais 


B Standartinė puslapio sandara, pagrįsta išdėstymu pagal svarbą 


29 pav. Tipiškos „gerų“ ar „aiškių“ užrašų formos. 

Teigiant, kad smegenys veikia linijiškai dėl jų sukurtų kalbos 
modelių, neatsižvelgiama (kaip daro ir IK absoliutinimo šalininkai) 
į organizmo prigimtį. Žinoma, būtų lengviausia nurodyti, kad žo- 
džiams keliaujant nuo vieno žmogaus prie kito, jie neišvengiamai 
tai daro iš eilės, tačiau iš tikro svarbiausia ne tai. Svarbesnis yra 
klausimas: kaip su jais viduje elgiasi smegenys, kurios kalba, ir 
smegenys, kurios suvokia žodžius? 

Taip yra todėl, kad smegenys tikrų tikriausiai žodžius suvokia 
ne tokia tvarka, kokia jie surašyti — sąrašais ar eilutėmis. Galite tai 
patikrinti galvodami apie tai, kaip veikia jūsų mąstymas, kai kal- 
bate su kuo nors kitu. Pastebėsite, kad nors žodžiai tariami virtine 
vienas po kito, jūsų sąmonėje per visą pokalbį vyksta nepaprastai 
sudėtingas nenutrūkstamas rūšiavimo ir atrankos procesas. Ištisi 
žodžių bei sąvokų tinklai derinami ir jungiami tarpusavyje, kad 
klausytojui būtų perduota tam tikra prasmė. 

Taip pat ir klausytojas ne pasyviai klausosi ilgų žodžių virtinių, 
tarytum trauktų į burną spagečius. Kiekvieną žodį jis suvokia jį 
supančių žodžių kontekste. Tuo pat metu kiekvieno žodžio valen- 
tingumui jis suteikia savą, ypatingą interpretaciją, kaip nurodo jo 
asmeninių informacijos modelių struktūra, ir to proceso metu ana- 


lizuoja, koduoja bei kritikuoja. 


30 pav. Ne paprasta linijinė žodžių pateikimo tvarka, o mūsų atmintyje esantis 
tinklas yra svarbiau, norint suprasti, kokiu būdu mes siejamės su žodžiais. 


Žr. tekstą 105-107 puslapiuose. 

Galbūt jums teko pastebėti, kaip kartais žmogus staiga neigiamai 
sureaguoja į žodžius, kurie jums patiko arba bent jau atrodė neu- 
tralūs. Jis taip reaguoja, nes jo turimos šių žodžių asociacijos skiria- 
si nuo jūsų asociacijų. Tai žinodami, galėsite giliau suprasti pasikal- 
bėjimo, nepritarimo ir nesusipratimo esmę. 

Argumentavimas spauda taip pat neįtikina. Nors mes įpratinti 
skaityti informacijos vienetus vieną paskui kitą, nors šie vienetai 
pateikiami eilutėmis ir rašome bei užsirašinėjame eilutėmis, tokia 
linijinė išraiška nėra būtina informacijai suprasti, o daugeliu atvejų 
netgi trukdo. 

Jūsų protas puikiai geba suvokti nelinijinę informaciją. Kasdie- 
niame gyvenime jis tai daro beveik visą laiką, stebėdamas visus jį 
supančius daiktus, tarp jų ir paplitusias nelinijines spaudos formas: 
fotografijas, iliustracijas, diagramas ir t. t. Tik didžiulė mūsų vi- 
suomenės priklausomybė nuo linijinės informacijos nustelbė šį 
dalyką. 

Nelinijinį smegenų pobūdį patvirtina ir naujausi biocheminiai, 
fiziologiniai bei psichologiniai moksliniai tyrimai. Kiekvienoje 
tyrimo srityje su nuostaba ir santūriu džiaugsmu atrandama, kad 
smegenys ne tik yra nelinijiškos, bet tokios sudėtingos ir taip susie- 
tos tarpusavio ryšiais, kad garantuoja dar šimtmečius džiuginančių 
tyrinėjimų ir studijų. 


B Smegenys ir minčių žemėlapiai 


Sai 


Norint veiksmingiausiai susieti smegenis su informacija, ją reikia 
suformuluoti taip, kad ji kaip galima lengviau „įsiterptų“. Taigi 
matome, kad, jeigu smegenys manipuliuoja esminėmis sąvokomis, 
visų pirma tarpusavio ryšių ir jungimo į visumą būdu, vadinasi, 
taip, o ne tradicinėmis „eilutėmis“ daugeliu atvejų turėtume suda- 
rinėti savo užrašus ir žodžių ryšius. 

Užuot pradėjus iš viršaus ir tęsus žemyn sakiniais ar sąrašais, 
reikėtų pradėti nuo centro pagrindine idėja ir išsišakoti, kaip dik- 
tuoja atskiros sąvokos ir bendra centrinės temos forma. 

31 pav. Pirminės sąvokos, pavaizduotos minčių žemėlapio forma aplink 
centrinę temą. Zr. p. 108-110 tekstą. 


Minčių žemėlapis, kurio pavyzdys parodytas 31 paveiksle 
turi daug pranašumų, palyginti su linijine užrašų sudarymo 
forma. 


1. Aiškiau apibrėžtas centras su pagrindine idėja. 


2. Aiškiau nurodyta santykinė kiekvienos idėjos svarba. 


Svarbesnės idėjos bus arčiau centro, mažiau svarbios — 
arčiau krašto. 

3. Ryšiai tarp reikšminių sąvokų bus iškart atpažįstami iš jų 
artumo ir sujungimo. 

4. Dėl anksčiau minėtų ypatybių atkūrimas atmintyje ir 
peržvalga vyks veiksmingiau ir greičiau. 

5. Minčių žemėlapių sandara leidžia lengvai įtraukti naujos 
informacijos, pamirštant nešvarius ištrynimus ar įterpimus. 

6. Kiekvienas žemėlapis atrodys savaip ir skirsis nuo kito 
žemėlapio. Tai padės įsiminti. 

7. Kūrybiškesnės rašymo sritys, tokios kaip pasiruošimas 
rašiniui ir t. t., atvira žemėlapio struktūra leis smegenims 
lengviau sukurti naujus ryšius. 


Taigi, turėdami galvoje šiuos privalumus, ypač paskutinįjį, dabar 
atlikite pratimą, panašų į pasiruošimą kalbai kosminių kelionių 
tema šio skyriaus pradžioje, tačiau šį kartą panaudokite minčių 
žemėlapį, o ne linijinius metodus. Vadovaukitės minčių žemėlapių 
sudarymo principais, išdėstytais toliau. 


Minčių žemėlapių sudarymo principai 

1. Pradėkite nuo spalvoto atvaizdo centre. Vaizdas dažnai 
„vertas tūkstančio žodžių“ ir skatina kūrybinę mintį, taip 
ypač padidindamas įsiminimą. Dėstykite savo mintis 
tarytum peizažo fone. 

2. Atvaizdai bei simboliai įvairiose minčių žemėlapio 
vietose — kaip ir 1 punkte — stimuliuoti visiems smegenų 
žievės procesams, patraukti akiai bei padėti atminčiai. 

3. Žodžius reikėtų rašyti spausdintinėmis raidėmis. 
Spausdintinė žodžio forma kaip labiau fotografiška, 
aiškesnė, lengviau įskaitoma ir suprantama bus 
veiksmingesnė atkuriant informaciją atmintyje. Truputį 
papildomo laiko, sugaišto rašant spausdintinėmis raidėmis, 
su kaupu kompensuos laikas, sutaupomas ją „skaitant“. 

4. Spausdintiniai žodžiai turi būti ant linijų, o kiekviena 
linija turi būti prijungta prie kitų linijų. Taip sukuriama 
pagrindinė minčių žemėlapių sandara. 

5. Žodžiai turi būti išdėstyti „vienetais“, t. y. vienai linijai 
vienas žodis. Taip kiekvienam žodžiui bus paliekama 
daugiau laisvų kabliukų, o užsirašinėjimui suteikiama 
daugiau laisvės ir lankstumo. 

6. Visame minčių žemėlapyje naudokite spalvas, nes jos 
sustiprina įsiminimą, džiugina akį ir stimuliuoja dešiniojo 
smegenų pusrutulio žievės veiklą. 

7. Tokio pobūdžio kūrybinėje veikloje reikėtų kuo labiau 
„atpalaiduoti“ protą. Bet koks „galvojimas“, kur dėti vieną 
ar kitą sąvoką, ar reikia ją įtraukti, paprasčiausiai lėtins šį 
procesą. 


Tikslas yra atkurti viską, ką jūsų protas generuoja dėl pagrindi- 
nės idėjos. Kadangi protas generuos mintis greičiau, negu galite 
užrašyti, beveik neturėtų būti stabtelėjimo - jei sustosite, tikriausiai 
pastebėsite, kaip pieštukas ima svyruoti virš popieriaus lapo. Vos 
tai pastebėję, nuleiskite jį ant lapo ir tęskite kūrybą. Nesijaudinkite 
dėl tvarkos ar organizavimo, nes tai daugeliu atvejų savaime susi- 
tvarko. Jei to neįvyksta, galutinai viską sutvarkyti galima pratimo 
pabaigoje. 

Nesunku suprasti, kad toks minčių žemėlapių sudarymas 
pašalina visus standartinio užsirašinėjimo trūkumus, aptartus 
100 ir 101 puslapiuose. Naudodamiesi anksčiau išdėstytais min- 
čių žemėlapio sudarymo principais, 31 paveiksle (p. 109.) 112 
puslapyje paliktame plote sudarykite minčių žemėlapį kalbai apie 
„save patį. 

Pradėkite pratimą dabar. 

Galbūt pirmas pabandymas sudaryti minčių žemėlapį buvo kiek 
neįprastas, todėl pastebėjote, kad šis patyrimas jau ženkliai skiria- 
si nuo pirmojo pratimo patirties ir kad galbūt iškilo ir kitokių 
sunkumų. 


Atliekant pirmąjį pratimą, dažniausiai pastebimi kliuviniai: 


eilės tvarka bendra sandara 
loginė seka laiko paskirstymas 
pradžia Minčių išryškinimas 
pabaiga atminties sutrikimas 


Šių sunkumų kyla todėl, kad žmonės stengiasi vieną po kitos išrink- 
ti pagrindines rubrikas bei mintis ir ta pačia tvarka jas išdėstyti — jie 
mėgina sutvarkyti kalbos sandarą, neatsižvelgę į visą turimą infor- 
maciją. Šitai neišvengiamai veda į sumaištį ir sukelia nurodytas 
problemas, nes nauja informacija, pasirodanti po pirmųjų dalykų, 
gali staiga pakeisti visą požiūrį į temą. Naudojant linijinį metodą, 
toks atsitikimas daro ardomąjį poveikį, tačiau naudojant minčių 
žemėlapius, jis yra tiesiog viso proceso dalis ir galima tinkamai su 
juo susitvarkyti. 

Dar vienas į sąrašą panašaus metodo trūkumas - jis veikia prie- 
šingai smegenų veikimo būdui. Kaskart, pagalvojus apie tam tikrą 
sąvoką, ji įtraukiama į sąrašą ir pamirštama, kol ieškoma naujos 
sąvokos. Vadinasi, kiekvieno žodžio junglumo ir asociacinės gali- 
mybės atsiejamos ir nustumiamos šalin, kol protas klajoja ieškoda- 
mas naujos minties. 

Taikant minčių žemėlapių metodą, kiekviena idėja paliekama 
kaip visiškai atvira galimybė, todėl žemėlapis organiškai vis labiau 
didėja, užuot buvęs slopinamas. 

Galbūt jums būtų įdomu palyginti savo mėginimus su trijų 
moksleivių bandymais. Žr. 32-34 pav. (p. 116-118). 

32 paveiksle (p. 116) parodytas įprastas vieno keturiolikmečio 
raštas; jis buvo apibūdinamas kaip gana gabus, bet netvarkingas, 

painiai mąstantis, dezorganizuotas. Šis jo linijinio rašymo pavyzdys 
yra iš jo „geriausių užrašų“ ir neabejotinai paaiškina, kodėl jis buvo 
taip apibūdinamas. Minčių žemėlapis apie anglų kalbą, kurį jis 
sudarė per penkias minutes, parodo beveik visiškai priešingą vaizdą, 
vadinasi, mes dažnai galime neteisingai įvertinti vaiką, reikalauda- 
mi netinkamu jam būdu išreikšti mąstymą. 

33 paveikslas (p. 117) yra berniuko, du kartus neišlaikiusio 
O lygio ekonomikos egzamino, minčių žemėlapis. Mokytojas teigė, 
kad berniukas turįs didelių mąstymo bei mokymosi problemų ir 
beveik visiškai neturįs dėstomojo dalyko žinių. Minčių žemėlapis, 
taip pat sudarytas per penkias minutes, rodo visai priešingai. 

34 paveikslas (p. 118) - minčių žemėlapis, kurį sukūrė bendro- 
jo lavinimo mokyklos A lygio mokinė apie grynąją matematiką. Kai 
žemėlapis buvo parodytas matematikos dėstytojui, jis pamanė, kad 
žemėlapį sudarė universiteto garbės studentas ir kad tikriausiai jį 
kurdamas sugaišo dvi dienas. Iš tikrųjų mergaitė sugaišo tik 20 
minučių. Minčių žemėlapis padėjo jai atskleisti nepaprastą kūrybiš- 
kumą dalyko, kuris paprastai laikomas sausu, nuobodžiu ir slegian- 
čiu. Gal būtų buvę net geriau, jei kiekvienoje linijoje vietoj posakių 
būtų vien žodžių „vienetai“. Jos naudota linijų forma ir kontūrai 
žodžiams papildyti leidžia suprasti galimą šių struktūrų įvairovę. 
Šią mintį išplečia kitas skyrius. 

Minčių žemėlapį, parodytą II spalvotoje iliustracijoje, sudarė 
trylikametė mergaitė iš Kalifornijos, kuri, kaip ir Edwardas Hughe- 
sas, buvo laikoma „normalia“ ar „vidutine“ mokine. Šis minčių že- 
mėlapis, nuostabiai apibendrinantis ne tik apsakymo Kusa-Hibari 
(p. 91-94) turinį, bet ir jausmus bei emocijas, yra puikus pavyzdys, 
kaip galima panaudoti spalvą, simbolius, formą ir atvaizdą visam 
apsakymui apimti. 

Minčių žemėlapiai III-VI spalvotose iliustracijose išreiškia 
naują užsirašinėjimo metodą. Jie apibendrina 2, 4 ir 5 skyrius ir 
skyrius apie minčių žemėlapių sudarymą (6, 7, 8). 

119 puslapis paliktas tuščias, kad patys susikurtumėte 7-ojo 
skyriaus minčių žemėlapį. 

Šiuose minčių žemėlapiuose reikšminiai atkūrimo žodžiai ir 
vaizdiniai jungiami vienas prie kito aplink pagrindinį centrinį at- 


; 


vaizdą (šiuo atveju bendrą skyriaus temą), ir iš visos minčių 7 


4 
„ 
(r 


ros sukuriamas bendras mąstymo vaizdas. 


Pabaigos žodis 


Minčių žemėlapių sudarymo teorija ir metodas išsamiai aptartas Bž 

šiame skyriuje pradedant 108 psl. Kiekvienam skyriui sudarytą 7 

minčių žemėlapį panaudokite kaip tolesnės medžiagos 4 
parengiamąją apžvalgą; ji palengvins skyriaus skaitymą. Užbaigę 
skyrių dar kartą pažvelkite į minčių žemėlapį. Tai pravers kaip 
peržvalga ir padės atsiminti, ką skaitėte. Kartokite peržvalgas 
pagal peržvalgų grafiką, jei norite, kad informacija būtų perduota 
saugoti į ilgalaikę atmintį. 

T) APLINKA „Laikas iv vietos, kurios wykotas samana iikomas, 

8) KALBOS VAIZDINGUMAS Kokias kalbos figūras autonius 

9) SIMBOLIKA Menas dalykas veikia kita, Raganos 
„Maklėte“ simbolizuoja murį 


DAIKTAVAR 


IAI 
SVARBIAUSI 
VEIKSMAŽODŽIAI 


VEDINIAI 


ŽODŽIŲ 


32 pav. Keturiolikmečio berniuko „geriausi užrašai“, rašyti linijiniu būdu, ir jo 
minčių žemėlapio pavidalo užrašai anglų kalbos tema. Žr. p. 113—114 tekstą. 

ėlapis, sukurtas berniuko, kuris du kartus nei 


čių žemė 


ve. 


33 pav. Min 


ekonomikos egzamino. Žr. p. 113—114 tekstą. 

Susikurkite septintojo skyriaus minčių žemėlapį 


UŽRAŠAI iR pRiTAIKyMO pavyzdžiai 


Minčių 


seėlapiai? 


PAžANGŪS METOdAi iR jų PANAUdOjiMO SRITYS 


.“1* Parengiamoji apžvalga 
+ Aukštesnio lygio minčių žemėlapiai 
+ Minčių žemėlapiai ir kairysis bei dešinysis smegenų 
pusrutuliai 
+ Minčių žemėlapių panaudojimo sritys 
+ Paskaitos minčių žemėlapio sudarymas 
+ Susirinkimo minčių žemėlapio sudarymas 
+ Kalbos ir straipsnio minčių žemėlapių sudarymas 


Šiame skyriuje sužinosite, kaip suteikti savo minčių žemėlapiams 
naujo kūrybiškumo bei masto ir kaip juos galima pritaikyti rašant 
rašinius, ruošiantis egzaminams, užsirašinėjant 

(paskaitų medžiagą) ir rengiant kalbas. , ' 


i () Aukštesnio lygio minčių žemėlapiai 

“ Remiantis visų ankstesnių skyrių žiniomis ir atsižvelgiant į tai, kad 
smegenys geriau apdoroja informaciją, jei ji skirta kitai informacijai 
įterpti, taip pat atsižvelgiant į šio skyriaus Žinias apie daugiamatį 
mūsų proto pobūdį, galima daryti išvadą, jog tokie užrašai, kurie 
yra labiau „holografiški“ ir kūrybiški, bus daug lengviau supranta- 


mi, vertinami ir atkuriami. 

Yra daug priemonių, kurias galime panaudoti tokiems užrašams 


sukurti: 


iv 


O 


(2) 


| |IAO 


Rodyklės 

Jos gali būti naudojamos norint nurodyti, kaip 
siejasi sąvokos, pavaizduotos skirtingose žemė- 
lapio dalyse. Rodyklė gali būti su vienu ar 
daugiau smaigalių, gali rodyti ir į priekį, ir 
atgal. 


Kodiniai simboliai 

Žvaigždutes, šauktukus, kryžiukus, klaustukus 
ir daugybę kitų simbolių galima panaudoti 
šalia žodžių jų ryšiams ar kitiems aspektams 
pavaizduoti. 


Geometrinės formos 

Kvadratus, stačiakampius, apskritimus, elipses 
ir t. t. galima naudoti panašaus pobūdžio sritims 
arba žodžiams pažymėti — pavyzdžiui, trikam- 
piais galima nurodyti galimo sprendimo sritis 
problemos sprendimo struktūroje. Be to, geo- 
metrinės figūros gali būti naudojamos parody- 
ti svarbumo laipsniui. Kai kurie žmonės, pavyz- 
džiui, centrinę sąvoką dažniausiai žymi kvadra- 
tu, jai artimas mintis pailgomis figūromis, o 
mažesnės svarbos mintis trikampiais ir t. t. 


Meniška trimatė išraiška 

Kiekvienai minėtai geometrinei formai ir dau- 
geliui kitų galima suteikti perspektyvą. Pavyz- 
džiui, kvadratą paversti kubu. Tuomet į šias 
formas įrašytos mintys tarsi iškils virš puslapio. 

Kūrybiškas temos vaizdavimas 

Siekiant, kad minčių žemėlapio išraiška tiktų 
temai, galima derinti kūrybiškumą su atitinka- 
mų matmenų panaudojimu. Pavyzdžiui, vienas 
žmogus, kurdamas įsiminimo schemą atomo 
fizikos tema, tos schemos centre pavaizdavo 
atomo branduolį su jį supančiais elektronais. 


Spalvos 

Spalvos ypač naudingos kaip kūrybinė pagal- 
binė įsiminimo priemonė. Jas galima naudoti 
kaip rodykles parodyti, kaip jungiasi sąvokos, 
išdėstytos įvairiose schemos dalyse. Galima 


naudoti ir pažymėti riboms tarp svarbesniųjų 
žemėlapio plotų. 


| 2 Minčių žemėlapiai ir kairysis bei dešinysis smegenų 

“pusrutuliai 
Dabar naudinga panagrinėti, kaip naujausi smegenų tyrimai patvir- 
tina iki šiol iškeltus teiginius. Atsižvelgdami į anksčiau nurodytą 
faktą, kad smegenys geriau apdoroja informaciją, jei ji sudaryta taip, 
kad leistų „įsiterpti“ kitai, panagrinėkite Rogerio Sperry, Roberto 
Ornsteino ir Erano Zaidelio atliktą kairiojo ir dešiniojo smegenų 
pusrutulių žievės mokslinį tyrimą. 


Vien šis tyrimas tikriausiai privers jus padaryti išvadą, kad 
užsirašinėjimo ir minčių tvarkymo metodas, skirtas patenkinti 
abiejų smegenų pusių reikmėms, turėtų apimti ne tik žodžius, 
skaičius, seką bei linijiškumą, bet ir spalvas, matmenis, vaizdi- 
nius ritmus, erdvės suvokimą ir t. t., kitaip tariant, minčių 


žemėlapius. 


Kokiu požiūriu benagrinėtume šį klausimą - žodžių bei informa- 
cijos pobūdžio, atkūrimo atmintyje funkcijos, holografinių smege- 

nų modelių ar naujausių smegenų tyrimų atžvilgiu, — galų gale 
prieitume prie tų pačių išvadų, kad, norėdami visiškai panaudoti 
smegenų galimybes, turime apgalvoti kiekvieną iš elementų, papil- 
dančių visumą, ir vieningai juos integruoti. 


Minčių žemėlapių panaudojimo sritys 

Iš esmės minčių žemėlapiai artimai susiję su protine veikla ir gali 
būti naudojami beveik kiekvienoje veiklos srityje, kur dalyvauja 
mąstymas, įsiminimas, planavimas ar kūrybiškumas. VIII spalvota 
iliustracija — minčių žemėlapis, vaizduojantis minčių žemėlapių 
panaudojimo galimybes, jų pritaikymo įvairovę. Kitoje šio skyriaus 
dalyje paaiškinsiu, kaip tokius žemėlapius pritaikyti kalbai ar raši- 
niui, egzaminų tipo užduočiai, susirinkimui ir bendraujant, taip 


pat užsirašinėjant. 


() Paskaitos minčių žemėlapio sudarymas 


Aa 


Užsirašinėjant patartina naudoti didelį (A3) tuščią lapą, kad sme- 
genys galėtų matyti visą informacijos, kurią jūsų protas tyrinėja, 
vaizdą. 

Užsirašinėjant, ypač paskaitų medžiagą, svarbu atsiminti, kad 
iš esmės reikalingi tik reikšminiai žodžiai ir vaizdiniai. Taip pat 
svarbu, kad galutinė sandara nebus aiški iki pat galo. Todėl bet 
kurie paskaitos metu padaryti užrašai bus pusiau galutinis, o ne 
galutinis egzempliorius. Keli pirmieji užsirašyti žodžiai gal bus gana 
nerišlūs, kol paaiškės paskaitos tema. Reikia aiškiai suprasti vadina- 
mųjų „netvarkingų“ užrašų vertę palyginti su „tvarkingais“ užrašais, 
nes daugeliui žmonių darosi neramu priešais save matant besikėto- 
jančių, rodyklėmis žymimų, nelinijinių užrašų puslapį. „Ivarkingais“ 
užrašais įprastai vadinami užrašai, organizuoti tvarkingu ir linijiniu 
būdu; žr. 31 pav. ankstesniame skyriuje. „Netvarkingi“ užrašai — tai 
tie, kurie nesurikiuoti, „išsimėtę po visą puslapį“. Žodis „netvarkin- 
gi“ šiuo atveju nusako 7šva/zdą, bet ne turinį. 

Užrašuose visų pirma svarbu ne išvaizda, o jų turinys. „Ivarkin- 
gai“ atrodantys užrašai informacijos požiūriu yra netvarkingi. Kaip 


“= 

paaiškinta 100 ir 101 puslapiuose, juose svarbiausią informaciją 
paslepia, atskiria ir sujaukia daug informaciniu požiūriu nereikš- 
mingų žodžių. „Netvarkingai“ atrodantys užrašai informacijos at- 
žvilgiu yra daug tvarkingesni. Jie tiesiogiai parodo svarbias sąvokas, 
sąsajas, o kai kuriais atvejais net išbraukimus ir prieštaravimus. 
Minčių žemėlapių pavidalo užrašų galutinė forma paprastai būna 
šiaip ar taip tvarkinga; o valandą trukusios paskaitos užrašams 
užbaigti ant naujo popieriaus lapo retai sugaištama ilgiau nei dešimt 
minučių. Baigiamasis minčių žemėlapio pertvarkymas esti vaisingos 
pratybos, ypač jei tinkamai organizuotas mokymosi laikotarpis — 
tuomet baigiamasis pertvarkymas atlieka pirmosios peržvalgos 


vaidmenį. Žr. p. 75-78. 


Ū Susirinkimo minčių žemėlapio sudarymas 


— 


Susirinkimai, ypač vykstantys planavimo ar problemų sprendimo 
tikslais, dažnai pereina į tokią fazę, kai kiekvienas žmogus klauso- 
si kitų tik tam, kad pareikštų savo nuomonę, kai tik baigs ankstes- 
nis kalbėtojas. Tokiuose susirinkimuose praleidžiama arba pamirš- 
tama daug puikių minčių ir veltui išeikvojama daug laiko. Kita 
blogybė yra ta, kad nuomonės, kurios galų gale priimamos kaip 
sprendimai, neretai būna ne geriausios, o tik skardžiabalsių ar svar- 
bių kalbėtojų mintys. 

Šių problemų galima išvengti, jeigu žmogus, organizuojantis 
susirinkimą, naudosis minčių žemėlapio struktūra. Kambario prie- 
kyje įtaisytoje lentoje reikėtų pagrindinio minčių žemėlapio pavi- 
dalu pateikti svarbiausią diskusijos temą sykiu su pora šalutinių 
temų. Tuomet susirinkimo dalyviai iš anksto žinos, apie ką bus 
kalbama, ir tikėtina, kad ateis pasiruošę. Kai dalyvis baigs reikšti 
savo mintį, bus galima paprašyti, kad jis apibendrintų ją reikšminių 
sąvokų forma ir nurodytų, kurioje, jo manymu, minčių žemėlapio 


vietoje reikėtų jo mintį įrašyti. 

Šis požiūris turi tokių pranašumų: 

1. Kiekvieno asmens įnašas užfiksuojamas ir tinkamai 
užrašomas. 

2. Neprarandama informacijos. 

3. Dalyvių mintys bus labiau vertinamos pagal tai, kas 
pasakyta, o ne pagal tai, kas tą pasakė. 

4. Žmonės kalbės esmingiau, taip išvengdami nukrypimų ir 
ilgo tuščiažodžiavimo. 

5. Po susirinkimo kiekvienas turės užrašą minčių žemėlapio 
pavidalu, todėl nepamirš iki ryto didžiumos to, kas 
pasakyta. 


Dar vienas minčių žemėlapių, ypač naudojamų užrašams ir 
bendravimui, privalumas yra tas, kad žmogus esti nuolatos ir akty- 
viai įsitraukęs į visą veiklos sandarą, užuot rūpinęsis tik paskutinio 
padaryto sprendimo „užsirašymu“. Visiškas įsitraukimas ugdo daug 
didesnę kritikos ir analizės laisvę, gebėjimą jungti į visumą ir įsi- 
minti bei daug aiškesnį bendrą supratimą. 


Kalbos ir straipsnio minčių žemėlapių sudarymas 
Daugelis žmonių, kai jiems pirmą kartą parodomi minčių žemėlapiai, 
klausia, ar juos galima naudoti linijiniam tikslui, pavyzdžiui, kalbai 
sakyti ar straipsniui rašyti. Jei pasižiūrėsite į šio skyriaus minčių 
žemėlapį VI spalvotoje iliustracijoje, suprasite, kaip įvyko tokia 
transformacija. 

Kai sudarytas minčių žemėlapis, lengva pasiekti reikiamą infor- 
maciją. Reikia tik apsispręsti dėl galutinės tvarkos, kuria bus patei- 
kiama ši informacija. Geras minčių žemėlapis suteiks daug galimy- 
bių. Galutinai apsisprendus, kiekvieną žemėlapio sritį galima skir- 
tingai nuspalvinti ir tinkama tvarka sunumeruoti. Norint tokiame 
„žemėlapyje“ atvaizduotą informaciją išreikšti rašytine arba sakyti- 
ne forma, tiesiog bendrais bruožais nusakomos temos sritys, o 
paskui jos papunkčiui dėstomos, laikantis išsišakojusių sujungimų 
logikos. Vadinasi, nebereikia keliskart rašyti juodraščių — visa me- 

džiagos atranka ir tvarkymas bus atlikta minčių žemėlapio sudary- 
mo etape. 
Kaip tik naudojimasis šiais metodais Kembridžo universitete 


Edwardui Hughesui suteikė galimybę padaryti tokią sėkmingą / 


karjerą. O man padėjo parašyti knygą „Mokykitės mąstyti“! 2 

Pabaigos žodis B 
Minčių žemėlapiai yra sudėtingų mąstymo tarpusavio ryšių bet . Ž 
kuriuo pasirinktu metu išorinė „fotografija“, leidžianti smegenims TB 
aiškiau „matyti save“. Jie labai praplečia visą mąstymo įgūdžių * 
diapazoną: papildo gyvenimą naujais gebėjimais, suteikia 
pasitenkinimo, elegancijos ir gyvenimo džiaugsmo. 

ORganizuoTAs Mokymasis TAiKANT 
MiINČIųŲ ŽEMĖLApIUS 
(OMIMŽ) 


Parengiamoji apžvalga 
+ Nenoriai besimokantis studentas 
+ Vadovėlis kaip grėsmė 
+ Seni ir nauji mokymosi metodai 
+ OMTMŽ 
+ OMTMZ.: pasiruošimas 
+ OMTMŽ: pritaikymas 
+ OMTMZ santrauka 


Dauguma Žmonių yra susidūrę su sunkumais mokydamiesi arba 
peržiūrėdami egzaminų medžiagą. Šiame skyriuje mokoma naujo 
Metodo, kuris suteiks jums galimybę studijuoti viską, ką tik 
sumanysite! 


( 2 Nenoriai besimokantis studentas 


Studentas, „nuo šeštos valandos vakaro entuziastingai ir su geriau- 
siais ketinimais pasiryžęs mokytis iki vidurnakčio“, - turbūt jums 
jau gerai pažįstamas. 18 valandą jis prieina prie rašomojo stalo ir 
rūpestingai viską paruošia numatytam mokymosi laikotarpiui. 
Viską sudėlioja į vietas, paskui dar kiekvieną daiktą atidžiai pataiso, 
taip suteikdamas sau laiko prisiminti pirmąją kliūtį — rytą jis netu- 

rėjo pakankamai laiko perskaityti visus jį dominančius laikraščio 
straipsnelius. Be to, suvokia, kad, jei ketina mokytis, geriausia bus 
prieš imantis šio darbo tokias smulkmenas visiškai pašalinti. 

Taigi, jis pasitraukia nuo stalo, ima skaitinėti laikraštį ir pastebi, 
kad dominančių straipsnių yra daugiau, negu iš pradžių manė. Be 
to, versdamas puslapius pastebi pramogų skyrelį. Šią akimirką jam 
topteli, rodos, gera mintis numatyti pirmą vakaro pertrauką - gal- 
būt kokią įdomią pusvalandžio programą tarp 20 ir 20.30 val. 

Jis susiranda programą, o ji, pasirodo, prasideda apie 19 val. 
Tuomet pagalvoja: „Na, šiandien man buvo sunki diena, o iki pro- 
gramos pradžios liko nedaug, ir, šiaip ar taip, man reikia pailsė- 
ti — atsipalaidavęs iš tikro galėsiu rimtai imtis mokslų...“ Prie rašo- 
mojo stalo jis sugrįžta 19.45 val., nes kitos programos pradžia irgi 
buvo truputį įdomesnė, nei jis tikėjosi. 

Šioje fazėje jis dar lūkuriuoja prie stalo, ramiai tapšnodamas per 
knygą, bet staiga prisimena žadėjęs paskambinti draugui. Šią kliū- 
ti, kaip ir dominančius laikraščio straipsnius, geriausia pašalinti iš 
kelio prieš pradedant rimtai mokytis. 

Pokalbis telefonu, žinoma, daug įdomesnis ir trunka ilgiau, nei 
planuota, tačiau pagaliau bebaimis studentas apie 20.30 val. vėl 
atsiduria prie rašomojo stalo. 

Dabar jis iš tikrųjų atsisėda, atsiverčia knygą, demonstruodamas 
fizinį pasiryžimą, ir pradeda skaityti (paprastai pirmą puslapį), bet 
staiga pajunta pirmuosius alkio ir troškulio žnybtelėjimus. Tai pra- 
gaištinga, jis suvokia, kad kuo ilgiau lauks, trokšdamas pamiršti 
šiuos dieglius, tuo jie darysis smarkesni ir tuo labiau trukdys susi- 
kaupti mokantis. 

Akivaizdus ir vienintelis sprendimas - lengvas užkandis. Jo 
ruošimas išsiplečia kaip asociatyvi minčių žemėlapių sandara, kai 
vis daugiau skanėstų siejama su centre atsidūrusiu alkio pojūčiu. 
Todėl lengvas užkandis virsta puota. 

Pašalinęs šią paskutinę kliūtį, studentas grįžta prie stalo tikrai 
žinodamas, kad dabar jau nebeliko nieko, kas galėtų trukdyti. 
Peržvelgia pirmuosius kelis pirmo puslapio sakinius... ir suvokia, 

kad jo skrandis labai apsunkęs ir, rodos, jį apėmė snaudulys. Šioje 
situacijoje verčiau pasižiūrėti tą kitą įdomią pusės valandos laidą 
22 val., po kurios virškinimas beveik bus baigtas, o jis tikrai galės 
imtis po ranka esančio darbo. 

24 valandą randame jį miegantį priešais televizorių. 

Ir net jei jį pažadintų kas nors užėjęs į kambarį, jis galvotų, kad 
ne taip jau viskas blogai, nes, šiaip ar taip, jis puikiai pailsėjo, skaniai 
pavalgė, pasižiūrėjo vieną kitą įdomią ir atpalaiduojančią laidą, 
tesėjo savo pažadus draugams, sužinojo dienos naujienas ir pašalino 
viską, kas trukdytų, todėl rytoj 18 valandą... 


Vadovėlis kaip grėsmė 
Aukščiau pateiktas epizodas gana linksmas, tačiau jo potekstė 
reikšminga ir rimta. 

Viena vertus, šis pasakojimas yra padrąsinantis, nes vien tuo, kad 
iškelia problemą, su kuria susiduriame, patvirtina tai, kas jau seniai 
žinoma: kiekvienas žmogus yra kūrybingas bei išradingas ir daugelis 
be reikalo nerimauja dėl tariamo savo nekūrybingumo. Savo kūry- 
bingumą nenoriai besimokantis studentas pritaikė nelabai naudingai. 
Tačiau tai, su kokia fantazija ir originalumu mes kuriame priežastis, 
norėdami pasiteisinti ko nors neatlikę, parodo, jog kiekvienas turi 
tikrų gabumų, kurie galėtų būti pritaikomi naudingesne linkme! 

Antra vertus, šis pasakojimas verčia nerimauti, nes parodo plačiai 
paplitusią ir giliai slypinčią baimę, kurią dauguma patiria, kai su- 
siduria su vadovėliu. 

Šį nenorą ir baimę sukelia egzaminais pagrįsta mokymosi siste- 
ma, kai vaikui pateikiamos knygos dalykų, kurių jis „mokosi“ 
mokykloje. Jis žino, kad vadovėlius skaityti daug „sunkiau“ negu 
pasakų knygas ar romanus, be to, jam teks daug dirbti ir dar bus 
tikrinama, kiek jis žino informacijos iš tų knygų. 

Faktas, kad vadovėlis yra „sunki“ knyga, mažina nusiteikimą 
mokytis. Tai, kad tokia knyga reiškia darbą, irgi menkina pasitikė- 
jimą, nes vaikas instinktyviai suvokia, jog nesugeba tinkamai 


skaityti, užsirašyti ir įsiminti. 

35 pav. Šiandien informacijai teikiama daugiau reikšmės ir dėmesio negu individui. 
Todėl informacija užvaldo mūsų psichiką, galima sakyti, tiesiog „prislegia“. Kasdien 
informacinių leidinių pasirodo vis daugiau, tačiau iki šiol nesirūpinama individo 
gebėjimu visa tai apdoroti ir studijuoti. Žmogus, norėdamas įveikti šiuos 
sunkumus, privalo mokytis ne „nepaneigiamų faktų“, bet naujų informacijos 
tvarkymo ir įsiminimo būdų - įgimtų gebėjimų mokytis, galvoti, atsiminti ir 


spręsti problemas. Dar žr. 37 pav. ir p. 134-137 tekstą. 


O faktas, kad jis bus egzaminuojamas, dažnai esti trečioji rim- 
čiausia problema. Ši grėsmė gali visiškai sužlugdyti smegenų gebė- 
jimą dirbti tam tikromis sąlygomis. Dažnai žmogus per egzaminą 
tiesiog nesugeba nieko parašyti, nors puikiai moka tą dalyką. Taip 
pat žinoma daug atvejų, kai egzaminuojamųjų, nors ir įstengusių 
parašyti šiokį tokį atsakymą, psichika tiesiog blokuojama ir per 
egzaminą jie beveik viską pamiršta. Pasitaiko ir ypatingesnių atve- 
jų, kai žmonės praleidžia visas dvi valandas pašėlusiai rašydami, 
manydami, kad atsakinėja į klausimą, bet iš tikrųjų vis kartodami 
savo vardą arba vieną žodį. 


Organizuotas mokymasis taikant minčių žemėlapius 


Iškilus tokiai tikrai daugelį bauginančiai grėsmei, vaikas turi dvi 
pasirinkimo galimybes: jis gali mokytis ir susidurti su vienokių 
pasekmių virtine arba nesimokyti ir susidurti su kitokiomis pase- 
kmėmis. Jeigu jis mokosi, bet įvertinimai prasti, jis pasirodo esąs 
„nesugebantis“, „neprotingas“, „kvailas“, „bukagalvis“ arba vertas 
bet kurio kito neigiamo apibūdinimo. Žinoma, iš tikrųjų taip nėra, 
tačiau jis nežino, kad pagrindinė jo „nesėkmės“ priežastis yra siste- 


ma, netinkamai tikrinanti jo žinias, o ne jo paties nemokėjimas. 

36 pav. Pagal tradicinio išsimokslinimo sampratą žinios gaunamos arba jų 
„mokoma“ iš įvairių pažinimo (mokslo) sričių, kurios supa žmogų. Švietimo 
kryptis ir informacijos tėkmė nukreipta nuo mokomojo dalyko į individą - jam 
tiesiog teikiama informacija, tikintis, kad jis kiek galėdamas daugiau perims, 
išmoks ir įsimins. Dar žr. 35 pav. ir 134 puslapio tekstą. 

Jeigu jis nesimoko, padėtis skiriasi iš esmės. Jeigu jam nepasise- 
kė išlaikyti testo ar egzamino, jis gali pasiteisinti, kad, žinoma, 
neišlaikęs todėl, kad „nesimokęs ir šiaip jau nesidomėjęs tokiais 
dalykais“. 

Taip elgdamasis, jis išsprendžia problemą daugeliu atžvilgių: 


1) išvengia ir testo, ir grėsmės savo savigarbai, su kuria sieja- 
mas mokymasis; 

2) turi puikų pasiteisinimą, kodėl neišlaikė; 

3) pelno kitų vaikų pagarbą, nes išdrįsta mesti iššūkį situacijai, 
kuri juos baugina. Įdomu, kad dažnai toks vaikas atsiduria 
lyderio padėtyje. 


Net tie, kurie nusprendžia mokytis, vis tiek sąmonės kertelėje 
yra pasirengę elgtis kaip nesimokantieji. Žmogus, kuris gavo 80 
ar 90 procentų dydžio įvertinimus, linkęs teisintis, kad negavęs 
100 procentų, lygiai taip pat kaip tas, kuris nesimokė ir neišlaikė 
egzamino. 


Seni ir nauji mokymosi metodai 

Ko gero, šios aprašytos situacijos netenkina nė vieno su jomis su- 
sijusio besimokančiojo; jos atsirado dėl įvairių ankstesnėse šios 
knygos dalyse nurodytų priežasčių. Dar viena labai svarbi prastų 
mokymosi rezultatų priežastis būtų netinkami mokymosi ir infor- 
macijos perteikimo metodai, o tinkamų, mūsų manymu, žmonės 
turi mokytis. 

Mes užvertėme besimokantį žmogų daugybe įvairiausių daly- 
kų ar „disciplinų“, reikalaudami, kad jis išmoktų, atsimintų ir 
suprastų bauginamai ilgą virtinę šių disciplinų žinių: matematikos, 
fizikos, chemijos, biologijos, zoologijos, botanikos, anatomijos, 
fiziologijos, sociologijos, psichologijos, antropologijos, filosofijos, 
istorijos, geografijos, trigonometrijos, paleontologijos ir t. t. Kie- 
kviena iš šių disciplinų besimokančiajam pažeria daugybę datų, 


teorijų, faktų, vardų ir bendrų idėjų. Žr. 36 pav. (p. 133). Iš tikrų- 


Organizuotas mokymasis taikant minčių žemėlapius 


jų tai parodo mūsų be galo vienapusišką požiūrį į mokymąsi ir į 
tai, kaip mokinys nagrinėja informaciją, koks jo santykis su jį 
supančia informacija bei žiniomis. Žr. 36 pav. (p. 133) ir 37 pav. 
(6. 136). 

Kaip matyti iš šių schemų, mes pernelyg sutelkiame dėmesį į 
informaciją apie „atskiras“ mokslo sritis. Be to, per daug akcentuo- 
jame reikalavimą, kad žmogus atkurtų informaciją tokia tvarka, 
kokia buvo išdėstyta prieš ją įsisavinant, arba iš anksto apgalvota ar 
nustatyta forma, pavyzdžiui, kaip standartinius egzaminų atsakymus 
ar formalius rašinius. 

Tokiu pat požiūriu paremti ir standartiniai mokymosi metodai, 
kurie rekomenduojami mokyklose, universitetuose, tolesnio lavini- 
mo institutuose ir vadovėliuose. Šie metodai — tai „tinklelio“ tipo 
metodika, pasak kurios, mokantis iš knygos, visada reikia įveikti 
kelis etapus. Dažnai kartojamas patarimas, jog kiekvieną sunkią 
mokslo knygą visada reikėtų perskaityti tris kartus, kad būtų ga- 
rantuotas visiškas supratimas. Žinoma, tai labai paprastas pavyzdys, 
tačiau net pažangesni metodai paprastai esti palyginti griežti ir 
nelankstūs — tiesiog standartinė sistema, kai mokantis medžiagą 
kartoti reikia kiekviena proga. 

Akivaizdu, kad tokių metodų negalima sėkmingai taikyti kie- 
kvienai mokslinei knygai. Yra didžiulis skirtumas tarp mokymosi 
iš literatūrologijos knygos ir matematikos vadovėlio. Norint tinka- 
mai mokytis, reikalingas metodas, kuris neprimestų to paties po- 
žiūrio į tokią skirtingą medžiagą. 

Pirmiausia reikia pradėti dirbti kitaip: užuot žmogų užvertę 
knygomis, formulėmis ir egzaminais, turėtume pradėti kiekvieną 
sistemingai mokyti efektyviausių mokymosi būdų. Turime įsisąmo- 
ninti, kaip veikia mūsų akys skaitant, kaip atsimename, kaip mąs- 
tome, kaip galime efektyviau mokytis, organizuoti užrašus, spręsti 
problemas ir apskritai kaip galime geriausiai panaudoti savo gebė- 
jimus, nepriklausomai nuo mokomojo dalyko. 

37 pav. Taikant naujas švietimo formas, ankstesnius akcentus reikėtų keisti 
priešingais. Užuot mokę žmogų atskirų faktų apie įvairius dalykus, pirmiausia 
turėtume suteikti žinių apie jį patį - duomenų apie tai, kaip jis gali mokytis, 
galvoti, atsiminti, kurti, spręsti problemas ir t. t. Zr. tekstą p. 134 ir 135. 

Dažnas pastebėtų, kad šiuolaikinė 
visuomenė turi beveik kiekvieno dalyko - 
taip pat ir paprasčiausių mechanizmų - 
naudojimo vadovų (instrukcijų) bei brošiūrų 
„Kaip tai padaryti“. Tačiau kai kalbama apie 
sudėtingiausią, ypatingiausią ir svarbiausią iš 
visų organizmų - Žmogų, beveik nerasime 
jokios pagalbinės priemonės. Mums 
reikalingas mūsų pačių „vartotojo žinynas“ 
apie tai, kaip veikia mūsų ypatingasis 
biokompiuteris. Knyga „Mokykitės mąstyti“ 
kaip tik šio tikslo ir siekia . 


Daugumos pirmajame skyriuje nurodytų problemų būtų galima 
išvengti, jei akcentuoti imtume ne mokomąjį dalyką, o besimokan- 
tįjį ir tai, kaip jis turėtų atsirinkti bei suvokti norimą informaciją. 
Žmogus būtų pasirengęs studijuoti ir atsiminti bet kurią jį domi- 
nančią ar jam reikalingą sritį. Ir nereikėtų „mokyti“ ar žinių „grūs- 
ti į atmintį. Kiekvienas galėtų mokytis įvairių dalykų savo tempu, 
kreipdamasis pagalbos į tiesioginį vadovą tik tada, kai suprastų, jog 
tai būtina. Žr. 37 pav. (gretimame puslapyje). 

Dar vienas šio požiūrio pranašumas yra tas, kad mokymas ir 
mokymasis taptų daug lengvesni, malonesni ir našesni. Sutelkdami 
dėmesį į individą ir jo gebėjimus, galų gale išmintingai nukreipsime 
mokymosi sistemą tinkamu keliu. 


OMTMŽ 

Skiriamos dvi pagrindinės organizuoto mokymosi taikant minčių 
žemėlapius (OMTMZŽ) metodo dalys: pasiruošimas ir pritaikymas. 
Kiekviena dalis skirstoma į keturis etapus: 


Pasiruošimas Apžvalga 
Mokymosi laikas ir medžiagos kiekis 
Mokomojo dalyko minčių žemėlapio sudarymas 
Klausimai ir tikslai 

Pritaikymas Naršymas 
Parengiamoji apžvalga 
Baigiamoji apžvalga 
Peržvalga 


Iš pat pradžių reikėtų atkreipti dėmesį, kad, nors pagrindiniai 
etapai pateikti tam tikra tvarka, ši tvarka jokiu būdu nėra būtina, 
ją galima keisti, galima mažinti ar didinti etapų skaičių, atsižvelgiant 
į mokymosi medžiagą. 


() OMTMŽ: pasiruošimas 
"Pirmoje dalyje nagrinėjama: 
+ Apžvalga 
+ Mokymosi laikas ir medžiagos kiekis 
+ Mokomojo dalyko minčių žemėlapio sudarymas 
+ Klausimai ir tikslai 


Apžvalga 

Prieš imantis tolesnių darbų, 6ž:im2 pavartyti, paskaitinėti visą 
knygą ar periodinį leidinį, iš kurio ketinate mokytis. Apžvalgą 
reikėtų atlikti taip, tartum skaitinėtumėte knygą knygyne, svarsty- 
dami, ar pirkti, arba vartytumėte rinkdamiesi ją bibliotekoje. Kitaip 
tariant, nerūpestingai, bet gana greitai versdami lapus, pajusdami 
bendrą knygos „atmosferą“, stebėdami jos sandarą, sunkumo lygį, 
diagramų bei iliustracijų santykį su tekstu, rezultatų, santraukų ir 
išvadų skyrelių vietą ir t. t. 


Mokymosi laikas ir medžiagos kiekis 
Šiuodu aspektus galima nagrinėti vienu metu, nes jų teorinis pa- 
grindimas yra panašus. 

Kai sėdate studijuoti vadovėlį, pirmiausia turite nuspręsti, kiek 
laiko jam skirsite. Kai apsisprendėte dėl laiko, pagalvokite, kiek 
medžiagos ketinate apimti per tą laikotarpį. 

Reikalavimas atlikti šiuos pirminius veiksmus nėra atsitik- 
tinis, jis paremtas geštalto psichologų tyrimų rezultatais (prieš 

38 pav. Formos atpažinimas. Įrašykite kiekvienos figūros pavadinimą greta 
atitinkamo numerio. Baigę užduotį, perskaitykite tekstą 140 puslapyje. 

skaitydami toliau, atlikite 139 puslapyje nurodytus pratimus, 
38 pav.). 

Geštalto psichologai išsiaiškino, kad žmogaus smegenys turi labai 
stiprią tendenciją užbaigti nebaigtus dalykus - dauguma skaitytojų 
38 pav. figūroms bus priskyrę tokius pavadinimus: tiesė, cilindras, 
kvadratas, elipsė arba ovalas, zigzagas, apskritimas, trikampis, ban- 
guota ar vingiuota linija, stačiakampis. Faktiškai šis „apskritimas“ 
nėra apskritimas, bet „pertrauktas apskritimas“. Vis dėlto daugelis 
šį pertrauktą apskritimą suvokia kaip apskritimą. Kiti suvokia jį 
kaip pertrauktą apskritimą, tačiau mano, kad dailininkas ketino jį 
užbaigti. 

Abstraktesnis visiems būdingo noro užbaigti pavyzdys būtų 
visuotinis polinkis vaikystėje susikurti kalbą, kuri padėtų mums 
suprasti aplinką ir susidaryti užbaigtas jos sąvokas. 

Kai rengiamės mokytis, savo apsisprendimu del laiko ir kiekio 
nusakome (neatidėliotiną) chronologinį ir kiekybinį savo veiklos lauką, 
taip pat pabaigos tašką arba tikslą. Papildomas tokio sprendimo pri- 
valumas — jis leidžia sudaryti tinkamus ryšius, užuot skatinęs padriką 
blaškymąsi. 

Palyginimui puikiai tiktų paskaitos pavyzdys. Geras lektorius, 
norėdamas išdėstyti daug sudėtingos medžiagos, paprastai paaiški- 
na savo pradžios ir pabaigos mintis, o dažnai ir nurodo, kiek laiko 
ketina sugaišti kiekvienam paskaitos klausimui. Klausytojams sa- 
vaime lengviau sekti jo paskaitą, nes jie turi gaires. 

Patartina fiziškai pasižymėti medžiagos, kurią reikia perskaity- 
ti, kiekį, įterpus gana dideles popierines žymes kiekvieno pasirink- 
to skyriaus pradžioje ir pabaigoje. Tai leidžia skaitytojui greitai 
surasti bet kurią pasirinktos informacijos vietą. 

Dar vienas šių pradinių sprendimų privalumas yra tas, kad iš- 
vengiama slypinčios baimės dėl to, kas nežinoma. Jeigu skaitytojas 
be jokio išankstinio planavimo imasi didelės mokslinės knygos, jis 
nuolatos bus slegiamas puslapių skaičiaus, kuriuos galų gale turės 
užbaigti. Kiekvieną kartą, sėsdamas prie knygos, žinos, kad jam dar 
„lieka keli šimtai puslapių“, ir mokysis, suvokdamas tai kaip nuola- 

tinę ir realią grėsmę. Antra vertus, jeigu jis numatytam mokymosi 
laikotarpiui pasirinks tinkamą puslapių skaičių, tai skaitydamas 
žinos, kad užduotis, kurią pasiskyrė, lengva ir kad ją tikrai galima 
įvykdyti. Tuomet labai skirsis tiek jo požiūris, tiek rezultatai. 

Yra ir kitų priežasčių apsispręsti dėl laiko ir kiekio, jos susijusios 
su skaitytojo pastangų paskirstymu laikui bėgant. 

Įsivaizduokite, kad nusprendėte mokytis dvi valandas ir kad 
pusantros valandos skaityti buvo gana sunku, nors ir pasistūmėjote 
į priekį. Šiuo momentu pastebite, kad pradedate geriau suprasti ir, 
rodos, veiksmingiau bei sparčiau skaityti. 

Ar jūs save pagirsite ir padarysite pertrauką? 

O gal nuspręsite, palaikydami naują, greitesnį ritmą, kurį laiką 
mokytis, kol šis veržlumas pradės silpti? 

Devyniasdešimt procentų žmonių, kuriems buvo užduoti šie 
klausimai, tęstų darbą. Iš tų, kurie pasirinko pertrauką, tik keli 
rekomenduotų kam nors kitam daryti tą patį! 

Nors ir stebėtina, bet geriausias atsakymas yra padaryti pertrau- 
ką. Priežastį suprasime, vėl žvilgtelėję į aptarimą, pateiktą skyriuje 
apie atmintį, ir tai, koks informacijos kiekis įsimenamas mokymo- 
si laikotarpiu. Nors suvokimas nuolatos gali būti intensyvus, su- 
prastos informacijos atkūrimas atmintyje blogės, jeigu nesuteiksime 
mąstymui pertraukos; vadinasi, 20 pav. (p. 71) itin taikytinas šiai 
mokymosi situacijai. Labai svarbu, kad bet kuris mokymosi laiko- 
tarpis būtų suskirstytas į 20-50 minučių dalis su nedidelėmis 
pertraukėlėmis tarp jų. Žr. 21 pav. (p. 72). Studentų įprotis ruošian- 
tis egzaminams kalti penkias valandas iš eilės turėtų tapti praeities 
atgyvena, nes supratimas 2674 tas pat, kaip įsiminimas - tą liudija 
labai daug nesėkmingų egzaminų darbų. 

O pertraukos yra svarbios dėl įvairių priežasčių: 


1. Jos teikia kūnui fizinį poilsį ir progų atsipalaiduoti. Tai visuo- 
met naudinga mokantis ir pašalina susidariusią įtampą. 
2. Jos suteikia galimybę įsiminimui ir suvokimui geriausiai 


„veikti kartu“. 

3. Per tą trumpą laiką kiekviena informacijos, kurios ką tik 
mokytasi, dalis visiškai susiejama su kiekviena kita jos dali- 
mi - įvyksta vidinė integracija. Žr. 23 pav. (p. 75). 


Šis paskutinis punktas taip pat susijęs su „Atminties“ skyriumi 
ir kreive, vaizduojančia užmiršimą laikui bėgant. Per kiekvieną 
pertrauką žinių, kurias galima tuojau pat atsiminti iš ką tik studi- 
juotos dalies, kiekis didės ir pasieks maksimumą, kai prasidės kita 
mokymosi dalis. Vadinasi, bus daugiau atsimenama ne vien dėl 
tinkamai pasirinkto laiko periodo, bet ir dėl poilsio pertraukėlių. 

Norėdami dar pagerinti šiuos rezultatus, kiekvieno mokymosi 
laikotarpio pradžioje ir pabaigoje padarykite greitą apžvalgą to, ką 
perskaitėte, ir parengiamąją apžvalgą to, ką ruošiatės perskaityti. 

Apsisprendimo dėl mokymosi laiko ir medžiagos kiekio būtinybei 
išaiškinti prireike kelių puslapių, tačiau atminkite, kad patys spren- 
dimai esti itin trumpi ir paprastai priimami savaime, baigiant apžiū- 
rą. Padarius šiuos sprendimus, galima imtis kito etapo. 


+ Mokomojo dalyko minčių žemėlapio sudarymas 

Nusprendėę, kiek ir kurios medžiagos imsitės, trumpai ir kaip gali- 
ma greičiau užrašykite, ką žinote ta tema. Šiam pratimui reikėtų 
skirti ne daugiau kaip penkias minutes. Užrašai turėtų būti reikš- 
minių žodžių ir minčių žemėlapių pavidalo. 

Šio pratimo tikslas — kuo labiau susikaupti, nustoti blaškytis ir 
susikurti gerą „psichologinę formą.“ Šis terminas reiškia, kad pro- 
tas pripildomas svarbios, bet ne bereikšmės informacijos. Jeigu 
penkias minutes praleisite atmintyje ieškodami tinkamos informa- 
cijos, būsite daug labiau priartėję prie vadovėlio medžiagos ir daug 
mažiau linkę galvoti apie žemuoges su grietinėle, kurias valgysite 
po mokymosi. 

Iš šiam pratimui skirtų tik penkių minučių matyti, kad šiame 
etape nereikalaujama visų jūsų turimų žinių — penkių minučių 
pratybos skirtos grynai informacijos palaikymo sistemai suaktyvin- 
ti ir protui nukreipti reikiama linkme. 


Organizuotas mokymasis taikant minčių žemėlapius 


Čia iš karto kils klausimas: kaip elgtis tokiais atvejais, jei apie tą 
dalyką beveik nieko nežinau ir jei turiu daugybę informacijos? 
Jeigu turima labai daug tos srities žinių, per penkias minutes reikė- 
tų sudaryti su tema susijusių pagrindinių skyrių, teorijų, vardų ir 
t. t. bendrą struktūrą. Nors protas gali perbėgti informaciją daug 
greičiau, negu ranka sugeba užrašyti, visos smulkesnės asociacijos 
vis tiek bus mintyse „matomos“ ir susidarys tinkama „psichologinė 
forma“ bei kryptis. 

Jeigu žinios beveik lygios nuliui, penkias minutes reikėtų pra- 
leisti žemėlapio pavidalu užsirašinėjant tą nedaugelį žinomų dalykų 
ir bet kurią kitą informaciją, kuri atrodo kokiu nors būdu susijusi. 
Tai padės skaitytojui kuo labiau priartėti prie naujo dalyko ir neleis 
visiškai sutrikti, kaip daugeliui šioje padėtyje atsitinka. 

Dažnos informacijos „žemėlapių“ sudarymo pratybos ne tik 
duoda tiesioginės naudos mokantis, bet turi ir bendresnio pobūdžio 
privalumų. Pirmiausia žmogus gauna naudos kaupdamas savo tie- 
siogines ir dabartines jį dominančių sričių žinias. Taip jis gali daug 
geriau tenkinti savo reikmes ir iš tikrųjų žino, ką jis žino, užuot 
nuolatos jautęsis keblioje padėty, nežinodamas, ką pats žino — pa- 
tirdamas sindromą „man tai sukasi ant liežuvio galo“. 

Be to, ši besitęsianti minčių atkūrimo ir jungimo į visumą prak- 
tika yra be galo naudinga situacijose, kur tokie gebėjimai labai 
svarbūs: laikant egzaminus, sakant kalbą be pasiruošimo ir atsakant 
į netikėtus klausimus — tai tik keletas pavyzdžių. 


Užbaigus penkių minučių žemėlapį, reikėtų nedelsiant pereiti 
prie kito etapo. 


+ Klausimai ir tikslai 

Apgalvojus turimas žinias apie mokomąjį dalyką, patartina nuspręs- 
ti, ko iš šios knygos norėtumėte. Vadinasi, reikia suformuluoti 
klausimus, į kuriuos norite atsakyti ją skaitydami. Klausimus rei- 
kėtų kelti siekiamų tikslų kontekste ir sudaryti juos kaip ir užrašant 

savo žinias —- pagrindinių žodžių ir minčių žemėlapių pavidalu. 
Daugelis šiai daliai linkę naudoti kitokios spalvos rašiklį ir, užuot 
pradėję naują žemėlapį, papildo šiais klausimais esamą dabartinių 
žinių žemėlapį. 

Šis pratimas, vėlgi panašiai kaip žinių užrašymas, pagrįstas 
tinkamo psichologinio nusiteikimo principu. Iš pradžių jis turėtų 
trukti ne ilgiau kaip penkias minutes, nes skaitymo metu klausimai 
gali būti performuluoti ir papildyti. 

Šiam metodui patvirtinti atliekamas tipinis eksperimentas su 
dviem grupėmis žmonių, kurie paprastai parenkami vienodo am- 
žiaus, išsimokslinimo, polinkių ir t. t. Kiekvienai grupei duodamas 
skaityti tas pats tekstas ir pakankamai laiko, kad užbaigtų visą 
knygą. 

A grupei pasakoma, kad jiems bus duotas visa apimantis testas 
iš visko, kas yra knygoje, ir kad jie turi atitinkamai mokytis. 

B grupei pasakoma, kad jie bus testuojami iš dviejų ar trijų 
svarbesnių knygoje rutuliojamų temų ir kad irgi turi atitinkamai 
mokytis. 

Iš tikrųjų abi grupės testuojamos iš viso knygos teksto, o tai iš 
karto atrodo neteisinga grupės, kuriai pasakyta, kad bus testuojama 
tik iš pagrindinių temų, atžvilgiu. 

Be to, būtų galima pamanyti, kad šioje padėtyje antroji grupė 
sėkmingiau atsakys į klausimus temomis, kurios jiems buvo nuro- 
dytos, o pirmoji grupė - į kitus klausimus ir kad galbūt abi grupės 
pasieks panašų galutinį rezultatą. 

Daugelio nuostabai, antroji grupė ne tik sėkmingiau atsakė į 
klausimus nurodytomis temomis, bet ir pasiekė geresnių bendrų 
rezultatų, pažymiai buvo geresni iš visų testo dalių. 

Priežastis ta, kad pagrindinės temos informacijoje veikia kaip 
dideli sugriebiantys kabliai, kurie prisijungia visa kita. Kitaip tariant, 
pagrindiniai klausimai ir tikslai veikė kaip asociatyviniai bei jun- 
giamieji centrai, prie kurių lengvai jungėsi visa kita informacija. 

Grupė, kuriai buvo nurodyta įsidėmėti viską, visiškai neturėjo 
centrų naujai informacijai prijungti, todėl naršė po informaciją 

apgraibomis. Tai labai panašu į situaciją, kai žmogui suteikiama 
tiek daug pasirinkimo galimybių, kad galų gale jis nieko nenuspren- 
džia; paradoksas, kai besistengiantis gauti viską nelaimi nieko. 

Nesunku suprasti, kad klausimų iškėlimas ir tikslų užsibrėžimas, 
kaip ir ankstesnio skyrelio uždaviniai, tampa vis reikšmingesni, kai 
geriau suprantama juos remianti teorija. Reikia pabrėžti, kad kuo 
tiksliau suformuluojami šie klausimai ir tikslai, tuo geresnių rezul- 
tatų skaitytojas galės pasiekti pritaikydamas organizuoto mokymo- 
si taikant minčių žemėlapius metodą. 


OMTMŽ: pritaikymas 
Antroje dalyje nagrinėjamas metodo pritaikymas. Ją sudaro: 
+ Naršymas 
+ Parengiamoji apžvalga 
+ Baigiamoji apžvalga 
+ Peržvalga 
+ Teksto užrašai ir minčių žemėlapiai 
+ Peržvalgos kartojimas 


» Naršymas 
Įdomu, kad dauguma besimokančiųjų, paėmę į rankas naują vado- 
vėlį, pradeda skaityti jį nuo pirmo puslapio. Nepatartina pradėti 
skaityti naujos mokomosios medžiagos nuo pirmo puslapio. Kad 
būtų aiškiau, panagrinėkime tai iliustruojantį pavyzdį. 

Įsivaizduokite, kad esate fanatiškas dėlionių ir galvosūkių ger- 
bėjas. Ir štai į jūsų namus atvyksta draugė, nešina didžiule dėže, 
įvyniota į popierių ir perrišta virvele. Ji pareiškia, kad tai - dovana, 
„gražiausia ir sudėtingiausia kada nors žmogaus sugalvota dėlionė!“ 
Jūs jai padėkojate ir, lydėdamas žvilgsniu nueinančią takeliu link 
gatvės, nusprendžiate, kad nuo šios akimirkos visiškai atsidėsite 
dėlionei. 

Prieš skaitydami toliau, išsamiai ir tiksliai surašykite veiksmus, 
kuriuos dabar atliksite, norėdami įvykdyti užduotį. 

O dabar savo atsakymus sutikrinkite su šiuo mano mokinių 
sudarytu sąrašu: 
1. Sugrįšiu į vidų. 
2. Nujuosiu nuo dėžės virvutę. 
3. Nuplėšiu popierių. 
4. Išmesiu virvutę ir popierių. 
5. Pasižiūrėsiu į paveikslėlį ant dėžės. 
6. Perskaitysiu nurodymus, atkreipdamas dėmesį į dėlionės 
dalelių skaičių ir jos matmenis. 
7. Įvertinsiu ir suplanuosiu laiką, reikalingą dėlionei sujungti. 
8. Numatysiu pertraukas ir valgymą! 
9. Surasiu tinkamų matmenų paviršių dėlionei surinkti. 

10. Atidarysiu dėžę. 

11. Išversiu dėžės turinį ant plokštumos arba atskiro padėklo. 

12. Patikrinsiu kibučių skaičių (jeigu linkęs į pesimizmą)! 

13. Apversiu visus kibučius reikiama puse į viršų. 

14. Suieškosiu kraštines ir kampines dalis. 

15. Atrinksiu spalvotas sritis. 

16. Pritaikysiu „akivaizdžius“ kibučius vieną prie kito. 

17. Rinksiu toliau. 

18. „Sunkius“ kibučius paliksiu pabaigai (samprotaudamas 
taip: kai paaiškės bendras vaizdas ir didžiuma kibučių at- 
sidurs savo vietoje, atsiras tikimybė, kad „sunkiosios“ da- 
lys bus lengviau įtaikomos, kai bus ryškesnis kontekstas, 
kur jos ga/ž tikti). 

19. Tęsiu procesą iki pabaigos. 

20. Valio! Reikia atšvęsti! 


Šią dėlionę galima būtų palyginti su mokymosi procesu. Visų 
pirma, kodėl taip svarbu pradėti mokytis ne nuo pirmo puslapio? 
Toks knygos skaitymas būtų panašus į atvejį, kai suradę kairįjį 
apatinį kampą, imtumėte įtikinėti save, kad visą paveikslėlį surink- 
site pamažu dėliodami tik nuo to kampo. 

Norint sėkmingai imtis mokslinių tekstų, ypač sunkių, būtina 
įgyti bendrą supratimą apie jų turinį, kad jūsų mokymosi pastangos 
nesibaigtų visiška nesėkme. Kaip tik šiai užduočiai yra skirtas naršy- 
mas; jį galima palyginti su paveikslėlio apžvelgimu, nurodymų per- 
skaitymu ir kraštinių bei kampinių dėlionės kibučių suradimu. Prieš 
pradėdami mokytis turėtumėte, naudodamiesi vaizdiniais orientyrais, 
išnaršyti knygą, ieškodami medžiagos, nejeinančios į įprastinį spau- 
dinio tekstą. Reikėtų apžvelgti šias knygos sritis: 


rezultatus lenteles paantraštes 
santraukas turinį datas 

išvadas užrašus paraštėse kursyvus 

įtraukas iliustracijas diagramas 

spec. žodynėlius žodžius didžiosiomis raidėmis išnašas 

galinį viršelį fotografijas statistinius duomenis 


„Šio etapo paskirtis — susipažinti su grafine knygos medžiaga 
prabėgomis, neskaitant visko, bet pasirenkant konkrečias sritis, 
kurias reikės perskaityti palyginti išsamiai. Žr. 39 pav. Šiuo metu 
sudarykite centrinį savo minčių žemėlapio vaizdinį (paveikslėlį) ir 
pagrindines šakas. 


mokomosios medžiagos kiekis 


L-——7———— ss i 


skyreliai, kuriuos reikės peržiūrėti per parengiamąją apžvalgą po naršymo 


39 pav. Mokymosi knygos skyreliai, kuriuos reikia peržiūrėti naršymo etape. 
Žr. tekstą aukščiau. 


Ir vėl labai svarbu pabrėžti, kad naršant visada reikėtų naudotis 
tušinuku, pieštuku ar kita žvilgsnio vedamąja priemone. 

Priežastį geriausiai galima paaiškinti remiantis diagrama. Jeigu 
akis žiūrės į ją be pagalbinės priemonės, ji tiesiog fiksuos žvilgsnį į 
bendras kreivės sritis, paskui nukryps, palikusi tik neaiškaus, iškrai- 
pyto vaizdinio atsiminimą, nes akies judėjimas „neužregistruos“ 


kreivės kaip diagramos. 

40) pav. Kreivės, kurią reikia įsiminti, pavyzdys. 


Jeigu bus naudojamos pagalbinės vaizdinės priemonės, akis 
daugiau priartės prie diagramos konfigūracijos, o įsiminimą susti- 
prins kiekvienas iš šių veiksnių: 


1. Pati vaizdinė atmintis. 

2. Įsimintas akies judėjimas, panašus į kreivę. 

3. Rankos ar plaštakos judesio, sekančio ta kreive, prisiminimas 
(kinestezinė atmintis). 

4. Pagalbinės priemonės (pvz., pieštuko) ritmo ir judesio vaiz- 
dinė atmintis. 


Bendras atkūrimo atmintyje rezultatas, gaunamas šiuo metodu, 
yra daug geresnis negu skaitant be vaizdinių priemonių. Įdomu, kad 
buhalteriai dažnai naudoja rašiklius vesti akims per skaitmenų 
stulpelius ir eilutes. Jie tą daro kaip savaime suprantamą dalyką, nes 
sunku išlaikyti labai tikslų linijinį akies judėjimą be pagalbinių 
vaizdinių priemonių. 


» Parengiamoji apžvalga 

Antras šio mokymosi metodo pritaikymo etapas yra parengiamoji 
apžvalga — visos medžiagos, neapimtos naršymo etape, aprėpimas. 
Kitaip sakant, skirsniais suskirstyto kalbinio knygos turinio apž- 
valga. Tai galima palyginti su spalvotų dėlionės plotų rūšiavimu. 

41 pav. Būdingas akies judėjimo diagrama be išorinės pagalbos pavyzdys: 
sukeliamas prieštaringas kreivės formos įsiminimas. 


Per parengiamąją apžvalgą reikia atkreipti dėmesį į skirsnių, sky- 
relių, skyrių ir net viso teksto pradžią bei pabaigą, nes informacija 
dažniausiai būna sutelkta rašytinės medžiagos pradžioje ir gale. 

Jeigu studijuojate trumpą mokslinį straipsnį ar sudėtingą moks- 
lo knygą, visada pirmiausia reikia perskaityti santrauką, rezultatus 
ir išvadas. Šiuose skyreliuose dažnai pateikiama kaip tik ta infor- 
macija, kurios ieškote, kuri leidžia suprasti esmę negaištant laiko 
visos medžiagos peržiūrai. 

Sužinoję esminius dalykus iš šių skyrelių, paprasčiausiai pati- 
krinkite, ar jie iš tikrųjų apibendrina pagrindinę teksto dalį. 

Per parengiamąją apžvalgą, kaip ir per naršymą, neskaitote visos 
medžiagos, bet tiesiog dar kartą sutelkiate dėmesį į tam tikras sritis. 
Žr. 42 pav. 


mokomosios medžiagos kiekis 


L-— m I o i 


skyreliai, kuriuos reikės peržiūrėti per parengiamąją apžvalgą po naršymo 


42 pav. Vietos, kurias reikia apžvelgti per parengiamąją apžvalgą po naršymo. 
Ir vėl visą tinkamą informaciją įtraukite į minčių žemėlapį. Zr. p. 148-149. 

Šio etapo reikšmės neįmanoma pervertinti. Tinkamas pavyzdys 
būtų Oksfordo studento, kuris keturis mėnesius plušėjo studijuo- 
damas 500 puslapių psichologijos knygą, atvejis. Pasiekęs 450 
puslapį, jis ėmė netekti vilties, nes informacijos kiekis, kurį mėgino 
išlaikyti atmintyje, stengdamasis priartėti prie pabaigos, darėsi per 
didelis — jis tiesiog pradėjo „skęsti“ informacijoje, likus tiek nedaug 
iki tikslo. 

Pasirodė, kad jis skaitė knygą ištisai ir, net artėdamas prie pa- 
baigos, nežinojo, kas rašoma paskutiniame skyriuje. O ten buvo 
visos knygos santrauka! Jis perskaitė tą skyrių ir apskaičiavo, kad, 
jeigu būtų tai padaręs iš pradžių, būtų sutaupęs apytikriai 70 skai- 
tymo, 20 užsirašinėjimo ir kelis šimtus nerimo valandų. 

Tiek naršymo, tiek parengiamosios apžvalgos etapais turėtumė- 
te labai aktyviai atrinkinėti ir atmetinėti. Daugelis žmonių vis dar 
mano turį skaityti knygą ištisai, nors žino, kad ji nebūtinai jiems 
tiks. Kur kas geriau traktuoti knygą taip, kaip dauguma žmonių 
žiūri į lektorius. Kitaip tariant, jeigu lektorius ima kalbėti nuobo- 
džiai, praleisk, ką jis sako, o jei duoda per daug pavyzdžių, nepasa- 
ko esmės arba daro klaidų, atrink, kritiškai vertink, pataisyk ar 
nepaisyk — taip rasi, kas tinkama. 


+ Baigiamoji apžvalga 

Po naršymo ir parengiamosios apžvalgos, jeigu dar trūksta infor- 
macijos, atlikite baigiamąją apžvalgą. Jos metu „užpildysite“ likusias 
sritis, ji gali būti palyginta su sudedamojo paveikslėlio užpildymo 
procesu po to, kai jau sudėtos ribos ir spalvoti plotai. Ir »ebūtina 
skaityti visą knygą, nes kai kuriais atvejais didžiuma svarbios me- 
džiagos bus apžvelgta ankstesniuose etapuose. 

Sunkios arba dar nepakankamai suprastos informacijos vietos 


43 pav. Informacijos fragmentai, išaiškinami po baigiamosios apžvalgos. Tęsdami 
apžvalgą, svarbesniąją informaciją įtraukite į minčių žemėlapį. Žr. p. 150—-151. 

Kaip matyti iš 43 pav. (p. 150), dar lieka fragmentų, kurie ne- 
užbaigiami net per įterptinę apžvalgą. Taip yra todėl, kad verčiau 
laikinai palikti itin sunkias vietas negu stengtis tuojau pat jas išsi- 
aiškinti tik iš vienos pusės. 

Dar sykį galime palyginti su dėlione: laužyti galvą stengiantis 
rasti kibučius, įsijungiančius į „sunkųjį“ fragmentą, yra laiko gaiši- 
nimas ir nervų gadinimas; taip pat beprasmiška būtų įgrūsti tą 
kibutį per jėgą arba žirklėmis apkirpti, kad jis tiktų (tariant ar ap- 
simetant, kad čia jo vieta, kai 7$ žikryjų taip nėra). Sunkieji moko- 
mosios knygos fragmentai retai būna svarbūs po jų einančiai infor- 
macijai, o juos palikę, gauname keleriopos naudos: 


1. Jeigu su jais iš karto nesigrumiama, smegenims suteikiamas 
tas labai svarbus trumpas laikotarpis, per kurį jos gali pasą- 
moningai juos panagrinėti. (Dauguma skaitytojų bus susi- 
dūrę su egzaminų klausimu, į kurį „niekaip negalėjo atsaky- 
ti“, ir tik vėliau prie jo sugrįžus, atsakymas staiga iškyla iš 
atminties ir dažnai atrodo juokingai paprastas.) 

2. Jeigu prie sunkių vietų sugrįžtama vėliau, jas galima nagri- 
nėti iš abiejų pusių — akivaizdus pranašumas. Be minėtų 
akivaizdžių tokio metodo pranašumų, keblios vietos apsvars- 
tymas kontekste (kaip ir sunkiai įtaikomi dėlionės kibučiai) 
leidžia naudingiau pasireikšti savaiminiam smegenų polinkiui 
užpildyti spragas. 

3. Sunkios vietos apėjimas išlaisvina nuo įtampos ir proto svyra- 
vimo, kurie dažnai pasireiškia mokantis tradiciniu metodu. 


sunkiai 
suprantamas 
fragmentas 


44 pav. „Peršokimas“ per kliūtį paprastai leidžia skaitytojui vėliau sugrįžti, 
turint daugiau informacijos iš „kitos pusės“. Pats kliuvinys retai esti būtinas 
norint suprasti po jo einančią informaciją. Žr. p. 150-151 tekstą. 

Papildomas pastarojo veiksmo privalumas — jis skatina moky- 
mosi proceso kūrybiškumą. 

Peržvelgiant įprastą istorinę bet kurio mokslinio dalyko raidą, 
matyti, kad gana tolygiai pasikartojančių mažų ir logiškai susietų 
žingsnių seką pertraukia dideli šuoliai į priekį. 

Šių milžiniškų naujų šuolių pateikėjai daugeliu atvejų juos 
„suvokė intuityviai“ (derindami kairiojo ir dešiniojo smegenų 
pusrutulių žievės funkcijas, kaip nusakyta 2 skyriuje), tačiau vėliau 
jie buvo niekinami. Pavyzdžiui, Einsteinas ir Galileo. Kai vėliau 
jie aiškino savo idėjas, kiti pamažu ir vis labiau jas suprato, kai 
kurie pradinėje aiškinimo fazėje, kiti - novatoriui artėjant prie 
pabaigos. 

Kaip novatorius peršoka per daugybę nuoseklių raidos etapų, 
taip darė ir tie, kurie pirmą kartą suprato jo išvadas, taip pat besi- 
mokantysis, sąmoningai praleidžiantis kai kuriuos mažus mokymo- 
si medžiagos skirsnius, suteiks platesnį diapazoną pasireikšti savo 
prigimtiniams kūrybos ir supratimo gebėjimams. Žr. 45 pav. 


atradėjo kūrybinė 
inovacija 


i PE 
„4 


kūrybinis šuolis 


pavieniai Žingsniai 


| DMA ——————eo RA 


normali raida 


1 


etapai, kuriuos novatorius turi 
a „Užpildyti“ (įvykdyti) padaręs atradimą 


d 


dabartis 


45 pav. Istorinė idėjų ir kūrybinių inovacijų raida. Zr. šo puslapio tekstą. 

» Peržvalga 


Po naršymo, parengiamosios ir baigiamosios apžvalgų — ypač jei dar 


trūksta papildomos informacijos mokymosi tikslams įvykdyti, 


klausimams atsakyti ar keblioms vietoms išsiaiškinti — reikia atlik- 


ti peržvalgą. Šiame etape tiesiog papildykite visas tas vietas, kurios 


dar nebaigtos, ir persvarstykite skyrelius, pažymėtus kaip vertus 


dėmesio. Dažniausiai nutinka taip, kad vis dėlto panaudota būna 


ne daugiau kaip 70 procentų to, kas iš pradžių laikyta tinkama. 


Paskui užbaikite minčių žemėlapio pavidalo užrašus. 


+ Pastabos tekste ir minčių žemėlapiai 
Mokantis naudojamos dvi pagrindinės užrašų formos: 


1. Pastabų rašymas pačiame tekste (knygoje). 


2: 


Plečiamas minčių žemėlapis. 


1» Knygoje gali būti daromos tokios pastabos: 


l. 
2. Mintys, kylančios nagrinėjant tekstą. 
3. 
4 


„ Vertikalios linijos paraštėse svarbiai ar dėmesio vertai me- 


Pabraukimas. 
Kritinės pastabos. 


džiagai pažymėti. 

Zigzaginės arba banguotos paraščių linijos nurodyti neaiš- 
kiai ar sunkiai medžiagai. 

Klaustukai vietose, kurias norite išstudijuoti arba kurios 
jums kelia abejonių. 

Šauktukai išskirtiniams dalykams pažymėti. 

Sava simbolių sistema įvairioms vietoms, kurios siejasi su 
jūsų konkrečiais ir bendro pobūdžio tikslais. 

Maži minčių žemėlapiukai paraštėse. 

tiesi linija kreiva linija 
svarbiai ar sunkiai arba 
dėmesio vertai neaiškiai 
medžiagai | medžiagai 
pažymėti pažymėti 


46 pav. Teksto žymėjimo būdai 


Jeigu knyga nėra vertinga, žymėti galima spalviniais kodais. Jei 
knyga labai branginama, žymėjimus galima atlikti labai minkštu 
pieštuku. Jeigu pieštukas pakankamai minkštas ir naudojamas 
minkštas trintukas, knygai bus pakenkta mažiau negu pirštu ir 
nykščiu verčiant puslapius. 


2+Plečiamas minčių žemėlapis 

Kai skaitydami knygą laipsniškai atvaizduosite jos struktūrą minčių 
žemėlapio pavidalu, suprasite, kad toks vaizdavimas labai panašus 
į dėlionę taikant po vieną kibutį. Didžiuma užrašų minčių žemėla- 
pio pavidalu idealiausia būtų atlikti vėlesniais mokymosi etapais, 
nes iš pradžių labai sunku suprasti, kas neabejotinai verta dėmesio; 
taip būtų galima išvengti ir nereikalingo užsirašinėjimo. 

Geriausia pradėti nuo centrinio vaizdo, kuris užfiksuoja to, ką 
mokotės, esmę, o nuo jo vaizdo atsišakoti: pagrindinių temų arba 
skyrių pavadinimai sudarys pagrindines šakas, nuo kurių skleisis 
antriniai ir tretiniai jūsų užsirašinėjimo lygmenys. Dabar dar kartą 
perskaitykite 7 skyriaus poskyrį „Minčių žemėlapių sudarymo princi- 
pai“, pradėdami p. 110. 

Pagrindinis minčių žemėlapio formavimo mokantis iš knygos pri- 
valumas yra tas, kad vaizdžiai išreiškiate ir jungiate į visumą daugybę 
informacijos, kuri priešingu atveju būtų „pakibusi ore“. Be to, besiple- 
čiantis minčių žemėlapis leidžia greitai žvilgtelėti į tas vietas, kurias 
anksčiau apžvelgėte, užuot sklaidžius jau perskaitytus puslapius. 

Jis suteiks jums galimybę, ganėtinai pasigilinus į mokymosi 
medžiagą, pamatyti, kur konkrečiai yra jūsų mokymosi temos keblios 

vietos ir kaip ši tema siejasi su kitomis temomis. Taip susidarys 
sąlygos jums kūrybiškai veikti: jungti į visumą kas žinoma, supras- 
ti ryšį su kitomis žinių sritimis ir padaryti atitinkamą pastabą dėl 
dar neaiškių bei svarstytinų vietų. Baigiamajame mokymosi etape 
užbaigsite visus savo mokomojo teksto užrašus ir įtrauksite juos į 
minčių žemėlapį, kuris sudarys pagrindą tolesniam mokymuisi ir 
peržvalgai. 

Baigus šį paskutinį etapą, reikėtų, kaip padarė mūsų įsivaizduo- 
jamas dėlionių fanatikas, atšvęsti! Nors tai galbūt atrodo juokinga, 
bet sykiu yra rimta: jeigu mokymosi uždavinių pabaigą susiesite su 
asmenine švente, malonesnis taps mokymosi fonas, o tuo pačiu 
labai padidės tikimybė išmokti. 

Kai jūsų mokymosi programa gerokai pasistūmės, patartina 
sudarinėti didžiulius „pagrindinius“ minčių žemėlapius, apibendri- 
nančius ir apžvelgiančius pagrindines jūsų mokymosi sričių šakas 
bei sandaras. 


» Peržvalgos kartojimas 

Be mokymosi pabaigoje atliktos peržvalgos, svarbu vykdyti pakar- 
totinių peržvalgų programą, kuri turėtų būti sudaryta remiantis 
mūsų turimomis žiniomis apie atmintį, aptartomis šios knygos 
skyriuje „Atmintis“. 


47 pav. Diagrama, vaizduojanti, kad iš tikrųjų po mokymosi įsiminimas 
padidėja, paskui ima staigiai mažėti. Žr. p. 155—156 tekstą. 

Buvo išsiaiškinta, kad įsiminimas mažėja ne iš karto po moky- 
mosi, o iš pradžių didėdamas pasiekia tam tikrą lygį ir tik paskui 
ima staigiai mažėti. 

Šią diagramą galima pakreipti savo naudai — tuo momentu, kai 
kreivė pradeda kristi, tereikia peržvelgti medžiagą. Peržvalga, atlik- 
ta didžiausio įsiminimo ir geriausio informacijos sujungimo metu, 
padės išlaikyti aukštą įsiminimo lygį dar vieną ar dvi dienas ir taip 


toliau, kaip išaiškinta 75 ir 76 puslapiuose. Dar žr. 24 pav. (p. 77). 


5 peržvalga « 
6 mėnesiai 

laiko tėkmė 
Z išlaikytų žinių kiekis išlaikytų žinių kiekis 
Z po 10 minučių po 1 savaitės 
NN išlaikytų žinių kiekis išlaikytų žinių kiekis 
NN po 24 valandų po 1 mėnesio 


48 pav. Šioje diagramoje pavaizduota, kaip greitai užmirštama, kai ko nors 
išmokstama. Be to, parodyta, kaip laiku atliekama peržvalga gali pakreipti šią 
diagramą į naudingą pusę. 

OMTMŽ santrauka 

Visas organizuoto mokymosi taikant minčių žemėlapius metodas 
turi būti suprantamas ne kaip stūmimasis į priekį žingsnis po žings- 
nio, o kaip mokomosios medžiagos susiejimą įvairiais tarpusavy 
ryšiais. Visai įmanoma keisti čia nurodytą tvarką. Apimamos in- 
formacijos kiekį galima numatyti prieš pradedant mokytis; temą 
galima žinoti prieš tai, kai apsisprendžiama dėl laiko ir informacijos 
kiekio, todėl pirmiausia būtų galima sudaryti žinių apie mokomąjį 
dalyką minčių žemėlapį; klausimus galima kelti paruošiamajame 
etape arba po bet kurio iš paskesniųjų etapų; naršymą galima at- 
mesti, jei konkrečiai knygai jis nebūtinas, arba keletą kartų pakar- 
toti, jei mokomasi matematikos ar fizikos. (Vienas studentas nu- 
sprendė, kad jam bus lengviau pobakalaurinių studijų matematikos 
kursą sparčiai skaityti keturias savaites po 25 kartus per savaitę, 
taikant apžvalgos metodą, negu vargti po vieną formulę. Jis, žinoma, 
ekstremaliai, bet labai veiksmingai pritaikė teiginį apie sunkių 
vietų praleidimą.) Parengiamosios apžvalgos galima atsisakyti arba 
padalinti ją į atskiras dalis, baigiamoji apžvalga ir peržvalga gali 
būti išplečiamos arba taip pat jų atsisakoma. 

Kitaip tariant, kiekvieną temą ir kiekvieną knygą bet kokia tema 
galima drąsiai nagrinėti jai labiausiai tinkamu būdu. Kiekvienos 
knygos imsitės žinodami, kad ir kokie lauktų sunkumai, jūs turite 
esminį supratimą, kaip pasirinkti tinkamą ir ypatingą traktuotę. 

Vadinasi, mokymasis tampa asmenine, sąveikaujančia, nuolatos 
besikeičiančia ir stimuliuojančia patirtimi, o ne griežta, beasmene 
ir varginančia užduotimi. 

Be to, reikia pasakyti, kad nors ir atrodo, jog „knyga skaitoma 
daugiau kartų“, esmė e čia. Naudodami organizuoto mokymosi 
taikant minčių žemėlapius metodą, daugelį skyrių skaitysite vidu- 
tiniškai tik vieną kartą, o vėliau veiksmingai peržvelgsite tas vietas, 
kurias manote esant svarbias. Grafiškai tai pavaizduota 49 paveiks- 


le . 158). 

49 pav. Schema, vaizduojanti, „kiek kartų“ knyga skaitoma naudojant 
organizuoto mokymosi taikant minčių žemėlapius metodą. Žr. tekstą p. 157. 


Priešingai šiam metodui, tas, kuris skaito „vieną kartą ištisai“, iš 
tikrųjų skaito 7e vieną, o daugybę kartų. Jis mano skaitąs ištisai 
vieną kartą, nes aprėpia vieną informacijos dalelę po kitos. Jis ne- 
suvokia, kad dėl grįžimų, peršokimų atgal, pakartotinio sunkių 
sakinių skaitymo, bendro neorganizuotumo ir užmiršimo dėl ne- 
pakankamos peržvalgos iš tikrųjų knygą ar skyrių skaito net iki 
dešimties kartų. 


50 pav. Schema, vaizduojanti, „kiek kartų“ knyga skaitoma naudojant tradicinį 
skaitymo „vieną kartą ištisai“ metodą. Žr. tekstą šiame puslapyje. 


A PeRspekryva 


Organizuoto mokymosi taikant minčių žemėlapius metodas suteiks 
jums galimybę lengvai ir žavingai naudotis aibe žinių tokiu būdu, 
kuris skatins smegenis mokytis tuo daugiau ir lengviau, kuo 
daugiau jos išmoks, ir pavers jus iš nenuoramos mokinio į tokį, 
kuris, kaip Edwardas Hughesas, godžiai ris knygas šimtais! 


Au 
UŽRAŠAI iR pRiTAIKyMO pavyzdžiai 


Naujos 


KRYDTYS 


Ža 
4425, Parengiamoji apžvalga 
+ Ką gali pakeisti ketvirtis šimtmečio 
+ Peržvalga, protiniai gebėjimai ir amžius 


Paskutinį amžiaus ketvirtį didžiuliais šuoliais keitėsi požiūris į 

žmogaus smegenis. Šiame skyriuje pasižvalgysime į ateitį, kurioje 
senėjančios smegenys tampa tolygios tobulėjančioms PT 
ą 


m M 


(8 Ką gali pakeisti ketvirtis šimtmečio 
s- Prasidėjus XXI amžiui (Smegenų amžiui) ir III tūkstantmečiui 
(Proto tūkstantmečiui), žmonija, daugeliui jos narių nė nesuvokiant, 
įžengė į epochą, kurią ateities istorikai turbūt laikys tikruoju rene- 
sansu, tokiu, kuris, be abejonės, taps nuolatine žmogaus evoliucija. 
Per trisdešimt metų, praėjusių nuo tada, kai parašiau knygą „Mo- 
kykitės mąstyti “, pasaulyje smarkiai išaugo domėjimasis daile, teatru, 
muzika, įvairiomis mokslo šakomis, bendromis žiniomis, mūsų Žemės, 
nežemiškos aplinkos ir Visatos tyrinėjimais ir galbūt labiausiai — ža- 
vėjimasis mūsų pačių protu ir spartėjantis jo tyrinėjimas. 
Gausėjant ir gilėjant žinioms apie save, senieji įsitikinimai blės- 
ta. Pavyzdžiui, supratimas apie tai, kaip laikui bėgant nyksta žmo- 


gaus protiniai gebėjimai. 


Naujos kryptys 


Peržvalga, protiniai gebėjimai ir amžius 

Tai, kaip žmogus peržiūri skaitytą medžiagą, įdomiai siejasi su 
plačiai paplitusiu supratimu apie tai, kaip su amžiumi mažėja 
žmogaus protiniai gebėjimai. Paprastai manoma, kad IK rezultatai, 
gebėjimas atkurti atmintyje, gebėjimas suprasti tam tikrus santy- 
kius, suvokimo greitis, sprendimo greitis, indukcija, skaitmeniniai 
sąryšiai, asociacinė atmintis, intelekto lygis, protavimo greitis, se- 
mantiniai ryšiai, formalusis ir bendras mąstymas ir t. t., 18-25 
metų sulaukus, pasiekę maksimumą, pradeda mažėti (žr. 51 pav. 
žemiau). Kiek bebūtų pagrįsta ši iliustracija, reikia pažymėti du 


svarbius veiksnius: 


1. Per visą žmogaus gyvenimą jo protiniai gebėjimai sumažėja 
ne daugiau kaip 5—10 procentų. Atsižvelgiant į milžiniškus 
įgimtus smegenų gebėjimus, tai — nereikšmingas skaičius. 


protiniai gebėjimai 


0 25 50 75 100 


51 pav. Kreivė, vaizduojanti tipiškus protinių gebėjimų matavimų rezultatus 
žmogui senėjant. Manoma, kad apytikriai 18—25 metų jie pasiekia 
maksimumą, o paskui pamažu, bet nuolat mažėja. Žr. šio puslapio tekstą. 

2. Žmonės, dalyvavę šiuose eksperimentuose, kurie skelbia šiuos 
liūdinančius skaičius, buvo mokyti tradiciškai, todėl dauge- 
liu atvejų nenaudoję tinkamų mokymosi, peržvalgos ir įsi- 


minimo metodų. 


protiniai gebėjimai 


0 25 50 75 100 


52 pav. Diagramos, tokios, kaip parodyta 51 paveiksle, pagrįstos statistiniais 
duomenimis, gautais iš tradiciniais metodais mokytų žmonių. Žmogus savaime 
būtų linkęs ilgainiui gerinti šiuos gebėjimus, jeigu būtų mokomas tokiais 
būdais, kurie papildytų ir puoselėtų prigimtinę smegenų veiklą. 


Naujos kryptys 


Žvelgiant į 51 paveikslą, lengva suprasti, kad, metams bėgant, 
labai menkai rūpintasi žmogaus protinių gebėjimų išlaikymu ir 
lavinimu. Kitaip tariant, tikrosios jo proto galimybės buvo laikomos 
„užšaldytos“. Nenuostabu, kad toks 20—40 metų neteisingai lavin- 
tas ar visai nelavintas protas veikia truputį prasčiau - stebėtina, kad 
jis iš viso dar sugeba tiek nuveikti! 

Jeigu, kita vertus, protas būtų nuolatos lavinamas ir jo gebėjimai 
ugdomi, tai darytų didžiulį poveikį jo galimybių priklausomybei 
nuo amžiaus. Tą galima pamatyti stebint tuos pagyvenusius žmones, 
kurie išlieka aktyvūs ir kūrybiški, užuot teigę, jog, metams slenkant, 
prarandą savo gebėjimus. Labai dažnai jie sugeba atkurti atmintyje 
beveik visą įsimintą informaciją, o jų gebėjimas suprasti ir mokytis 
naujų pažinimo sričių gerokai pralenkia tokių pat entuziastingų, 
tačiau jaunesnių ir mažiau prityrusių protų gebėjimus. Žr. 52 pav. 
(p. 162). 

Tyrinėjant žmogaus protinę veiklą, klaidingai manyta, kad ge- 
bėjimų nykimas, pastebimas bėgant gyvenimo metams, esąs „natū- 
ralus“ ir neišvengiamas. Vietoj to reikėtų atidžiau stebėti tiriamuo- 
sius, o tada atlikti eksperimentus siekiant išsiaiškinti, kaip galima 
gebėjimus maksimaliai padidinti, o ne leisti jiems nykti. 

Vis daugiau randame „atskilėlių nuo normos“ — vyresnių kaip 
70 metų žmonių, kuriems būdingos tokios ypatybės: gyvumas, 
optimizmas, humoro jausmas, fizinė jėga, atkaklumas, šelmiškumas, 
entuziazmas, domėjimasis, besiplečiančios žinios, smalsumas, gera- 
noriškumas, puiki atmintis ir jausmingumas. Tos pačios savybės, 
kurias priskiriame vaikams. 

Kuo toliau, tuo labiau įsitikiname: jeigu suprasime, kaip veikia 
mūsų smegenys, rūpinsimės jomis ir naudosimės laikydamiesi jų 
veikimo principų, Edwardo Hugheso istorija taps kiekvieno vaiko 
istorija. 

I. Baiciawasis žodis 


Kai baigsite skaityti knygą „Mokykitės mąstyti“, tikiuosi, suprasite, 
kad tai ne pabaiga, o tikroji pradžia. Turint galvoje jūsų smegenų 
grožį ir sudėtingumą, milžiniškas protines bei jausmines jų galimy- 
bes sykiu su jūsų gebėjimu perimti ir įsiminti informaciją, taip pat 
naujus metodus, leidžiančius smegenims save išreikšti ir organizuo- 
tis tuose dalykuose, kurie visapusiškiau suderinti su jūsų veikla, 
skaitymas, mokymasis, studijavimas ir apskritai gyvenimas turėtų 
tapti tokie, kokie ir turi būti: žavūs ir sklandūs procesai, teikiantys 
ne skausmą ir nusivylimą, o malonumą ir pasitenkinimą. 


Jeigu jus domintų papildoma literatūra ar kursai knygos „Mokyki- 
tės mąstyti“ tema, galite kreiptis šiais adresais: 


The Buzan Organization tinklalapyje www.buzanworld.com 
Tel. (44) 016284 82765 


El. paštas tony.buzan 2buzanworld.com 


ENINIAI 


UŽRAŠAI iR DRiTAIKyMO pavyzdžiai 


aibė! 


protas 


Žemėlapiai 
atmintis 
skaitymas temos | KNYGOS 
Dr ek ba 
542 ma 
Ų išsilaisvinto proto 
į Zį Žmonių pasaulis 


studijos 


W], senėjimgė 
4/ talentas PRODUKTAI 
50 TUOSTOS 
vaizdo 
valdymas gyvenimas 
KITI 


reklama 


me“ reikmenųs 
PROGRAMINĖ 
protas ĮRANGA 


ATMINTIES 
LAVINIMO KURSAI 
IR PRODUKTAI 


žemėlapiai 


išplečiamos EEUEEESIO GALIMYBĖS 


IŠMOKSTAMA MOKYTIS | f o 


KŪRYBINGUMASŲ REZULTATAI 


pacidejė dėl bendrovės 
veiklos kokybė 5 būdžio 
itikėjimas savimix PAGERĖJA J 
pasitenkinimas 4 Pasaulinis Buzano 


centrų tinklas 

pasirengęs padėti 
Jums ugdyti savo 
intelektą 


a- 


BUZANO CENTRAI 


XXI amžiaus mokymasis 
ir mąstymas 


Mūsų vizija — sukurti pasaulį, 


kuriame žmonės moka mokytis ir mąstyti. 


UGDYK SAVO INTELEKTĄ 


vartotojams pritaikytuose seminaruose 


Mokymai firmoje 
Bendrovių ir nepriklausomų instruktorių rengimas 
Atviri verslo seminarai 
Švietimo seminarai 


Mes esame VIENINTELĖ organizacija, 
galinti leisti naudoti atminties žemėlapius (Mind Maps8) 
ir atitinkamus prekyženklius. 


Norėdami išsamiau sužinoti apie Buzano mokomuosius kursus 
ir produktus atminčiai lavinti, apsilankykite 
Tony Buzano interneto svetainėje 
www.buzanworld.com 
arba susisiekite su mumis telefonu (44) 016284 82765 
arba el. paštu tony.buzan?buzanworld.com 


BUZANO MOKYMO MOKYTIS METODAI 
(BUZAN'S BRAINFRIENDLY!M) 
Norėdami gauti daugiau informacijos apie Buzano centrus, kreipkitės 
į Buzano organizaciją adresu www.buzanworld.com. 


Brain Trust labdaros fondas Nr. 1001012 kviečia paremti smege- 
nų veiklos mokslinius tyrimus, kurių tikslas - kurti veiksmingus 
mokymosi, mąstymo ir bendrųjų proto gebėjimų gerinimo būdus. 


I spalvota iliustracija, viršuje Žodžiams būdingas valentingumas, tai reiškia, kad jie turi daugybę 
įvairių „kabliukų“. Kiekvienas kabliukas, prijungdamas kitą žodį, pakeičia pagrindinio žodžio 
reikšmę. Pagalvokite, pavyzdžiui, kaip keičiasi žodžio „bėgti“ reikšmė įvairiuose kontekstuose. 


Žr. p. 96. 


Centre Dėl žodžių valentingumo protas lengvai gali pasekti klaidingais jų ryšiais, ypač kai tie 


žodžiai kūrybiški. Žr. p. 97-99. 


Apačioje Kai parenkami tinkami atkuriamieji reikšminiai žodžiai, atmintis sudaro teisingus 


ryšius. Žr. p. 97-99, 


KUSA-HIBARI 


II spalvota iliustracija Apsakymo Kusa-Hibari minčių 
žemėlapis, p. 91-94. Žr. p. 115. 

III spalvota iliustracija 2 skyriaus minčių žemėlapis. Žr. p. 23-37 

VI spalvota iliustracija 6, 7 ix 8 skyrių sąvokų žemėlapis. Žr. p. 90-127 


NERIMAUJATE, KAD NEIŠNAUDOJATE SAVO GALIMYBIŲ? 


Knyga „Mokykitės mąstyti" 
+ išmokys jus svarbiausių efektyvaus mąstymo ir mokymosi būdų 
 »padidiūs gebėjimą kūrybiškai mąstyti ir spręsti problemas 
+ patars, kaip geriausiai išnaudoti savo smegenų galimybes 
+ suteiks pasitikėjimo savimi ir padės plėtotis asmenybei 


Knyga išversta į 27 kalbas, spausdinama penkiuose žemynuose 
ir 100 šalių, parduota per milijoną jos egzempliorių! Autorius 
"Tony Buzanas dabar keliauja po pasaulį, mokydamas savo mąstymo, 
-mokymosi ir įsiminimo metodų, siekdamas padėti žmonėms pažadinti 
šį miegantį milžiną - Žmogaus smegenis. 


TONY BUZANAS - pasaulinio masto smegenų veiklos bei mokymosi 
specialistas ir įžymus minčių žemėlapių“ kūrėjas. Jis skaito paskaitas 
visame pasaulyje ir konsultuoja daugelį tarptautinių bendrovių bei 
vyriausybių. Be to, jis yra ne tik Proto fondo prezidentas, Labdaringo 
proto tresto steigėjas, pasaulio atminties ir proto čempionatų 
pradininkas, bet ir poetas, prizininkas atletas, rytų dvikovų 
juodojo diržo meistras. 


AA 


knygų klubas 
Tapkite Knygų klubo nariu! 


+ Nemokamas knygų katalogas kiekvieną ketvirtį 
+ Naujausios ir populiariausios knygos 

+ Ypatingi pasiūlymai 

+ Knygų pristatymas į namus, darbovietę ar paštą 


Informacijos teiraukitės nemokamu tel. 8 800 2002 91789955lI380641 
www.knyguklubas.lt 


